
Riječ urednika 


I tako Vi meni o mojoj »Riječi  urednika«: 
»MONOLOG U (DOSAD) PET CINOVA...U NJEMU 
NI RIJECI IZ USTA CITALACA...« A što mislite, dragi 
čitatelju, odakle mi ideje za moju »riječ« nego iz 
pisama što ih dobivam od Vas i ostalih 29.999 čitatelja 
SIRIUSA? A tih je pisama toliko da ni uz najbolju 
volju ne bih mogao odgovoriti na svako posebno. 
Tako, na primjer, niste Vi jedini kome je najbolja priča 
u prošlom SIRIUSU 24 bila »Plamene kugle«, niti ste 
jedini koji me kori što sam odabrao Phillipsovu »Zutu 
tabletu« kao najgoru u broju. (Odgovor na taj 
prijekor: odabrao sam je — između ostalog — i radi 
toga da ne bi SIRIUS osiromašio za rečenicu 
»Napoleon je očito bio lud: umišljao je da je 
Napoleon«). Niste jedini koji se ljutite na mene što na 
omotnoj stranici SIRIUSA morate čitati samo pohvale 
o pričama u tom broju (odgovor: zamislite ovakvu 
najavu: »... a najgora priča koju je taj nimalo slavni 
pisac napisao glavni je šlager ovoga broja...« Ha?) 
Niste jedini koji tražite da SIRIUS donosi i poeziju 
(odgovor: u svijetu je tako malo DOBRE sf poezije da 
nakon onoga što odabere urednik »Andromede« ne 
preostane za SIRIUS). JEDINI ste, međutim, koga 
uzrujava to što izvorne naslove ruskih sf priča pišemo 
latinicom (odgovor: ruska, bugarska i grčka se ćirilica 
u nas izvorno mogu transkribirati samo našim dvama 
pismima od kojih je jedno latinica. Da smo našom 
ćirilicom napisali »Vesti iz graduščego« bili bismo na 
istom, jer nemamo ruskoga znaka za glas »šč« i opet 
bismo ga morali pisati sa »š« i »č«... Uostalom, 
šapnite mi kako da napišem izvorni naslov japanske 
priče koju pripremam za jedan od narednih brojeva... 
JEDINI ste zasad koji mi spočitava da odabirem 
previše angloameričkih priča (»PREPLAVILI STE 
NJIMA SIRIUS«, pišete). Već dugo brinem brigu što 
da odgovorim svima onima koji me zasinaju pismima 
da u SIRIUS puštam previše ruskih, čeških, poljskih, 
mađarskih, = domaćih(l), francuskih, njemačkih, 
talijanskih priča. Vi im, eto, odgovoriste umjeto mene. 
Hvala! 

Kad je već o tome riječ: u ovom su broju doista priče 
angloameričkih autora — ali namjerno tako odabrane 
da predstave na antologijski način jedan podžanr 
znanstvene fantastike, naročito omiljen među 
američkim i engleskim piscima sf-a: SPACE OPERU. I 
upravo sam ovaj, srpanjski broj iskoristio da ga 
»naplavim« tim pod-žanrom koji se — to ćete priznati 

— za ove ljetne pripeke ipak lakše čita nego »prava« 
znanstvena fantastika. Uostalom, evo što o tome kaže 
Brian Aldiss, jedan od najpoznatijih pisaca sf-a: 
Znanstvena fantastika je veliko mišićavo rožnato 
stvorenje s mnoštvom  nakostriješenih ticala i 
proprioreceptora na lubanji. Ona ima sestricu, nježno 
stvorenje crvenih usnica sa zvjezdanim prahom u kosi. 
Njezino je ime Space opera. 

Sf je namijenjena stvarnosti. Space opera zabavi. 
Najčešće. Space opera uzme nekoliko godina 
svjetlosti, nekoliko zrnaca stvarnosti i sve to temeljito 
napuše  melodramom, snovima te začini ludim 
idejama. Još u doba kad je sf bila prezreni žanr, ona je 
već sadržavala i taj odmetnuti podžanr — odmah, čim 
se pojavio, ocijenjen kao opojna tvar namijenjena 
bijegu od stvarnosti. 

Kako se znanstvenu fantastiku podvrglo masovnoj 
kritičkoj revalorizaciji, čini se da je došlo vrijeme 
iznova baciti pogled i na Space operu. Na primjer, u 
njoj se ugodno može lutati Sunčevim sustavom i izvan 
njega bez pomoći NASA-e u svemirskim brodovima 
većim od katedrala. U njoj ćemo osjetiti atmosferu 
ratnog pohoda, ali i čežnju. Njezine su storije skladišta 
pripovjedalačke umješnosti, one mnogo govore o 
nadama i bojaznima u sukobu s nepoznatim, i to u 
tradiciji koja seže u najmanju ruku do Odiseje. One su, 
na svoj način, potaknute istim onim čime i 
tradicionalne bajke. 

Odupirem se iskušenju da definiram Space operu. 
Imao sam dovoljno muka definirajući termin 
»znanstvena fantastika« pišući povijest toga žanra. 
Termin Space Opera neodređen je i istodobno 
nadahnut, iskovan zacijelo s ljubavlju ali 1 s malo 
prezira, slično kao termini Soap Opera i Horse Opera. 
Space operu karakteriziraju određene 
konvencionalnosti, koje se mogu nekome svidjeti ili ne 
svidjeti, ali koje se ne mogu mijenjati: Zemlja mora 
biti ugrožena, mora postojati čovjek koji će spriječiti 
konačnu katastrofu, on se mora sukobiti s egzotičnim 
bićima, svemir mora teći kroz vratnice kao vino iz 
vrča, krv mora teći niz stubišta palača a svemirski 
brodovi juriti u crnu tamu, mora postojati žena ljepša 
od neba i zlikovac crnji od crne rupe. I na kraju sve 
mora završiti sretno. Zamislimo na trenutak da su 
zanosne pretpostavke znanstvene fantastike (one 
»prave«) istinite... te da negdje, ni sto godina svjetlosti 
odavde, postoji planet poput Zemlje na kojem se vrsta 
nalik na čovjeka razvila do stadija svijesti i 
dominacije. U tom slučaju, možda ćemo ih jednog 
dana sresti u svemiru. Zna se dogoditi — nije to ništa 

neviđeno, čak ni na našem miroljubivom planetu — da 
se neko pleme ili narod susretne s drugim te da se s 
njim ne složi. Ako se povijest ponavlja, tako bi mogao 
izbiti i rat između dva planeta. 

Posluži li nas sreća, mogli bismo pobijediti. Gomile 
vojnog osoblja, diplomata, poslovnog svijeta, 
političara, znanstvenika, novinara, tehnologa, 
psihologa, povjesničara, turista, hlpija i posve običnih 
ljudi bacit će se poput lešinara na nesretni planet. 
Nadajmo se da će u tom mnoštvu posjetitelja biti i 
jedan luđak koji će imati soli u glavi 1 sjetiti se da 
opljačka knjižnicu na tom planetu i vratiti se na 
Zemlju s gomilom svoga omiljenog štiva. 

Siguran sam da nas tamo, ni sto godina svjetlosti 
daleko, čekaju prepune police dobre Space opere... 
Eto, toliko Brian Aldiss, a dalje opet ja, dragi čitatelju. 
Razmišljam da li da unaprijed odgovorim na pitanje 
za koje predosjećam, da ćete me Vi upitati: zašto 
Space opera a ne Svemirska opera? Ne, pričekat ću 
Vaše pitanje... 

Radije ću iskoristiti ovih nekoliko preostalih redaka da 
bih Vam rekao da će i idući broj biti u ljetnom ruhu, 
ali bez Space opere. »Jelovnik« je ovaj: sf-krmić, 
DESET kratkih priča, te nekoliko srednjih (ne 
osrednjih, nego srednje dužine) — među njima i po 
jedna Clarkeova, Shecklevjeva i — Aldissova. I još 
nešto: RIJEC UREDNIKA koju neće 3/4 napisati 
Aldiss. Ovaj put me, priznajem, držala ljetna fjaka i 
svoj sam prostor prepustio njemu, no idući put ću 
sjesti u hlad i porazgovarati s vama, dragi čitatelji, o 
onih pedesetak priča koje ste mi poslali i za koje Vam 
dugujem odgovor. 


Do čitanja 5. kolovoza predvečer 
(kad sunce zađe) vaš 
Borivoj Jurković 


I Isaac Asimov NIH 
The Last Question 


Posljednje 
pitanje 


Posljednje pitanje postavljeno je prvi put, napola u šali, 21. 
svibnja 2061, u dobi kad je za čovječanstvo konačno nastupilo 
razdoblje prosvijećenosti. Pitanje je bilo posljedica oklade, u pet 
dolara, sklopljene uz čašicu. Sve se to dogodilo ovako: 

Alexandar Adell i Bertram Lupov pripadali su armiji tehničara 
koji su vjerno posluživali Multivac. Oni su znali — u onoj mjeri u 
kojoj je to bilo dostupno ljudskim bićima — što leži iza bezbrojnih 
milja hladne fasade tog gigantskog kompjutora, s njegovim krckavim 
zvukovima i lampicama koje su se palile i gasile. Oni su bar 
općenito, iako vrlo neodređeno, poznavali opći raspored releja i 
strujnih krugova koji su davno prije postali presloženi i pregolemi da 
bi ih jedno jedino ljudsko biće moglo jasno pojmiti. 

Multivac je sam sebe podešavao i sam sebe ispravljao. Tako je 
to moralo biti, jer ga ni jedno ljudsko biće ne bi moglo podesiti 1 
ispraviti dovoljno brzo, niti čak dovoljno dobro. Stoga su se Adell i 
Lupov brinuli za čudovišnog diva samo »površinski«, iako nitko 
drugi ne bi mogao njihov posao obavljati bolje od njih. Ubacivali su 
u njega podatke, podešavali pitanja prema njegovim zahtjevima 1 
prevodili Multivacove odgovore. Svakako, i oni i svi drugi poput 
njih imali su pravo da dijele Multivacovu slavu. 


Desetljećima je Multivac pomagao ljudima da projektiraju 
brodove i izračunavaju putanje koje su omogućile čovjeku da stigne 
do Mjeseca, Marsa i Venere. I to je bilo sve što se moglo postići s 
oskudnim kapacitetima Zemlje. Previše je energije bilo potrebno za 
duga putovanja. Zemlja je eksploatirala svoje rezerve ugljena i urana 
sve efikasnije, ali i te su rezerve bile ograničene. 

Međutim, Multivac je polako stjecao dovoljno znanja da bi 
mogao odgovoriti na značajnija pitanja na temeljitiji način, i 14. 
svibnja 2061, dotadašnja teorija postala je stvarnošću. 

Čovjek je sada mogao uskladištiti i pretvarati Sunčevu 
energiju, te je neposredno koristiti na cijelom planetu. Citava Zemlja 
prestala se koristiti sagorijevanjem nafte i ugljena i fisijom urana, te 
uključila sklopku, koja ju je spojila s malom stanicom, promjera 
jedne milje, što je kružila oko Zemlje na pola puta do Mjeseca. 
Nevidljive zrake Sunčeve energije osigurale su pogonsku snagu za 
sve strojeve na Zemlji. 

Sedam je dana trajalo slavlje, i tek su se tada Adell i Lupov 
uspjeli riješiti javnih svečanosti te mirno sjesti, tamo gdje ih nitko 
neće tražiti, u pustim podzemnim komorama gdje su se nazirali 
dijelovi Multivacova moćnog ukopanog tijela. Sam, u praznom 
hodu, sortirajući podatke sa zadovoljnim lijenim krckanjem, i 
Multivac je zaslužio odmor, i momci su to priznavali. Isprva ga 
zapravo i nisu htjeli smetati. 

Ponijeli su sa sobom i bocu, i njihova je jedina briga bila da se 
opuste, praveći društvo jedan drugome i boci. 

— Sve je to čudesno kad o tome razmisliš — reče Adell. Na 
njegovu širokom licu ocrtavao se umor, i on je polagano miješao 
piće u čaši staklenim štapićem, promatrajući kockice leda kako se 
zveckajući okreću u čaši. — Sva energija što ćemo je ikada trebati, i 
to besplatno. Dovoljno energije da rastalimo cijelu Zemlju, kad 
bismo to željeli, i pretvorimo je u grudu nečista željeza... i još nam 
taj djelić energije ne bi nikada nedostajao. Evo više energije no što 
ćemo je ikada trebati, uvijek 1 uvijek i uvijek. 

Lupov iskrene glavu. To je običavao činiti kad je htio nekome 
proturječiti, a to je upravo smjerao sada, djelomično zato što je on 
morao nositi led 1 čaše. 

— Ne uvijek — reče. 

— Uf, do vraga, praktički uvijek. Sve dok se Sunce ne ugasi, 
Berte. 


— To nije uvijek. 

— U redu. Milijarde i milijarde godina. Možda dvadeset 
milijardi. Jesi li zadovoljan? 

Lupov prstima prođe kroz rijetku kosu, kao da hoće time 
provjeriti da li je još nešto ima, i polagano otpije iz čaše. 

— Dvadeset milijardi godina nije uvijek. 

— Pa, dok smo mi živi to je dovoljno, nije li? 

— Za nas bi bili dovoljni i ugljen i uran. 

— Slažem se, ali sada možemo priključiti svaki pojedini 
svemirski brod na Solarnu stanicu, i on može otići do Plutona i 
vratiti se milijun puta ne brinući o gorivu. To ne možeš učiniti s 
ugljenom i uranom. Pitaj Multivac, ako mi ne vjeruješ. 

— Ne moram pitati Multivac. Znam to. 

— Onda prestani omalovažavati ono što je Multivac za nas 
učinio — rasrdi se Adell. — To je velika stvar. 

— Tko kaže da nije? Ono što bih htio reći jest da ni jedno 
sunce neće trajati vječno. Samo to. Sigurni smo dvadeset milijardi 
godina, ali što tada? 

Lupov upre prst, koji je lagano drhtao, u svog sugovornika i 
nastavi. 

— Inemoj mi reći da ćemo se priključiti na neko drugo sunce. 

Neko je vrijeme vladala tišina. Adell je samo tu i tamo prinosio 
čašu ustima, a Lupovljeve oči se polako zaklopiše. Odmarali su se. 

Odjednom Lupov otvori oči. 

— Razmišljaš o tome kako ćemo se priključiti na neko drugo 
sunce kad naše crkne, zar ne? 

— Ne razmišljam. 

— Razmišljaš. Slab si u logici, to je tvoj problem. Ti si poput 
onog momka što ga je uhvatio pljusak te je potrčao u šumarak i 
sklonio se pod drvo. Nije se zabrinjavao, znaš, jer je računao... kad 
se jednom drvo smoči... da će se lako skloniti pod slijedeće drvo. 


— Shvaćam te — reče Adell. — I nemoj vikati. Kad sunce 
ode, i ostale zvijezde će se ugasiti. 
— I te kako — promrmlja Lupov. — Sve je počelo tom 


prvobitnom kozmičkom eksplozijom, što god da to bilo, i sve će 
završiti kad se ugase sve zvijezde. Neke će se zvijezde ugasiti brže 
od drugih. Do vraga, divovi neće trajati ni stotinu milijuna godina. 
Sunce će trajati dvadeset milijardi godina, a patuljci će možda 
izdržati stotinu milijardi. No, za bilijun godina sve će biti tamno. 
Entropija se mora povećati do maksimuma, i nema druge. 


— Znam sve o entropiji — dostojanstveno odvrati Adell. 

— Vraga ti znaš. 

— Znam koliko 1 ti. 

— No, tada znaš da sve jednog dana mora stati. 

— U redu. Tko kaže da nije tako? 

— Ti, jadna budalo. Rekao si da sad imamo svu energiju što 
će nam ikada trebati, zauvijek. Rekao si »zauvijek«. 

Sad je Adell postao svadljiv. 

— Možda ćemo jednog dana ponovo moći sve to sagraditi — 
reče. 

— Nikada. 

— Zašto ne? Jednog dana. 

— Nikada. 

— Pitaj Multivac. 

— Ti pitaj Multivac, ako se usuđuješ. Kladim se u pet dolara 
da to nije moguće. 

Adell je bio dovoljno pijan da to učini i upravo dovoljno 
trijezan da pretvori potrebne simbole i operacije u pitanje koje bi, 
izraženo riječima, glasilo otprilike ovako: Hoće li čovječanstvo 
jednog dana moći, bez čistog utroška energije, vratiti Suncu njegovu 
punu mladenačku snagu, čak i pošto ono umre od starosti? 

Možda se to pitanje jednostavnije moglo izraziti ovako: kako 
se čisti iznos entropije svemira može masivno smanjiti? 

Multivac se umirio i zašutio. Lampice su prestale svjetlucati, a 
tiho krckanje releja prestalo je. 

A tada, kad se uplašenim tehničarima učinilo da više neće moći 
zadržavati dah, odjednom je oživio teleks priključen odgovarajućem 
dijelu Multivaca. Na traci je bilo ispisano pet riječi: NEDOVOLJNO 
PODATAKA ZA RAZLOZAN ODGOVOR. 

— Ništa od oklade — odgovori Lupov. Žurno su izašli iz 
komore. 

Slijedećeg jutra, zaokupljeni glavoboljom i žgaravicom, 
obojica su zaboravila na događaj. 


x 


Jerrodd, Jerrodine, te Jerrodette I i II promatrali su kako se 
zvjezdana slika na viziploči mijenja za vrijeme njihova 
bezvremenskog tranzita hiperprostorora. Odjednom, ravnomjerno 


raspoređena zvjezdana prašina ustupila je mjesto velikom, jarkom 
disku čija je površina nalikovala na mramor. 

— To je X-23 — reče Jerrodd. Čvrsto je stisnuo tanke ruke za 
leđima tako da su mu zglavci pobijeljeli. 

Jerrodette I i Il, obje djevojčice, iskusile su tranzit hiper- 
prostorom prvi put u životu, te ih je malo smeo trenutačni osjećaj... 
kao da im je netko okrenuo unutarnju stranu napolje. Sakrile su to 
hihotima te su divlje počele trčati oko majke, vrišteći: 

— Stigli smo na X-23... stigli smo na X-23... stigli smo... 

— Mir, djeco — oštro reče Jerrodine. — Jesi li siguran, 
Jerrodde? 

— Zar bih mogao u to sumnjati? — upita Jerrodd i pogleda na 
bezobličnu metalnu izbočinu pod samim stropom. Pružala se 
čitavom prostorijom te nestajala kroz stijenu na oba kraja. Bila je 
dugačka koliko i sam brod. 

Jerrodd nije znao mnogo o toj debeloj metalnoj šipki; znao je 
samo da je nazivaju Microvacom i da mu čovjek može postavljati 
pitanja ako želi; ako mu nitko i ne bi postavljao pitanja, njegov je 
zadatak bio da dovede brod do već prije utvrđenog odredišta; da se 
napaja energijom iz raznih Sub-Galaktičkih Energana; da izračunava 
jednadžbe za pojedinačne, skokovite tranzite hiperprostorom... 

Jerrodd i njegova obitelj morali su samo čekati i živjeti u 
udobnim stambenim prostorijama na brodu. 

Netko je jednom rekao Jerroddu da »ac« na kraju riječi 
»Microvac« znači »analogue Computer« na drevnom engleskom, no 
bio je gotovo i to zaboravio. 

Jerroddine oči se ovlažiše dok je gledala kroz viziploču. 

— Ne mogu se svladati. Osjećam se čudno zbog odlaska sa 
Zemlje. 

— Zašto, zaboga? — upita Jerrodd. — Tamo nismo ništa 
imali. Na X-23 imat ćemo sve. Nećeš biti sama. Nećeš biti pionir. Na 
planetu već ima više od milijun ljudi. Zaboga, pa naši će prapraunuci 
tražiti nove svjetove zato što će X-23 biti prenaseljen. — Zastao je 1 
zamislio se, a tada nastavio. — Kažem ti, sretni smo što su nam 
kompjutori omogućili interstelarno putovanje, kad pomisliš kako se 
čovječanstvo povećava. 

— Znam, znam — tužno reče Jerrodine. 

— Naš Microvac je najbolji Microvac na svijetu — javi se 
Jerrodette I. 

— Slažem se s tobom — reče Jerrodd i raščupa joj kosu. 

— Bio je to zaista lijep osjećaj... imati vlastiti Microvac, i 
Jerroddu je bilo drago što pripada ovoj generaciji a ne nekoj drugoj. 
Kad mu je otac bio mlad, kompjutori su bili golemi strojevi koji su 
zauzimali na stotine četvornih milja zemljišta. Tada je postojao samo 
po jedan kompjutor na svakom planetu... zvali su ih Planetarnim AC- 
ima. Njihova je veličina stalno rasla u toku tisuća godina, a tada je 
odjednom došlo do usavršavanja.  Tranzistore su zamijenile 
molekularne cijevi tako da se i najveći Planetarni AC mogao 
smjestiti u prostor koji je odgovarao polovici zapremine svemirskog 
broda. 

Jerrodd osjeti zanos, kao i uvijek kad bi se sjetio da je njegov 
vlastiti, osobni Microvac mnogo puta složeniji od drevnog i 
primitivnog Multivaca koji je prvi ukrotio Sunce, te gotovo tako 
složen kao i Zemljin (i najveći) Planetarni AC koji je prvi riješio 
problem  hiperprostornog putovanja i omogućio putovanje do 
zvijezda. 

— Toliko zvijezda i toliko planeta — uzdahne Jerrodine, 
zaokupljena vlastitim mislima. — Mislim da će obitelji uvijek 
odlaziti na nove planete kao i mi sada. 

— Ne uvijek — nasmiješi se Jerrodd. — Sve će jednog dana 
prestati, ali do tada će proći milijarde godina. Mnogo milijardi. Cak 
se i zvijezde istroše, znaš. Entropija se mora povećavati. 

— Stoje to entropija, tatice? — prodorno vikne Jerro>dette II. 

— Entropija je, zlato moje, riječ kojom označavamo 
iscrpljenje svemira. Sve se iscrpljuje, znaš, kao i tvoj mali voki-toki 
robot, sjećaš li se? 

— Ne možeš li jednostavno ubaciti novu energetsku bateriju, 
kao što si to učinio s mojim robotom? 

— Zvijezde i jesu energetske baterije, mila. Kad se one 
jednom ugase, više neće biti energetskih baterija. 

Jerrodette I počne vrištati. 

— Nemoj dopustiti da se ugase, tatice. Nemoj da se zvijezde 
iscrpe! 

— Eto, sad vidiš što si učinio — ljutito prošapta Jerrodine. 

— Kako sam mogao znati da će ih to uplašiti? — odgovori 
šapatom Jerrodd. 

— Pitaj Microvac — tulila je Jerrodette I. — Pitaj ga kako se 
zvijezde ponovo uključuju. 

— Hajde — reče Jerrodine. — To će ih umiriti. (I Jerrodette II 
je počela plakati.) 

Jerrodd slegne ramenima. 

— No, no, mile moje. Pitat ću Microvac. Ne brinite, on će 
nam reći. 

Postavio je Microvacu pitanje, i brzo dodao: 

— Naštampaj odgovor. 

Rukom je prikrio traku celufilma i veselo rekao: 

— Eto, Microvac kaže da će se za sve pobrinuti kad za to dođe 
vrijeme, i zato ne morate više brinuti. 

— A sada, djeco — javi se Jerrodine — vrijeme je spavanju. 
Ubrzo ćemo biti u našem novom domu. 

Jerrodd je još jednom pročitao riječi na celufilmu prije nego što 
ga je uništio: NEDOVOLJNO PODATAKA ZA RAZLOZAN 
ODGOVOR. 

Slegnuo je ramenima i pogledao viziploču. X-23 se sve više 
bližio. 

x 


VJ-23X s Lametha se zagleda u crne dubine trodimenzionalne 
karte galaksije, u malom mjerilu, i primijeti: 

— Pitam se nismo li smiješni što se toliko brinemo za to? 

MQ-17J s Nicrona strese glavom: 

— Mislim da nismo. Znaš i sam da će za pet godina galaksija 
biti puna ako se nastavi sadašnja stopa ekspanzije. 

Obojici im je bilo dvadesetak godina, bar su tako izgledali, i 
obojica su bili visoki i savršeno oblikovani. 

— Ipak — reče VJ-23X — ne mogu se odlučiti da Savjetu 
galaksije podnesem pesimističan izvještaj. 

— Ja na tvom mjestu ne bih ni uzimao u obzir nikakav 
drugačiji izvještaj. Prodrmaj ih malo. Moramo ih razbuditi. 

VJ-23X uzdahne: 

— Svemir je beskonačan. Stotinu milijardi galaksije stoji nam 
na raspolaganju. I više. 

— Stotinu milijardi nije beskonačno... osim toga, taj broj 
svakim danom postaje sve konačniji. Razmisli samo! Prije dvadeset 
tisuća godina čovječanstvo je prvi put riješilo problem iskorištavanja 
zvjezdane energije, i nekoliko stoljeća kasnije  interstelarna 
putovanja postala su stvarnost. Covječanstvu je trebalo milijun 
godina da popuni jedan maleni svijet, a zatim je za samo petnaest 

tisuća godina napunilo ostatak galaksije. Danas se stanovništvo 
podvostručuje svakih deset godina... 

VJ-23X ga prekine: 

— To možemo zahvaliti besmrtnosti. 

— Vrlo dobro. Besmrtnost postoji i moramo je uzeti u obzir. 
Priznajem da besmrtnost ima i svoju nezgodnu stranu. Galaktički AC 
je riješio mnoge probleme za nas, ali je riješivši problem starosti 1 
smrti upropastio sva ostala rješenja. 

— No, pretpostavljam da ti ne bi htio napustiti život. 

— Nikako — odsječno odvrati MQ-17J, a tada nastavi blažim 
tonom. — Još ne. Nisam ni u kom slučaju toliko star. Koliko je tebi 
godina? 

— Dvije stotine i dvadeset tri. A tebi? 

— Meni još nisu ni dvije stotine... No, da se vratimo onome o 
čemu smo govorili. Stanovništvo se podvostručuje svakih deset 
godina. Nakon što popunimo ovu galaksiju, slijedeća galaksija bit će 
popunjena u deset godina. U slijedećih deset godina popunit ćemo 
još dvije galaksije. Još jedno desetljeće, i još četiri galaksije. Za sto 
godina popunit ćemo tisuću galaksija. Za tisuću godina, milijun 
galaksija. Za deset tisuća godina, čitav poznati svemir. A što tada? 

— Osim toga — reče VJ-23X — tu je i problem transporta. 
Pitam se koliko će jedinica zvjezdane energije biti potrebno za 
prebacivanje tolikog broja ljudi iz jedne galaksije na drugu. 

— To je vrlo umjesno pitanje. Covječanstvo već sada troši 
dvije jedinice zvjezdane energije godišnje. 

— Veći dio te energije se rasipa. Uostalom, naša galaksija 
sama izbacuje tisuće jedinica zvjezdane energije godišnje, a mi 
koristimo samo dvije jedinice. 

— To je točno, ali i sa stopostotnim iskorištenjem samo ćemo 
odgoditi kraj. Naše energetske potrebe rastu geometrijskom 
progresijom, brže nego broj ljudi. Nestat će nam energije prije nego 
što nam ponestane galaksija. To je važan moment. Vrlo važan. 

— Morat ćemo jednostavno proizvoditi nove zvijezde od 
interstelarnog plina. 

— Ii možda upotrijebiti za to izgubljenu toplinu? — 
podrugljivo upita MQ-17J. 

— Možda postoji način kojim bismo mogli obrnuti entropiju. 
Morali bismo pitati Galaktički AC. 

lako VJ-23X nije zaista ozbiljno shvaćao vlastitu opasku, MQ- 
17J izvuče svoj AC-kontakt iz džepa i stavi ga ispred sebe na stol. 

— Pa, gotovo da bih to i učinio — reče. — To je problem što 
će ga jednog dana čovječanstvo morati riješiti. 

Ozbiljno se zagledao u svoj mali AC-kontakt. Bila je to samo 
kockica zapremine 2 kubična cola, ali je hiperprostorno bila 
povezana s golemim Galaktičkim AC-om koji je posluživao cijelo 
čovječanstvo. Preko hiperprostora kontakt je bio sastavni dio 
Galaktičkog AC-a. 

MQ-17J se zamisli... pitao se hoće li jednog dana, tokom svog 
besmrtnog života, vidjeti Galaktički AC. Galaktički AC se nalazio na 
jednom malom nebeskom tijelu, rezerviranom samo za njega. Bila je 
to zapravo mreža snopova sila što su držale na okupu materiju u 
kojoj su valovi sub-mezona zamijenili nekadašnje nezgrapne 
molekularne cijevi. No, usprkos njegovoj sub-eteričnoj konstrukciji, 
bilo je poznato da promjer Galaktičkog AC-a iznosi punih tisuću 
stopa. 

Odjednom se MG-17J obrati svom AC-kontaktu: 

— Može li se entropija ikad obrnuti? 

VJ-23X ga zaprepašteno pogleda. 

— Slušaj, nisam zaista mislio reći da bi to trebao pitati — 
reče. 

— Zašto ne? 

— Pa, obojica znamo da je reverzija procesa entropije 
nemoguća. Ne možeš dim i pepeo pretvoriti natrag u drvo. 

— Imali drveća na tvom planetu? — upita MQ-17J. 

Ušutkao ih je glas Galaktičkog AC-a, koji se... fin i prekrasan... 
začuo iz malog  AC-kontakta na stolu: NEDOVOLJNO 
PODATAKA ZA RAZLOZAN ODGOVOR. 

— Eto, vidiš! — reče VJ-23X. 

Vratili su se svom poslu... izvještaju što su ga morali pripremiti 
za Savjet galaksije. 


x 


Ze Prim mislima preleti novu galaksiju, jedva obraćajući 
pažnju na bezbrojne spirale zvijezda koje su galaksiju opskrbljivale 
energijom. Ovu galaksiju nije nikada prije vidio. Hoće li ih ikada sve 
i vidjeti? Bilo ih je toliko... svaka sa svojim teretom čovječanstva. 
Doduše, bio je to gotovo mrtav teret. Sve više i više pravu bit 
čovjeka trebalo je potražiti ovdje, u svemiru. 

Misli, ne tijela! Besmrtna tijela ostala su na planetima, u 
vječnoj obamrlosti. Povremeno bi se budila da obave kakvu fizičku 

aktivnost, ali to je postajalo sve rjeđe. Sve je manji broj novih 
pojedinaca povećavao već ionako nevjerojatno mnoštvo, ali čemu? U 
svemiru je bilo malo mjesta za nove jedinke. 

Ze Prim se prene iz svojih razmišljanja kad je osjetio 
bestjelesne izdanke nekog drugog uma. 

— Ja sam Ze Prim — reče. — A ti? 

— Ja sam De Jedan. Tvoja galaksija? 

— Nazovimo je samo galaksija. A tvoja? 

— I mi našu nazivamo tako. Svi ljudi zovu svoju galaksiju 
galaksijom i gotovo. Zašto ne? 

— Točno. Budući da su sve galaksije iste. 

— Ne sve galaksije. S jedne određene galaksije mora da je 
potekla ljudska rasa. To je razlikuje od ostalih. 

— Nakojoj? — upita Ze Prim. 

— Ne znam. Univerzalni AC će to znati. 

— Da ga pitamo? Odjednom sam znatiželjan. 

Ze Primovi opažaji se rasprostraniše sve dok se same galaksije 
nisu suzile, pretvorile se u novu, difuzniju prašinu na mnogo većoj 
pozadini. Stotine milijardi galaksija, svaka sa svojim besmrtnim 
bićima, svaka sa svojim teretom inteligencija i umova što su 
slobodno lutali svemirom. Ipak, jedna od njih bila je jedinstvena 
među svima, jer je to bila prvobitna galaksija. Jedna od njih prošla 
je... u neodređenoj i davnoj prošlosti... razdoblje kad je ona bila 
jedina galaksija koju je čovjek nastavao. 

Ze Prima je obuzela znatiželja da vidi tu galaksiju i on pozove: 

— Univerzalni AC! S koje galaksije potječe čovječanstvo? 

Univerzalni AC ga je čuo, jer su njegovi receptori bili spremni 
na svakom svijetu i u cijelom svemiru, a svaki je receptor kroz 
hiperprostor bio povezan s nekim nepoznatim mjestom gdje je 
samovao Univerzalni AC. 

Ze Prim znao je samo jednog čovjeka čije su misli doprle do 
Univerzalnog AC-a na takvu udaljenost da je mogao nešto osjetiti, 1 
taj je čovjek opazio samo sjajnu kuglu, promjera dvije stope, koja se 
jedva nazirala. 

— Ali, kako to može biti čitav Univerzalni AC? — upitao ga 
je Ze Prim. 

— On se većinom nalazi u hiperprostoru — glasio je odgovor. 
— Međutim, ne mogu ni zamisliti u kakvu obliku. 


15 


Nije to mogao zamisliti ni nitko drugi jer su davno prošla 
vremena, a Ze Prim je to dobro znao, kad je bilo koje ljudsko biće 
sudjelovalo u stvaranju Univerzalnog AC-a. Svaki je Univerzalni AC 
projektirao i gradio svog nasljednika. Svaki je od njih, tokom 
milijuna godina svog postojanja, akumulirao potrebne podatke za 
gradnju boljeg, složenijeg i sposobnijeg nasljednika u koji je tada 
uranjala njegova memorija i njegova individualnost. 

Univerzalni AC prekine Ze Primove misli... ne riječima već 
vodeći ga kroz svemir. Poveo je Ze Primov um nejasnim morem 
galaksija, sve dok se jedna od njih nije jasno razložila u zvijezde. 

Osjetio je misao, beskonačno daleko, ali i beskonačno jasnu. — 
OVO JE PRVOBITNA GALAKSIJA COVJEKA. 

Ali, bila je ipak ista, ista kao i sve druge, i Ze Prim zatomi 
svoje razočaranje. 

De Jedan, čije su misli pratile Ze Primove, odjednom reče: 

— Zarje jedna od ovih zvijezda prvobitna zvijezda čovjeka? 

Univerzalni AC reče: 

— ČOVJEKOVA PRVOBITNA ZVIJEZDA PRETVORILA 
SE U NOVU. ONA JE SADA BIJELI PATULJAK. 

— Jesu li ljudi na njoj poginuli? — zaprepašteno upita Ze 
Prim ni ne razmišljajući. 

— KAO I UVIJEK U TAKVIM SLUČAJEVIMA, ZA 
NJIHOVA FIZICKA TIJELA SAGRAĐEN JE NA VRIJEME 
NOVI SVIJET — reče Univerzalni AC. 

— Da, naravno — primijeti Ze Prim, ali ga je ipak svladao 
osjećaj gubitka. Oslobodio je misli iz prvobitne galaksije čovjeka, 
vrativši se natrag, među nejasne svijetle točkice. Nije ju više nikada 
htio vidjeti. 

— Sto tije? — upita De Jedan. 

— Zvijezde umiru. Prvobitna zvijezda je mrtva. 

— Sve zvijezde moraju umrijeti. Zašto ne? 

— Ali kad sva energija nestane, naša će tijela konačno 
umrijeti, a ti i ja s njima. 

— To će trajati milijarde godina. 

— Neću da se to dogodi, ni nakon milijardi godina. 
Univerzalni AC! Kako spriječiti umiranje zvijezda? 

Cinilo se da to zabavlja De Jedan. 

— Ti pitaš može li se smjer entropije obrnuti? 

Univerzalni AC odgovori: 

— JOŠ NEMA DOVOLJNO PODATAKA ZA RAZLOŽAN 
ODGOVOR. 

Misli Ze Prima vratiše se u njegovu galaksiju. Nije više 
obraćdo pažnju na De Jedan, čije je tijelo možda čekalo na nekoj 
galaksiji udaljenoj bilijun godina svjetlosti, ili na zvijezdi nedaleko 
od Ze Primove zvijezde. No, to nije bilo važno. 

Nesretan, Ze Prim počne prikupljati vodik iz međuzvjezdanog 
prostora da sagradi malu vlastitu zvijezdu. Ako zvijezde jednog dana 
moraju umrijeti, mogla se barem koja napraviti. 


x 


Čovjek je razmišljao sa samim sobom, jer je, u neku ruku, 
čovjek psihički bio jedan. Sastojao se od bilijuna, bilijuna, bilijuna 
besmrtnih tijela; svako je bilo na svom mjestu, počivalo, mirno i 
nepokvarljivo, prepušteno brizi savršenih i isto tako nepokvarljivih 
automata, dok su se misli svih tijela slobodno miješale i stapale 
jedna s drugom, neraspoznatljive. 

— Svemir umire — reče čovjek. 

Čovjek se ogleda galaksijama koje su tamnjele. Gigantske 
zvijezde, rasipnici, davno su nestale, u najnejasnijem razdoblju 
nejasne daleke prošlosti. Gotovo su sve zvijezde bile bijeli patuljci. 
Polagano su blijedjele, približavajući se svom kraja. Od prašine 
među zvijezdama sagrađene su nove zvijezde, neke prirodnim 
procesima a neke čovječjom rukorn, a i te su sada nestajale. Moglo 
se još izazivati sudare bijelih patuljaka te graditi nove zvijezde 
moćnim silama što bi se tako oslobađale, ali tisuća uništenih bijelih 
patuljaka davala bi samo jednu novu zvijezdu, a i ta bi jednom 
nestala. Covjek reče: 

— Pažljivim gospodarenjem, pod kontrolom Kozmičkog AC, 
energija što još preostaje u svemiru trajat će milijarde godina. 

— No, i tada — reče čovjek — svemu će jednog dana doći 
kraj. Koliko god je štedjeli, koliko god je čuvali, energija koja je 
jednom utrošena nestaje i ne može se vratiti. Entropija se mora 
uvijek povećavati, do maksimuma. 

Čovjek upita: — Ne može li se entropija obrnuti? Upitajmo 
Kozmički AC. 

Kozmički AC ili je okruživao, ali ne u prostoru. Ni jedan 
njegov dio nije se nalazio u prostoru. On se nalazio u hiper-prostoru i 
bio je načinjen od nečega što nije bila ni materija ni energija. 

Njegova veličina i priroda nisu se više mogle protumačiti pojmovima 
koje bi čovjek mogao razumjeti. 

— Kozmički AC — reče čovjek — kako postići reverziju 
entropije? 

Kozmički AC odgovori: 

— JOŠ NEMA DOVOLJNO PODATAKA ZA RAZLOŽAN 
ODGOVOR. 

— Prikupi dodatne podatke — reče čovjek. 

— UČINIT ĆU TO — odgovori Kozmički AC. — TO VEĆ 
ČINIM STOTINU MILIJARDI GODINA. MOJIM 
PRETHODNICIMA I MENI TO JE PITANJE POSTAVLJENO 
MNOGO PUTA. SVI PODACI STO IH POSJEDUJEM JOS SU 
NEDOVOLJNI. 

— Hoće li doći vrijeme — reče čovjek — kad će podaci biti 
dovoljni? Zar je možda problem nerješiv u svim pojmljivim 
okolnostima? 

Kozmički AC reče: 

— NIJEDAN PROBLEM NIJE NERJEŠIV U SVIM 
POJMLJIVIM OKOLNOSTIMA. 

— Kad ćeš imati dovoljno podataka da odgovoriš na to 
pitanje? 

— JOŠ NEMA DOVOLJNO PODATAKA ZA RAZLOŽAN 
ODGOVOR — reče Kozmički AC. 

— Hoćeš li i dalje raditi na tome? — upita čovjek. 

— HOCU — reče Kozmički AC. 

— Cekat ćemo — reče čovjek. 


x 


Zvijezde i galaksije su umrle i ugasile se, a svemir je potamnio 
nakon deset bilijuna godina iscrpljivanja. 

Jedan po jedan, čovjek se stapao sa AC-om, i svako je fizičko 
tijelo gubilo svoj psihički identitet na način koji u neku ruku nije 
predstavljao gubitak već dobitak. 

Čovjekova posljednja misao zastane prije stapanja, prelećući 
svemir u kojem nije bilo ničega osim ostataka jedne, posljednje 
tamne zvijezde... i ničeg drugog osim nevjerojatno razrijeđene 
materije, nasumce uskovitlane posljednjim ostacima topline što su, 
kao u procesu atrofije, nestajali na putu do apsolutne nule. 

— Zar je to kraj, AC? — upita čovjek. — Ne može li se ovaj 
kaos ponovo pretvoriti u svemir? Zar to nije moguće? 

— JOS NEMA DOVOLJNO PODATAKA ZA RAZLOŽAN 
ODGOVOR — reče AC. 

Čovjekova posljednja misao se stopila, postojao je samo AC... 
a i on u hiperprostoru. 

Materija i energija su nestale, a s njima i prostor i vrijeme. Čak 
je i AC postojao samo zbog tog jednog posljednjeg pitanja što ga 
nikada nije odgovorio, još od doba kad je neki supijani kompjutorski 
tehničar, prije deset bilijuna godina, postavio to pitanje kompjutoru s 
kojim je AC imao mnogo manje veze nego bilo koji čovjek sa 
čovjekom. 

Sva su ostala pitanja bili odgovorena, ali AC nije smio 
osloboditi svoju svijest sve dok ne dobije odgovor i na ovo, 
posljednje pitanje. 

Konačno su prikupljeni svi podaci. Nije više bilo podataka koje 
bi trebalo pronaći. 

No, sve je te podatke trebalo dovesti u potpunu korelaciju, u 
sve moguće odnose. 

Na to je utrošen beskonačan interval. 

I tako se dogodilo da je AC saznao kako se može postići 
reverzija smjera entropije. 

Ali nije bilo više čovjeka kojemu bi AC mogao dati odgovor na 
posljednje pitanje. Nije važno. Demonstracijom, odgovor će se i za 
to pobrinuti. 

Prošao je još jedan beskonačan interval dok je AC razmišljao 
kako da to najbolje učini. AC je pažljivo sređivao program. 

Svijest AC-a obuhvaćala je sve što je nekad bio svemir, i sve 
što je sada bio kaos. To treba uraditi korak po korak. 

I AC reče: NEKA BUDE SVJETLOST! 

I bi svjetlost... 


(Objavljeno prema dogovoru s G. P. A., München) 

Kapetan Benedict nije skidao pogleda sa stražnje vizi-ploče 
dok je uključivao interfon. 

— U redu, isključite ga. Ovdje bismo trebali biti dovoljno 
sigurni. 

Isključio je taster i okrenuo se prema dru Leicheru iz 
astronomske ekipe koji mu je upravo prišao. 

— Savršeno sigurni — potvrdi Leicher — iako će čak i na toj 
udaljenosti zvijezda što se pretvara u novu biti zaista dojmljiv prizor. 

Benedict je i dalje pažljivo motrio ploču. 

— Jeste li pripremili instrumente? 

— Još ne. No, imamo dovoljno vremena. Svjetlost će do nas 
stići tek za nekoliko sati. Ne zaboravite, pretekli smo je deset puta 
većom brzinom. 

Zapovjednik broda se konačno okrene i polagano uzdahne. 

— Rekao bih, doktore Leicheru, da je ovo najneugodnija 
koincidencija što se mogla dogoditi prvom interstelarnom brodu koji 
je ikada napustio Sunčev sistem. 

Leicher slegne ramenima. 

— Pa, u neku ruku imate pravo. Točno je, svakako, da sada 
više nikada nećemo znati je li Alpha Centauri A imala bilo kakvih 
planeta. Ali, s drugi strane, mislim da imamo neobičnu sreću što smo 
se našli tako blizu zvjezdane eksplozije zbog obilja znanstvenih 
podataka što ćemo ih tako moći prikupiti. Kao što kažete, to je 
podudaranje... slučaj što se vjerojatno događa samo jednom u 
milijardu godina. Vjerojatnost da će se bilo koja zvijezda pretvoriti u 
novu mala je, a vjerojatnost da se mi nađemo tako blizu u tom 
trenutku ravna je nuli. 

Kapetan Benedict skine kapu i zagleda se u tamnu mrlju što ju 
je znoj ostavio na njenoj traci. 

— Usprkos tome, doktore, prokleto me obeshrabruje to što 
smo tek izišli iz nadsvjetlosne brzine, na.nekoliko stotina milijuna 
milja od prve zvijezde koju je čovjek ikada posjetio, a već moramo 
podviti rep i pobjeći zato što nam je ta prokleta zvijezda eksplodirala 
pod nosom. 

Leicher zapazi da je Benedict bio uzrujan, jer bi inače rijetko u 
istoj rečenici upotrijebio istu psovku. 

Istina, imali su veliku sreću. Da Leicher nije opazio kako 
zvijezda bubri i postaje svjetlija, da nije znao što to znači, ili da 
kapetan Benedict nije dovoljno brzo prebacio brod na ultrabrzinu... 
Leicheru se na trenutak ukaže u mislima slika užarena oblaka 
rasplinjena metala što je nekad bio svemirski brod. 

Interfon zazuji. 

— Da? — javi se zapovjednik. 

— Kapetane, hoćete li, molim vas, reći dru Leicheru da smo 
spremni? 

Leicher kimne i okrene se da pođe. 

— Mislim da nam sada ne preostaje ništa drugo već čekanje. 

Kad se svjetlost nove konačno pojavila, kapetan Benedict bio 
je ponovo pri viziploči... ovaj put bila je to prednja ploča, budući da 
su okrenuli brod kako bi astronomski laboratorij, koji se nalazio u 
»nosu« broda, gledao prema zvijezdi. 

Alpha Centauri A postajala je sve svjetlija i veća. Nalikuje na 
žarulju, pomisli Benedict, koju je netko spojio s reostatom, te okreće 
taj reostat sve dok ne preoptereti strujni krug. 

Čak i na toj udaljenosti Benedicta zabolješe oči od sve jačeg 
svjetla, te je morao smanjiti stupanj receptivnosti kako bi mogao 
promatrati zvijezdu. Nakon nekog vremena okrenuo se od ploče... ne 

zato što je predstava bila završena već jednostavno stoga što se 
proces tako usporio da se ljudskim okom nisu mogle opaziti nikakve 
promjene. 

Pet tjedana kasnije, na Leicherovu veliku žalost, kapetan 
Benedict najavi da će se morati vratiti. Zalihe na brodu bile su 
ograničene: bilo je predviđeno da brod ode do Alphe Centauri, izvidi 
sistem ne spuštajući se ni na koji od eventualnih planeta, te da se 
tada vrati. Pri deset »svjetlosti«, a to je bila najveća brzina 
nadsvjetlosnog ultrapogona, brodu će trebati skoro tri mjeseca da se 
vrati. 

— Znam da biste rado pratili čitav ciklus nove — reče 
Benedict, — ali ne možemo se vratiti kući kao gomila izgladnjelih 
skeleta. 

Leicher se pomirio da će dobar dio njegova posla ostati 
neobavljen te se tješio, iako mu je to bila slaba utjeha, da će uspjeti 
snimiti većinu preostalih podataka 500-palačnim teleskopom na 
Luni, iako s vremenskim zakašnjenjem od četiri godine. 

Dok je brod hitao nadsvjetlosnom brzinom kroz ono što se ne 
bi posve točno moglo nazvati prostorom, Leicher je počeo 
proučavati materijal što ga je već bio prikupio. 

Kapetan Benedict je zapisivao u brodski dnevnik: 

Pedeset i četiri dana otkako srao napustili Sunčev sistem Alpha 
Centauri se već prije mnogo dana »vratila« u stanje prije Nove 
budući da smo uvelike preteku svjetlost njene eksplozije. Sada 
izgleda kao 1 prije dvije godine. Ona... 

— Oprostite, kapetane — prekine ga Leicher. — Htio bih vam 
pokazati nešto zanimljivo. 

Benedict makne prst s tipki pisaćeg stroja i okrene se. 

— O čemu je riječ, doktore? 

Leicher je namršteno gledao papire što ih je držao u ruci. 

— Proučavao sam malo aspekte vjerojatnosti u odnosu na tu 
eksploziju i vrijeme kad se dogodila, i došao sam do nekih 
zaprepaštavajućih brojki. Kao što sam već rekao, vjerojatnost je vrlo 
mala, i bio je dovoljan mali proračun da dobijemo neke podatke koji 
je još više smanjuju. Na piimjer: uz moguću grešku od plus ili minus 
dvije sekunde Alpha Centauri A je počela eksplodirati u onom 
trenutku kad smo izišli iz područja nadsvjetlosne brzine! 
Vjerojatnost da do toga dođe tako je mala da bi se to trebalo dogoditi 
samo jednom u 10““" sekundi. 

Sad se Benedict namrštlo: — Pa? 

— Kapetane, starost cijelog svemira iznosi samo oko 10” 
sekundi. Da bih vam to bolje rastumačio, recimo da se to može 
dogoditi samo jednom u mnogo milijuna trilijuna godina! 

Benedict zatrepta očima. Shvatio je da taj broj potpuno prelazi 
njegove... svačije... mogućnosti poimanja. 

— No, što onda? Sad se to dogodilo, taj jedan put. To 
jednostavno znači da se to neće dogoditi gotovo više nikada! 

— Točno. Međutim, kapetane, kad se tako nešto stvarno 
dogodi, čovjek počne razmišljati. Recimo da uzmete par kocaka i 
počnete bacati šestice, jednu za drugom... i to kroz nekoliko tisuća 
godina... ne biste li posumnjali da nešto s tim kockama nije u redu? 

Benedict je šutio; šutio i čekao. 

— Samo je jedna stvar to mogla izazvati. Naš brod — mirno 
reče Leicher. 

— Mi gotovo ništa ne znamo o hiperprostoru ili superprostoru 
ili kako se već zove ono čime se krećemo kad putujemo 
nadsvjetlosnom brzinom. Kad smo izišli iz tog hiperprostora u 
blizini zvijezde, možda smo time izazvali u normalnom prostoru 
nekakav udarni val koji je potpuno poremetio unutarnju ravnotežu 
zvijezde, doveo do oslobađanja nezamislivo golemih količina 
energije, te se zbog toga zvijezda pretvorila u novu. Možemo samo 
pretpostaviti da smo mi bili taj upaljač koji je detonirao novu. 

Benedict polako ustane. Kad je konačno progovorio, glas mu je 
nalikovao na šapat čovjeka koji se guši. 

— Mislite li time reći... da bi Sunce... moglo... 

Leicher kimne glavom. 

— Ne kažem da se to mora dogoditi. Međutim, vjerojatno smo 
mi izazvali uništenje zvijezde Alpha Centauri A, te bismo prema 
tome na isti način mogli izazvati i uništenje Sunca. 

Benedictov glas se smirio. 

— To znači da se ne možemo vratiti, zar ne? Čak i ako nismo 
sigurni, ne možemo riskirati. 

— Pa, možda i ne mora biti tako. Možemo se približiti našem 
sustavu, zatim isključiti ultraąpogon, te ostatak puta prijeći 
podsvjetlosnom brzinom. To će trajati duže, te ćemo morati smanjiti 
obroke na polovicu ili trećinu, ali ćemo se moći vratiti! 

— Na kojoj udaljenosti moramo isključiti ultrapogon? 

— Ne znam koja je potrebna najmanja udaljenost, ali to lako 
možemo izmjeriti. Ne zaboravite, ni Alpha Centauri B niti Alpha 
Centauri C nisu eksplodirale. Morat ćemo isključiti ultrapogon na 
onoj udaljenosti od Sunca koja odgovara barem udaljenosti Alpha 
Centauri A od Alphe B ili C. 

— Shvaćam. — Benedict je neko vrijeme šutio. — U redu, 
doktore, Ako je to najsigurniji način, onda je to i jedini način. 

Benedict izda potrebne naloge dok je Leicher izračunavao 
točku u kojoj će morati isključiti ultrapogon, te trajanje putovanja, 
kako bi mogli racionirati hranu. 

Benedictove misli kovitlale su se oko te stravične pomisli 
poput ošamućene pčele oko cvijeta. Sto ako je Centauri A imala i 
planeta? I ako su oni bili naseljeni? Nije li on, nehotice, uništio time 
čitave rase živih, inteligentnih bića? 

No, kako je to mogao znati? Ta vrsta pogona nije nikada prije 
bila iskušana. Nije se ni mogla iskušati unutar Sunčeva sistema... 
brzina je bila prevelika. On i njegova posada bili su dobrovoljci, i 
bili su svjesni da bi mogli i poginuti u trenutku uključivanja pogona. 

Benedict odjednom zaprepašteno zine i lupi šakom po stolu. 

Leicher ga pogleda. 

— Što vam je, kapetane? 

— Pretpostavimo — bio je odgovor — samo pretpostavimo da 
naš pogon ima isti efekt na neku zvijezdu kad prijeđemo na 
nadsvjetlosnu brzinu, isti efekt kao kad iz nje iziđemo... 

Leicher je šutio, zaprepašten novom mogućnosti. No, što se i 
moglo reći? Mogli su samo čekati... 

Nešto više od pola godine svjetlosti od Sunca, kad je brod 
stigao do točke gdje su njegovi putnici mogli zapaziti svjetlost što je 
napustila njihovo sunce više od sedam mjeseci ranije, opazili su da je 
ono odjednom postalo mnogo svjetlije. 

Stotinu tisuća puto svjetlije. 

Matt Carse je znao da ga netko prati čim je izišao iz lokala 
Madam Kan. Smijeh malih tamnoputih žena još mu je odjekivao u 
ušima, i još je pred očima osjećao pare thila poput vruće slatkaste 
sumaglice... ali sve to nije prigušilo tihi zvuk nogu u sandalama što 
ga je pratio u hladnoj marsovskoj noći. 

Carse tiho otkopča tobolac protonskog pištolja, ali nije se ni 
pokušao otresti svog pratioca. Dok je prolazio Jekkarom, nije ni 
usporio ni ubrzao korak. 

— Stari Grad — pomisli. — To će biti najbolje mjesto. Ovdje 
ima previše ljudi. 

Jekkara nije spavala, usprkos kasnim satima. Gradovi na 
Donjim Kanalima nikada ne spavaju jer oni su izvan zakona i 
vrijeme im ništa ne znači. U Jekkari, Valkisu i Barrakeshu noć je 
samo tamniji dan. 

Hodao je pokraj mirne tamne vode u drevnom kanalu, 
urezanom u dno nekadašnjeg mora. Gledao je kako suhi vjetar trese 
bakljama koje se nikada nisu gasile, i slučao isprekidanu glazbu harfi 
koja nikada nije jenjavala. Pokraj njega su tamnim ulicama hitali 
mali muškarci i žene, nečujno poput mačaka. Cuo se jedino tihi 1 
zvonki zvuk zvončića što su ih nosile žene, mek poput kiše i poput 
svih slatkih poroka ovog svijeta. 

Nisu obraćali pažnju na Carsea iako je on, usprkos marsovskoj 
odjeći, očito bio Zemljanin, te iako život bilo kojeg Zemljanina duž 
Donjih Kanala nije vrijedio ni pišljiva boba. No, Carse je ipak bio 
jedan od njih. Stanovnici Jekkare, Valkisa i Barrakesha su lopovska 
aristokracija, te se dive vještini i poštuju iskustvo. Isto tako, znaju na 
prvi pogled prepoznati džentlemena. 

Upravo zato je Matthew Carse, bivši član Interplanetarnog 
Arheološkog Društva, bivši pomoćnik šefa katedre Marsovskih 
starina u Kahori, stavnovnik Marsa na kome je proživio trideset od 
svojih trideset i devet godina, prihvaćen u njihovo mnogo 
ekskluzivnije društvo lopova, te je s njima položio zakletvu 
prijateljstva koju nitko nije smio prekršiti. 

No, ipak ga je sada, dok je prolazio ulicama Jekkare, jedan od 
njegovih »prijatelja« pratio lukavošću pustinjske mačke. Na trenutak 
se upitao nije li možda Zemaljska Policijska Kontrola uputila u 
Jekkaru svog agenta da ga uhodi, ali je odmah odbacio tu 
mogućnost. Ničiji agenti nisu se motali po Jekkari. Ne, to je zacijelo 
bio neki stanovnik iz područja Donjih Kanala o svom poslu. 

Carse napusti kanal i ostavi isušeno more za sobom, udaljujući 
se od nekadašnje obale. Teren se strmo uzdizao do visokih klisura, 
izglodanih 1 istrošenih vremenom i vječnim vjetrom. Tu je snivao 
stari grad, drevno uporište Morskih kraljeva Jekkare koje je davno 
izgubilo svoju moć i slavu kad se more počelo spuštati. 

No, živi dio Jekkare, dolje pokraj kanala, bio je već star kad je 
kaldejski Ur još bio obično prljavo selo. Stara Jekkara, sa svojim 
kamenim i mramornim pristaništima što su još stajala u suhoj i od 
prašine zagušenoj luci, bila je tako stara da to obični Zemljanin nije 
mogao ni pojmiti. Cak je i Carse, koji je o njoj znao više nego bilo 
koji drugi čovjek, osjećao strahopoštovanje. 

Pošao je tim putem, prema luci, jer je ona bila potpuno pusta i 
bila je najbolje mjesto gdje bi čovjek na miru mogao razgovarati s 
»prijateljem«. 

Otvorena vrata praznih zgrada zjapila su u noć. Vrijeme i 
nemilosrdni vjetrovi zaoblili su im uglove i ulaze, stopivši ih sa 
sivom i monotonom okolinom. Mali Marsovi mjeseci, nisko na nebu, 
stvarali su zamršeni splet sjena među drevnim građevinama. Bez 
napora, visoki Zemljanin u dugom tamnom ogrtaču stopio se sa 
sjenama i nestao u tami. 


26 


Čučao je iza nekakva zida i slušao korake čovjeka koji ga je 
slijedio. Postajali su sve glasniji, ubrzali se, a zatim neodlučno 
zastali te ponovo pohitali. Prošli su pokraj Carsea i odjednom on 
poput mačke iskoči na ulicu. U trenutku mu se u rukama koprcalo 
malo, žilavo tijelo, ječeći od straha dok se nastojalo odmaknuti od 
prijetećeg pritiska protonskog pištolja što mu ga je Carse 
nemilosrdno zabio u slabine. 

— Ne! — cičao je nezanac. — Nemoj! Nemam oružja. Nisam 
ti htio učiniti ništa nažao. Htio sam samo s tobom razgovarati. 

Usprkos strahu, u glasu mu se osjetio i tračak lukavosti. 

— Imam dar za tebe. 

Carse provjeri da neznanac zaista nema oružja, a tada ga pusti. 
Jasno je vidio Marsovea na mjesečevu svjetlu... bio je to neki sitni 
lopov, nalik na štakora, kojemu očito posao nije išao od ruke sudeći 
po istrošenoj odjeći i opremi, te pomanjkanju ukrasa. 

Među stanovnicima područja Donjih Kanala bilo je i takva 
smeća... poput otrovnih crva što su se skrivali u prašini. Zato je 
Carse još držao u ruci pištolj. 

— Da čujem. Govori. 

— Prvo — reče Marsovac — ja sam Penkawr iz Barrakesha. 
Možda si čuo za mene. — Dok je izgovarao svoje ime, isprsio se 
poput pjetlića. 

— Nisam — odgovori Carse. — Zaista nisam! 

Rekao je to glasom koji je zvučao poput pljuske. Penkawr se 
nacera poput zvjerke. 

— Nije važno. Ja tebe znam, Carse. Kao što sam rekao, imam 
dar za tebe. Neobično rijedak i vrijedan dar. 

— Tako rijedak i vrijedan da si me morao slijediti u tami da 
mi to kažeš, čak i ovdje, u Jekkari. — Carse se namršti. Nije mu se 
sviđala dvoličnost malog lopova. — No, o čemu je riječ? 

— Dođi i pokazat ću ti. 

— Gdjeje? 

— Skriven. Dobro skriven na keju ispred palače. 

Carse kimne: 

— To je zaista nešto rijetko i vrijedno kad ga se bojiš nositi i 
pokazivati čak i u ovom kraju, na ovoj tržnici lopova. Zbunjuješ me, 
Penkawr. No, pođimo i pogledajmo taj tvoj dar. 

Penkawr iskesi zube na blijedom svjetlu 1 krene. Carse ga je 
slijedio. Hodao je lagano i oprezno, spreman na svako iznenađenje, 
držeći ruku uz pripremljeni pištolj. Pitao se koju će cijenu Penkawr 
iz Barrakesha tražiti za svoj »dar«. 

Dok su se penjali uzbrdo prema palači, puzeći preko istrošenih 
hridina i pokraj klisura na kojima su se još nazirali tragovi djelovanja 
mora, Carse je... kao 1 uvijek... osjećao kao da se nekim ljestvama 
penje u prošlost. Osjetio bi nekakvu čudnu hladnoću i zadrhtao 
kadgod bi ugledao velike kejeve što su još odolijevali zubu vremena, 
na kojima je bezbroj privezanih brodova ostavilo svoje tragove. Na 
sablasnom mjesečevu svjetlu čovjek bi gotovo mogao zamisliti... 

— Ovdje — reče Penkawr. 

Carse pođe za njim. Zastali su pred jednim napola srušenim 
zidom, u sjeni. Izvadio je malu kriptonsku svjetiljku iz torbice za 
pojasom, te je upalio. Penkawr klekne i pipajući počne tražiti među 
smrvljenim kamenim pločama na podu, sve dok nije iz nekakve rupe 
izvukao dugačak i tanak zamotak, omotan krpama. 

Počeo ga je odmatati s nekakvim strahopoštovanjem, gotovo 
strahom. Carse klekne pokraj njega. Zadržavao je dah dok je 
promatrao mršave tamne ruke Marsovca kako odmataju krpe, i 
čekao. Nešto ga u Penkawrovu vladanju uznemiravalo. 

Odjednom je nešto među krpama bljesnulo, poput pritajene 
vatre, kad je Marsovac napola otkrio dragulj, a tada se na svjetlu 
ukazao sjaj metala. Carse se nagne prema predmetu. Penkawr 
podigne svoje vučje, poput topaza žute oči i zagleda se u hladne, 
plave oči Zemljanina. Piljio je u njih trenutak-dva, a tada svrne 
pogled. Crveni odsjaj svjetiljke obasjavao im je lica, sablasnoblijeda 
među sivim sjenama. Matthew Carse je nalikovao na čovjeka koji je 
odjednom ugledao čudo. 

Nakon dugo vremena, posegnuo je i uzeo predmet u ruke. 
Očarale su ga njegova prekrasna i smrtonosna vitkost, dužina i 
skladnost, crni balčak 1 štitnik koji je savršeno pristajao njegovoj 
ruci, zamagljeni dragulj koji kao da ga je promatrao, poput nekakva 
mudraca, ime urezano gotovo nepoznatim, neizmjerno drevnim 
simbolima na oštrici. Konačno je progovorio, ali glas mu nije bio 
jači od šapata. 

— Rhiannonov mač! 

Penkawr je teško disao. 

— Ja sam ga pronašao — reče konačno. — Ja sam ga 
pronašao! 

— Gdje? — upita Carse. 

— Nije važno gdje. Ja sam ga pronašao. Tvoj je... za malu 
cijenu. 

— Za malu cijenu — Carse se nasmiješi. — Mala cijena za 
mač jednog boga. 

— Zlog boga — promrmlja Penkavvr. — Već više od milijun 
godina Mars ga naziva Prokletnikom. 

— Znam kimne Carse. — Rhiannon, Prokletnik, Pali Bog, 
buntovnik među drevnim bogovima... Znam tu legendu. Legendu o 
tome kako su drevni bogovi pobijedili Rhiannona i zatočili ga u 
skrivenu grobnicu. 

Penkawr odvrati pogled. 

— Ne znam ništa ni o kakvoj grobnici. 

— Lažeš — mimo primijeti Carse. — Pronašao si 
Rhiannonovu grobnicu, jer inače ne bi pronašao njegov mač. Nekako 
si uspio pronaći ključ najstarije svete legende na Marsu. Nekim 
ljudima bi i samo kamenje te grobnice vrijedilo koliko i da su od 
zlata. 

— Nisam pronašao nikakvu grobnicu — mrzovoljno ponovi 
Penkawr, a tada brzo doda: — Ali i sam mač vrijedi cijelo bogatstvo. 
Ne usuđujem se ni pokušati da ga prodam... kad bi ga ugledali, ti bi 
mi ga lopovi iz Jekkare oteli poput gladnih vukova... Ali ti ga možeš 
prodati, Carse — mali lopov drhtao je od pohlepe. — Možeš ga 
prokrijumčariti u Kahoru i prodati ga nekom Zemljaninu za gomilu 
para. 

— To ću i učiniti — kimne Carse. — Ali najprije ćemo otići 
po ostale stvari u onoj grobnici. 

Smrtni znoj oblije Penkawrovo lice. Šutio je, a tada je konačno 
prošaptao: 

— Ostanimo na tom maču, Carse. To je dovoljno. 

Carse je shvatio da malog Marsovca razdiru strah s jedne strane 
i pohlepa s druge. No, nije to bio strah od stanovnika Jekkare već od 
nečeg drugog, a to drugo mora da je zasista bilo strašno kad je 
nadvladalo Penkawrovu lakomost. 

— Zar se bojiš Prokletnika? — prezirno procijedi Carse. — 
Zar se bojiš obične legende što ju je vrijeme isprelo oko nekog 
starog kralja koji je nestao prije milijun godina? 

Nasmijao se i okrenuo mač, tako da je bljesnuo na svjetlu. — 
Ne brini, mali. Ja ću odagnati duhove. Pomisli na novac. Moći ćeš 
imati vlastitu palaču, sa stotinu ljupkih robinja koje će ti ispunjavati 
svaku želju. 

Opazio je kako se na licu Marsovca ponovo bore strah i 
pohlepa. 

— Nešto sam tamo vidio, Carse. Nešto što me uplašilo. Ne 
znam zašto. 

Pohlepa je čini se pobijedila. Penkawr obliže suhe usne. 

— Ali, kao što kažeš, možda je sve to samo legenda. A tamo 
se nalazi pravo blago... čak bih i od svoje polovice postao 
nezamislivo bogat. 

— Polovice? — mirno ponovi Carse. — Varaš se, Penkawr, 
tvoj će udio biti jedna trećina. 

Penkawrovo lice izobličilo se od bijesa i on skoči na noge. 

— Alija sam pronašao grobnicu! Ja sam je otkrio! 

Carse slegne ramenima. 

— Ako nećeš takvu podjelu, tada zadrži tajnu za sebe. Zadrži 
je... sve dok je tvoja »braća« iz Jekkare ne iščupaju iz tebe užarenim 
kliještima kad im ispričam što si pronašao. 

— Učinio bi to? — s mukom izusti Penkawr. — Rekao bi im i 
dao me ubiti? 

Mali lopov je buljio u Carsea, gušeći se od bespomoćna bijesa. 
Carse je mimo stajao pred njim, s mačem u rukama, ogrtača 
zabačena na gola ramena, dok su dragulji mutno sjali s njegova 
ovratnika i pojasa što ih je opljačkao iz grobnice nekog mrtvog 
kralja. Nije u njemu bilo nikakve blagosti, nikakve popustljivosti. 
Marsove pustinje i sunce, hladnoća i vrućina i glad, ostavili su na 
njemu samo kost i čelične mišiće. 

Penkawr zadrhti. 

— U redu, Carse. Odvest ću te do grobnice... za trećinu 
plijena. 

Carse kimne i nasmiješi se. 

— Znao sam da ćeš pristati. 

Dva sata kasnije jahali su prema brežuljcima, istrošenim u toku 
bezbrojnih vjekova, što su se uzdizali u pozadini Jekkare i mrtvog 
mora. 

Bilo je već vrlo kasno. Carse je najviše volio to doba noći, jer 
mu se činilo da je tada Mars najvjerniji sebi. U te sate podsjećao ga 
je na starog ratnika, obavljena u crni ogrtač, sa slomljenim mačem u 
ruci, kako sniva o vremenima što su tako blizu stvarnosti, sjećajući 
se zvuka truba i smijeha i nekadašnje snage. 

Prašina drevnih brežuljaka šaputala je na vječnom vjetru. 
Phobos je zašao i zvijezde su bliještale ledenim sjajem. 

Svjetla Jekkare i prostrano crno bespuće suhog morskog dna 
ostali su daleko za njima i ispod njih. Penkawr je vodio. Prolazili su 
kroz strme klance, a nezgrapne životinje pod njima iznenađujućom 
su spretnošću pronalazile uporište na nesigurnu tlu. 

— Upravo sam tako i pronašao to mjesto — reče Penkawr. — 
Na jednom grebenu životinja je slomila nogu u rupi... a tada se otvor 
proširio kad se pijesak počeo osipati, i tako sam pronašao grobnicu, 
urezanu u samu stijenu klisure. Ali ulaz je bio zatrpan kad sam je 
pronašao. — Okrenuo se i mrzovoljno pogledao Carsea. — Ja sam je 
pronašao — ponovi. — I zato još ne znam zašto bih ti morao dati 
lavovski dio. 

— Zato što sam ja lav — veselo odvrati Carse. 

Uzeo je mač i nekoliko puta mahnuo njime, osjećajući kako se 
oružje upravo stapa s njegovom rukom i promatrajući kako se svjetlo 
zvijezda odražava na njegovoj oštrici. Srce mu je lupalo od 
uzbuđenja... bilo je to uzbuđenje i arheologa i pljačkaša. 

Znao je bolje od Penkawra koliko je to nalazište važno. 
Marsovska povijest tako je duga da njeni počeci nestaju u sumaglici 
iz koje dopiru samo legende... Legende o ljudskim i poluljudskim 
rasama, zaboravljenim ratovima, nestalim bogovima... 

Najveći od tih bogova bili su Quirui, bogovi-junaci, ljudska ali 
istovremeno i nadljudska bića, svemoćna u svojoj mudrosti i snazi. 
No, među njima se našao i buntovnik — mračni Rhiannon, 
prokletnik, čiji je grešni ponos izazvao nekakvu nepoznatu 
katastrofu. 

Prema legendama, Quirui su zbog tog grijeha uništili 
Rhiannona i zatvorili ga u skrivenu grobnicu. Zato su već više od 
milijun godina ljudi tražili Rhiannonovu grobnicu, jer su vjerovali da 
je u njoj tajna njegove moći. 

Carse je predobro poznavao arheologiju da bi ozbiljno 
prihvaćao stare legende. No, vjerovao je da postoji ta nepojmljivo 
drevna grobnica što je začela sve te mitove. Vjerovao je 1 da će ona, 

kao nastariji spomenik na Marsu, i ono što u njoj bude pronašao, 
pretvoriti Matthewa Carsea u najbogatijeg čovjeka na tri planeta .. . 
ako ostane živ. 

— Ovuda — odjednom reče Penkawr. Carse se uputio za 
malim lopovom uskim grebenom, što se protezao uz strmu klisuru. 

Penkawr sjaše i odmakne velik kamen. Na klisuri se ukazao 
otvor, dovoljno velik da se kroz njega provuče čovjek. 

— Ti pođi prvi — naredi Carse. — Uzmi svjetiljku. 

Penkawr ga oklijevajući posluša, a Carse pode za njim. 

Isprva se osim sjaja kriptonske svjetiljke nije naziralo ništa. 
Penkawr se zgurio poput uplašena šakala. 

Carse zgrabi svjetiljku iz njegovih ruku i podigne je. Nalazili 
su se u hodniku koji se protezao u dubinu klisure. Bio je 
četverokutan i bez ikakvih ukrasa, ali je kamen bio savršeno uglačan. 
Pošao je hodnikom, a Penkawr ga je slijedio. 

Hodnik je završavao u prostranoj komori. I ona je bila 
četvrtasta 1 veličanstveno jednostavna, bar po onome što je Carse 
mogao nazrijeti. Na jednom kraju komore nalazilo se postolje s 
mramornim oltarom, na koje je bio urezan isti simbol kao i na 
balčaku mača... simbol krilate zmije. Bila je savijena u nepotpunu 
krugu, a glava joj je bila uzdignuta kao da gleda u neku novu 
beskonačnost. 

Iza sebe je začuo Penkawrov promukli šapat. 

— Ovdje sam pronašao mač. Ima ovdje još stvari, ali ih nisam 
dirao. 

Carse je već opazio duž zidova velike komore niz predmeta 
koji su slabašno svjetlucali u polumraku. Objesio je svjetiljku o pojas 
i počeo iz razgledati 

To je zaista bilo pravo blago! Bilo je tu oklopa od metalnih 
pločica najfinije izrade, ukrašenih nepoznatim draguljima, kaciga 
čudnih oblika napravljenih od nepoznatih svjetlucavih metala. U 
jednom uglu stajala je zlatna stolica, nalik na prijestolje, skladno 
optočena nekakvim tamnim metalom, a na svakom osloncu za ruke 
svjetlucao je veliki žutosmeđi dragulj. 

Carse je znao da su svi ti predmeti nevjerojatno stari. Zacijelo 
su potjecali iz najdrevnije prošlosti Marsa. 

— Požurimo! — moljakao je Penkawr. 

Carse se opusti i nasmije se vlastitoj zaboravnosti. Znanstvenik 
je u njemu na trenutak nadvladao pljačkaša. 

— Ponijet ćemo sve manje predmete s draguljima što ih 
budemo mogli nositi — reče. — Već će nas 1 to dovoljno obogatiti. 

— Ali ti ćeš biti dvaput bogatiji od mene — kiselo primijeti 
Penkawr. — Mogao sam dati te stvari jednom Zemljaninu u 
Barrakeshu, da ih proda za moj račun, i dobiti polovicu. 

Carse se nasmije. 

— Trebao si to tada učiniti, Penkawr. Kad tražiš pomoć od 
poznatog stručnjaka, moraš biti spreman platiti visok honorar. 

Obišao je cijelu komoru i vratio se do oltara. Tek je sada 
spazio da su iza njega nekakva vrata. Prošao je kroz njih, a Penkawr 
ga je oklijevajući pratio. 

Našao se u kratkom prolazu, a na kraju je spazio omalena ali 
teška metalna vrata s teškim zasunima. Zasuni su bili odmaknuti i 
vrata su bila poluotvorena. Iznad njih stajao je natpis, ispisan 
drevnim, nepromjenljivim staromarsovskim pismom, koji je Carse 
pročitao bez teškoća. Ovo je Rhiannonova sudbina, koju su mu 
zauvijek namijenili Quirui, gospodari prostora i vremena! 

Carse do kraja gurne metalna vrata i uđe, a tada zastane na 
mjestu. 

S druge strane vrata nalazila se kamena komora, prostrana 
poput one što ju je upravo napustio. Ali ova je komora bila prazna 
osim... U sredini je stajalo nešto što je nalikovalo na veliki tamni 
mjehur, na veliku, mračnu kuglu treperava mraka isprekidana tu i 
tamo blistavim česticama nalik na zvijezde viđene s nekog drugog 
svijeta. Zrake Carseove svjetiljke odbijale u se od tog sablasnog 
mjehura pulzirajuće tame, kao da se boje. 

Carse osjeti kako mu tijelom struje hladni trnci, ali nije znao je 
li to od zaprepaštenja, praznovjerja ili neke posve fizičke sile. Kosa 
mu se digla, a meso kao da se htjelo odvojiti od kostiju. Pokušao je 
nešto reći, ali nije mogao, jer mu se grlo ukočilo od tjeskobe i 
napetosti. 

— To je ono o čemu sam ti pričao — prošapta Penkawr. — To 
je ono što sam vidio. 

Carse ga je jedva čuo. Obuzela ga je nekakva slutnja, tako 
nevjerojatna da su mu se od nje uskovitlale misli. Zgrabio ga je 
zanos znanstvenika, zanos otkrića koji je blizak ludilu. 

Taj mračni mjehur tame... bio je tako čudno nalik na tamu onih 
praznih tamnih mjesta, daleko u galaksiji, što ih neki znanstvenici 

smatraju »rupama« u samom kontinuumu, prozorima u beskonačnost 
izvan našeg svemira! 

Bilo je to, naravno, nevjerojatno... ali, taj zagonetni natpis o 
Quiruima... lako je osjetio opasnost što je zračila iz te »stvari«, Carse 
kao opčaran priđe bliže. 

Odjednom je iza sebe čuo zvuk struganja sandala po kamenom 
podu, kad se Penkawr naglo pokrenuo. Znao je odmah da je 
pogriješio kad je okrenuo leđa nezadovoljnom malom lopovu, te se u 
istom trenutku okrenuo i podigao mač. 

No, Penkawrove ispružene ruke gurnuše ga prije nego što se 
stigao potpuno okrenuti. Osjetio je kako pada u mrak. 

Osjetio je užasan šok, koji mu je razdirao svaki atom tijela, a 
svijet oko njega kao da je nestajao. 

— Podijeli Rhiannonovu sudbinu, Zemljemine! Rekao sam ti 
da mogu pronaći drugog ortaka! 

Penkawrov režeći povik dopro je do njega iz velike udaljenosti 
dok je padao u crnu beskonačnost bez dna. 

Činilo mu se da pada u tamni ponor dok su ga amo-tamo 
bacakali bjesomučni vjetrovi prostora. Bio je to beskonačan pad, pad 
koji je trajao vječno, pad poput užasne more što ga je gušila. 

Borio se kao divlja životinja zarobljena u nepoznatom. Borba 
mu nije bila fizičke naravi, jer mu je tijelo bilo beskorisno u tom 
slijepom i urlajućem ništavilu. Bila je to psihička borba, borba 
unutarnje jezgre njegove hrabrosti koja se nastojala ponovo potvrditi, 
koja je snagom volje nastojala zaustaviti taj jezivi pad kroz tamu. 

A tada, dok je padao, osjetio je nešto što ga je još više 
zgranulo. Bio je to osjećaj da nije sam i u tom mučnom tonjenju kroz 
beskonačnost, da je uz njega nekakva mračna, snažna pulzirajuća 
sila, koja je posizala za njim, koja je pohlepnim prstima grabila 
njegov mozak. 

Očajnički je napregao svu svoju psihičku snagu. Osjećaj pada 
kao da je splašnjavao, a tada je osjetio pod rukama 1 nogama čvrstu 
stijenu. Pomamno je nastojao ustati, ovaj put snagom tijela. 

Iznenada se ponovo našao izvan tamnog mjehura, na podu 
unutarnje komore grobnice. 

— Sto mu... — izusti drhtavim glasom, a tada zašuti jer je 
znao da nijedna psovka ne bi mogla istinski izraziti ono što mu se 
upravo dogodilo. 

Mala kriptonska svjetiljka za pojasom još je bacala svoje 
crvenkasto svjetlo, a u ruci mu je još svjetlucao Rhiannonov mač. 

A tamo, u komori, još je mračno lebdio taman mjehur, na pola 
metra od njega, sa svojim sitnim blistavim česticama nalik na 
sićušne dijamante. 

Carse je shvatio da se njegov jezivi pad kroz prostor odigrao 
dok se nalazio u mjehuru. Kakav je to paklenski izum drevne nauke 
uopće bio? Možda nekakav čudni vrtlog sila što su ga, davno, izumili 
tajnoviti Quirui? 

Ali, zašto mu se činilo da pada kroz beskonačnost dok je bio u 
toj...stvari? A odakle taj strahotni osjećaj da mu nečiji snažni prsti 
pohlepno posižu za mozgom dok je padao? 

— Nekakav trik quiruovske znanosti — promrmlja, još rhteći. 
— A Penkawr je u svom praznovjerju mislio da će me ubiti ako me 
gurne u to. 

Penkawr? Carse skoči na noge, dok mu je Rhiannonov mač 
opasno svjetlucao u ruci. 

— Prokleta mu bila lopovska duša. 

Penkawra više nije bilo u komori. No, nije mogao stići daleko. 
Smiješak na Carseovu licu nije obećavao ništa dobro, dok je pošao 
prema vanjskoj komori. 

Kad je ušao u vanjsku komoru, iznenada je zastao. U njoj su se 
sada nalazili predmeti... veliki, čudni, blistavi predmeti... kojih prije 
nije bilo. 

Odakle ti predmeti? Zar je u tom mjehuru tame bio duže nego 
što je mislio? Nije li možda Penkawr pronašao te predmete u 
skrivenim kriptama i postavio ih uokolo dok se Carse vrati? 

Sve se više čudio dok je razgledao predmete što su se sada 
nalazili u komori, uz oklope i ostalo što je već prije bio vidio. No, ti 
se predmeti nisu uopće doimali poput ostataka prošlosti ili 
umjetničkih djela... nalikovali su na pažljivo izrađene i složene 
instrumente nedokučive svrhe. 

Najveći među njima bio je kristalan kotač, veličine poput 
malog stola, montiran vodoravno na vrhu tamne metalne kugle. Na 
obodu kotača ljeskali su se dragulji, precizno izrezani u obliku 
poliedara. Bilo je tu i drugih, malih naprava koje su se sastojale od 
spojenih kristalnih prizmi, te cijevi, koncentričnih metalnih 
prstenova 1 plitkih cijevnih zavojnica od metala. 

Zar su ti svjetlucavi predmeti bili neshvatljive naprave neke 
drevne, strane marsovske znanosti? Ta mu se pretpostavka činila 
nevjerojatnom. Mars daleke prošlosti, svaki je znanstvenik to znao, 
bio je svijet samo primitivne znanosti, svijet pomorskih ratnika koji 
su se borili mačevima, ratnika čije su se galije i kraljevstva 
sukobljavali na davno nestalim morima. 

Ali ipak, možda je na Marsu, u još drevnijoj prošlosti, postojala 
znanost čija su dostignuća bila nepoznata i neprepoznatljiva? 

— Ali gdje ih je Penkawr pronašao, kad ih prije nismo vidjeli? 
I zašto nije ponio neku od tih naprava sa sobom? 

Kad je naglas spomenuo Penkawrovo ime, sjetio se da mali 
lopov svakim trenutkom sve više odmiče. Zgrabivši odlučno mač 
Carse se okrene i požuri kamenim hodnikom prema vanjskom 
svijetu. 

Dok je hodao, odjednom je osjetio da je zrak u grobnici čudno 
vlažan. Na zidovima je svjetlucala vlaga. Tu vlagu, toliko netipičnu 
za Mars, nije bio prije opazio, i to ga je zaprepastilo. 

— Vjerojatno je to voda što se cijedi iz podzemnih izvora, 
poput onih što napajaju kanale — pomisli. Ali, prije nije bilo toga. 

Pogled mu je pao na pod hodnika. Na njemu je, kao i kad su 
ušli, bio debeli sloj prašine. Ali u toj prašini nisu se vidjeli nikakvi 
tragovi stopa. Nikakvi tragovi osim onih što ih je on upravo sada 
ostavljao. 

Odjednom Carsea obuze teška sumnja, osjećaj nestvarnosti. Ta 
nemarsovska vlaga, nestanak tragova... što se dogodilo sa svime u 
trenutku što ga je proveo u tamnom mjehuru? 

Došao je do kraja kamenitog hodnika. Bio je zatvoren. 
Zatvoren masivnom, monolitnom kamenom pločom. 

Carse zastane i zabulji se u ploču. Nastojao je potisnuti sve jači 
osjećaj nestvarnosti te pokušao sam sebi rastumačiti promjenu. 

— Mora da su postojala kamena vrata koja nisam opazio... a 
Penkawr ih je zatvorio i tako me blokirao. 

Pokušao je pomaknuti ploču, ali bilo je uzalud. Na ploči nije 
bilo ni traga nekakvoj ključanici, kvaki ili šarki. 

Carse se konačno odmakne i uperi protonski pištolj u vrata. 
Siktavi atomski plamen pucketao je po kamenoj ploči, pržeći i 
cijepajući je. 

Ploča je bila debela. Carse je nekoliko minuta držao prst na 
okidaču. Konačno je ploča pukla i njeni golemi komadi tresnuše na 
pod, tupo odjeknuvši. 

Ali iza nje, umjesto otvorena prostora, ukazala se samo masa 
crvene zemlje. 

— Čitava je grobnica sada zakopana — reče Carse sam sebi. 
— Mora da je Penkawr izazvao odron. 

No, nije ni sam vjerovao svojim riječima. Nije im uopće 
vjerovao, iako je nastojao uvjeriti sam sebe da je tome tako, i počeo 
se sve više bojati. A ono čega se bojao bilo je nemoguće. 

U slijepoj srdžbi uperio je plamteću zraku pištolja ne bi li 
probio zemljanu masu što mu je stajala na putu. Međutim, zraka je 
odjednom nestala... pištolj je bio prazan. Bacio je beskorisno oružje 
u stranu i bacio se s mačem na vrući zid zemlje koji se još pušio. 

Dašćući, dok je znoj potocima curio s njega, a misli mu se 
kovitlale u vrtlogu zamršenih nagađanja, kopao je kroz meku zemlju 
sve dok se pred njim nije ukazao mali otvor kroz koji je prodiralo 
danje svjetlo. 

Danje svjetlo? Znači da je bio u onom sablasnom mjehuru tame 
duže nego što mu se činilo. 

Osjetio je na licu vjetar što je prodirao kroz mali otvor. Bio je 
to topao vjetar. Topao i vlažan vjetar, kakav nikada ne puše na 
pustinjskom Marsu. 

Carse se provuce kroz otvor i zastane na jarkom danjem 
svjetlu, zureći pred sebe. 

Ima trenutaka kad čovjek kao da nema emocija niti je sposoban 
reagirati. To su trenuci kad obamru sva osjetila... oči vide i uši čuju, 
ali ništa se ne prenosi do mozga, koji je time zaštićen od ludila. 

Konačno se pokušao nasmijati onome što je vidio, iako mu je 
smijeh prije zvučao poput krkljanja. 

— Fatamorgana, naravno  — prošapta. — Golema 
fatamorgana. Golema poput čitavog Marsa. 

Topli povjetarac mrsio je Carseovu smeđu kosu i lamatao 
njegovim ogrtačem. Preko sunca prešao je oblak, a negdje u daljini 
začuo se cvrkut neke ptice. Nije se micao. 

Gledao je ocean. 

Pružao se pred njim, do horizonta, golem nemiran vodeni 
prostor, mliječnobijel i svjetao, trepereći od fosforescencije iako je 
bio dan. 

— Fatamorgana — ponovi on tvrdoglavo. Njegove 
uskovitlane misli hvatale su se očajem straha tog posljednjeg 
komadića logičnog tumačenja. — To ne može biti ništa drugo. Jer 
ovo je još uvijek Mars. 

Još uvijek Mars, još uvijek isti planet. Ovo su bili isti bregovi 
kojima su se on i Penkawr penjali sinoć. Jesi li siguran, upita sam 
sebe? Sinoć, kad su ulazili u Rhiannonovu grobnicu, otvor se nalazio 
pri podnožju strme klisure. A sada je stajao na obronku brijega, 
zaraslom u travu. 

Dolje, ispod njega, nazirali su se valoviti zeleni brežuljci i 
tamne šume, tamo gdje je prije bila samo pustinja. Zeleni brežuljci, 
šume i Živahna rijeka koja je klancem tekla prema onome što je jučer 
bilo suho dno nestala mora, a sada je to bio — ocean. 

Ukočenim pogledom Carse preleti udaljenu obalu. Tamo, 
daleko na suncem obasjanoj morskoj obali, ljeskale su se bijele 
zgrade nekog grada. Znao je da je to Jekkara. 

Jekkara... bijela i snažna između zelenih brežuljaka i moćnog 
oceana, oceana koji je nestao s Marsa prije skoro milijun godina. 

U tom trenutku Matthew Carse je shvatio da to nije 
fatamorgana. Sjeo je i zario lice u ruke. Cijelo mu je tijelo 
neobuzdano drhtalo. Zario je nokte u vlastito meso sve dok krv nije 
potekla obrazima. 

Sad je znao što se dogodilo s njim u onom vrtlogu tame. 
Učinilo mu se kao da nekakav ledeni glas ponavlja, poput udaljene 
grmljavine, upozorenje što ga je pročitao na natpisu. 

— Quirui su gospodari prostora i vremena — vremena — 
VREMENA! 

Dok je zurio u zelene brežuljke i mliječni ocean, naprezao je 
sve snage da se suoči s nevjerojatnim. 

— Našao sam se u prošlosti Marsa. Čitavog života proučavao 
sam tu prošlost i sanjao o njoj. A sada sam u njoj. Ja, Mattheui 
Carse, arheolog, otpadnik, pljačkaš grobnica. 

Quirui su, iz razloga koji su samo njima poznati, pronašli 1 
sagradili put, a ja sam njime prošao. Za nas je vrijeme nepoznata 
dimenzija, ali Quirui su je poznavali! 

Carse je znao da posao planetarnog arheologa zahtijeva 
poznavanje cijelog niza znanosti. On je sam nekada studirao neke od 
tih znanosti, i sad se grozničavo nastojao sjetiti svega što je nekada 
čuo ne bi li pronašao nekakvo objašnjenje. 

Nije li njegova pretpostavka o tom mjehuru tame bila ispravna? 
Nije li to bila »rupa« u kontinuumu svemira? Ako je to bilo točno, 
mogao je bar shvatiti što mu se dogodilo. 

Prostorno-vremenski kontinuum bio je konačan, ograničen. 
Einstein i Reimann su to davno dokazali. A on je ispao iz tog 
kontinuuma, a tada se vratio u njega... ali u vremenski okvir koji se 
razlikovao od prvobitnog. 

Što je ono Kaufmann jednom napisao? »Prošlost je sadašnjost 
koja postoji na određenoj udaljenosti«. On se, eto, vratio u tu drugu, 
udaljenu sadašnjost. Nije se imao čega bojati. 

Ali on se ipak bojao. Nesvjesno je kriknuo, sjetivsi se svog 
užasnog.prijelaza u ovaj zeleni i vedri Mars drevne prošlosti. 

Skočio je, ne ispuštajući iz ruku mač, i okrenuo se da uđe u 
skrivenu Rhiannonovu grobnicu. 

— Mogu se vratiti putem kojim sam došao, natrag kroz tu 
rupu u kontinuumu. 

Jedva je nadvladao drhtanje što ga je obuzelo. Nije sebe mogao 
prisiliti da se ponovo suoči s tim mjehurom svjetlucave tame, s 
jezivim propadanjem u međudimenzionalnu beskonačnost. 

Nije se usuđivao. Nije posjedovao mudrost Quirua. U tom 
opasnom propadanju kroz vrijeme, samo ga je slučaj bacio u drevnu 
prošlost. Nije mogao računati da će ga slučaj isto tako vratiti u 
njegovo doba, daleko u budućnosti. 

— Ovdje sam — reče. — Ovdje sam, u Marsovskoj drevnoj 
prošlosti, i ovdje ću ostati. 

Okrenuo se i ponovo se zagledao u nevjerojatan prizor. Dugo 
je stajao, ne mičući se. Morske ptice letjele su nad njim na uskim 
bijelim krilima. Sjene su se polako produljivale. 

Ponovno je skrenuo pogled prema bijelim tomjevima Jekkare, 
tamo daleko, što su se poput kraljeva uzdizali na suncu iznad luke. 
Nije to bila Jekkara koju je on poznavao, grad lopova na Donjim 
Kanalima, grad koji se raspadao u prašini... No, bila je to jedina 
spona s poznatim i Carseu je očajnički bila potrebna takva spona. 

Otići će u Jekkaru. I nastojati da ne razmišlja o svemu tome. 
Ne smije razmišljati, jer će inače poludjeti, 

Čvrsto je zgrabio balčak Rhiannonova mača i počeo se spuštati 
travnatim obronkom... 

EE Ray Bradbury E 
All Summer in A Day 


Cijelo ljeto 
u jednom danu 


— Jeste li spremni? 

— Jesmo! 

— Sada? 

— Ubrzo! 

— Jesu li znanstvenici zaista sigurni? Hoće li se to dogoditi 
danas, hoće li? 

— Pogledaj, pogledaj! Pogledaj i uvjeri se! 

Djeca se stisnuše jedno uz drugo poput kite ruža, poput mladih 
biljaka, izmiješani, vireći ne bi li ugledala skriveno sunce. 

Kišilo je. 

Kišilo je sedam godina; tisuće i tisuće dana ispunjenih kišom, 
od početka do kraja, bubnjanjem i lijevanjem vode, nježnim 
kristalnim opadanjem lišća 1 zastrašujućim olujama poput golemih 
valova plime što potresaju otocima. Tisuće šuma nestale su pod 
udarom kiše, ponovo rasle i ponovo nestajale. I tako je to bilo uvijek, 
na planetu Veneri, i ovo je bila školska učionica djece muškaraca i 
žena što su raketama došli ovamo, u ovaj kišni svijet, da osnuju 
civilizaciju i prožive, svoj život. 

— Prestaje, prestaje! 

— Da, da! 

Margot je stajala po strani, podalje od te djece koja se nikako 
nisu mogla sjećati vremena kad nije bilo kiše 1 kiše i kiše. Svima im 
je bilo devet godina, i ako je jednom, jednog dana prije sedam 
godina, sunce izišlo na jedan sat i pokazalo svoje lice iznenađenu 
svijetu, ona se toga nisu sjećala. Katkada, noću, čula bi ih kako se 
meškolje, i znala je da sanjaju, da se sjećaju zlatne ili žute olovke, ili 
novčića kojim će kupiti svijet. Znala je da misle da se sjećaju 
topline, poput rumenila: na licu, na tijelu, na rukama i nogama i 
treperavim prstima. No, tada bi se uvijek budili u svijet stalnog 
bubnjanja, beskonačnog lupkanja bisernih ogrlica kapi kiše po 
krovu, šetnje, vrtova, šuma, i njihovi snovi bi nestali. 

Jučer su u školi cijeli dan čitali o suncu. O tome kako je žuto 
poput limuna, kako je vruće. Pisali su o njemu priče ili sastave ili 
pjesmice: 

Mislim da je sunce cvijeta cvat, 

koji traje samo jedan sat. 

To je bila Margotina pjesmica, pjesmica koju je pročitala 
mirnim glasom u tihoj učionici, dok je vani kišilo. 

— Uf, ti to nisi napisala — protestirao je jedan dječak. 

— Jesam — reče Margot. — Jesam. 

— Williame! — javi se učiteljica. 

Ali to je bilo jučer. Kiša je sada popuštala, i djeca su se tiskala 
uz velike debele prozore. 

— Gdje je učiteljica? 

— Vratit će se. 

— Bolje da požuri, propustit ćemo ga! 

Okretala su se oko sebe, poput grozničava kotača nemirnih 
palaca. 

Margot je stajala sama. Bila je to vrlo krhka djevojčica koja se 
doimala kao da se prije mnogo godina izgubila u kiši, kao da joj je 
kiša isprala plavetnilo očiju i crvenilo usana i žutu boju njene kose. 
Bila je poput stare i izblijedjele fotografije iz albuma s koje je 
obrisana prašine, i da je uopće progovorila, glas bi joj bio poput 
duha. Stajala je, izdvojena, zureći u kišu i bučni mokri svijet s druge 
strane golema prozora. 

— Što to gledaš? — reče William. 

Margot ne reče ništa. 

— Odgovori kad te pitam! — Gurnuo ju je. No, nije se 
pomakla, već samo pustila da je on odmakne. 

Odmaknuše se od nje. Nisu je htjeli gledati. Osjetila ih je kako 
odlaze. A to je bilo zato što se nije htjela s njima igrati u tunelima 
podzemnog grada koji su odzvanjali jekom. Ako bi se igrali lovice te 
dotrčali do nje 1 dotakli je, te zatim pobjegli, stajala je, treptila za 
njima, ali ih nije slijedila. Kad je razred pjevao pjesme o sreći i 
životu i igri, usne su joj se jedva micale. Tek kad bi pjevali o suncu i 
ljetu, usne bi joj se pomakle, dok je promatrala prokisle prozore. 

Osim toga, naravno, najveći zločin bio je njezin dolazak ovimo 
sa Zemlje prije samo pet godina, i sjećala se sunca, i izgleda sunca i 
neba, kad su joj bile četiri godine. A oni... oni su cio život proveli na 
Veneri, i imali su samo dvije godine kad je sunce posljednji put 
izišlo, te su već davno zaboravili i njegovu boju i toplinu i stvarni 
izgled. Ali Margot se sjećala. 

— Ono je poput novčića! — rekla je jednom zatvorenih očiju. 

— Ne, nije! — povikaše djeca. 

— Onoje poput vatre — rekla je — u peći. 

— Lažeš, ne sjećaš se! — vikala su djeca. 

No, ona se sjećala i stajala je tiho po strani, promatrajući šare 
na prozoru. Jednom, prije mjesec dana, nije se htjela tuširati u 
školskoj kupaonici; pritisnula je ruke na uši i glavu, vrišteći da joj 
voda ne smije dotaknuti glavu. I tako, nakon toga... nejasno je to 
osjećala... bila je drugačija, a djeca su znala da je drugačija i držala 
su se podalje. 

Pričalo se da će je otac i majka povesti natrag na Zemlju 
slijedeće godine; njoj se činilo bitnim da to oni učine, iako je to 
značilo gubitak tisuće dolara za njenu obitelj. I tako su je djeca 
mrzila zbog svih tih razloga, s njihovim velikim i malim 
posljedicama. Mrzila su njeno blijedo snježno lice, njenu šutljivost, 
mršavost i moguću budućnost. 

— Makni se! — Dječak je još jednom gurne. — Što čekaš? 

Tada se prvi put okrenula i pogledala ga, i ono što je čekala 
čitalo joj se u očima. 

— No; nemoj ovdje čekati! — divlje poviče dječak. — Nećeš 
ništa vidjeli! 

Njene usne se pomakoše. 

— Ništa! — vikne on. — To je sve bila šala. zar ne? — 
Okrenuo se ostaloj djeci. — Ništa se danas neće dogoditi, zar ne? 

Svi su ga trepćući pogledali a tada, shvativši, nasmijali se 1 
zanijekali glavom. 

— Ništa, ništa! 


— Oh, ali... — prošapta Margot bespomoćnih očiju. — Ali to 
je dan, znanstvenici predviđaju, oni kažu, oni znaju, sunce... 
— Sve je to šala! — reče dječak i grubo je zgrabi. — Hej, 


djeco, zatvorimo je u neki sobičak prije nego što dođe učiteljica! 

— Ne smijete — reče Margot i ustukne. 

Nasrnuli su na nju, zgrabili je i ponijeli... najprije je 
protestirala, zatim molila, a tada plakala... u nekakav tunel, sobu, 
sobičak, zalupili vratima i zaključali ih. Stali su, promatrajući vrata 
što su drhtala od njena lupanja, od udara tijela. Culi su joj prigušene 
krikove. Tada, su se sa smiješkom na licu, okrenuli i izišli iz tunela, 
upravo kad se vratila učiteljica. 

— Jeste li spremni, djeco? — pogledala je na sat. 

— Jesmo! — odgovoriše svi. 

— Jesmo li svi ovdje? 

— Jesmo! 

Kiša je sve slabije padala. 

Tiskali su se oko golemih vrata. 

Kiša je prestala. 

Bilo je to kao da je... usred filma o lavini, tornadu, uraganu, 
vulkanskoj erupciji... kao da se nešto najprije pokvarilo na uređaju za 
zvuk, prigušujući i konačno isključujući svu buku, sve eksplozije i 
gromoglasne jeke i gromove, a tada kao da je netko iščupao film iz 
projektora i umjesto njega stavio dijapozitiv s mirnim tropskim 
krajolikom, koji se nije micao niti drhtao. Svijet je zastao. Tišina je 
bila tako neizmjerna i nevjerojatna, kao da su vam napunili uši ili 
kao da ste potpuno izgubili sluh. Djeca priniješe ruke ušima. 
Razdvojiše se. Vrata se otvoriše i unutra uđe miris tihog svijeta koji 
ih je čekao. 

Sunce je izišlo. 

Bilo je plamteće brončane boje i vrlo veliko. A nebo oko njega 
bilo je blistavo plavo. Prašuma se žarili na sunčevu svjetlu i djeca, 
kao da ih je netko oslobodio čari, istrčaše vičući u ljeto. 

— Pazite, nemojte se previše udaljavati — poviče učiteljica za 
njima. — Znate da imate samo jedan sat. Nemojte da vas uhvati na 
otvorenom! 

No, oni su trčali, okretali lice prema nebu, osjećajući sunce na 
svojim obrazima poput topla glačala; skidali su kaputiće 1 izlagali 
ruke da ih spali sunce. 

— Oh, to je bolje od sunčanih svjetiljki, zar ne? 

— Mnogo, mnogo bolje! 

Prestali su trčati i zastali su usred goleme prašine, što je 
prekrivala Veneru, koja je rasla i nikada nije prestajala rasti, burno, 
čak pred njihovim očima. Nalikovala je na gnijezdo hobotnica, 
izbacujući goleme krakove mesnata zelenila, lelujajući se i cvatući u 
tom kratkom proljeću. Prašuma je bila boje gume i pepela, zbog 
mnogih godina bez sunca. Bila je boje kamena, bijelog sira i tinte. 

Djeca su ležala, smijući se, na strunjači prašume, slušajući 
kako uzdiše i škripi pod njima, gibiva i živa. Trčala su među 
drvećem, skližući se i padajući, gurala jedno drugo, igrala se 
skrivača i lovice, no većina ih je škiljila u sunce sve dok suze nisu 
potekle obrazima, pružala ruke prema toj zlatnoj boji i 
nevjerojatnom plavetnilu, udisala svjež zrak i bez daha slušala tišinu 
što ih je okruživala, poput divnog mora bez zvuka i pokreta. Gledala 
su sve i uživala u svemu. A tada, divlje, poput životinja što su 
pobjegle iz svojih pećina, trčala su i trčala u krugovima, vičući. 
Trčala su jedan sat i nisu prestajala. 

A tada... 

Usred trke, jedna od djevojčica zacvili. 

Svi su stali. 

Djevojčica .. stajala je na čistini... ispruži ruku. 

— Oh, pogledajte, pogledajte — reče i zadrhti. 

Polagano su prišli i pogledali njen otvoreni dlan. 

Usred dlana, kao u šalici, stajala je velika kišna kap. 

Gledajući je, djevojčica počne plakati. 

Brzo su pogledali prema nebu. 

— Oh, oh. 

Nekoliko hladnih kapi palo im je na nosove i obraze i usta. 
Sunce je izblijedjelo iza prvih tragova magle. Oko njih poče puhati 
hladan vjetar. Okrenuli su se i krenuli prema podzemnoj kući, 
spuštenih ruku, a smiješak na licima je nestajao. 

Trgnuše se kad je zagrmjelo i, poput lišća što se povija pred 
novom olujom, gurajući jedno drugo, potrčaše probna kući. Munja 
udari deset milja daleko, pet milja daleko, milju; pola milje. Nebo se 
pretvorilo u ponoć u trenu. 

Na trenutak su zastali na ulazu u podzemnu kuću, sve dok kiša 
nije počela lijevati. Tada zatvoriše vrata i ponovo začuše gigantski 
zvuk kiše koja je lijevala, tonama i lavinama, svagdje i uvijek. 

— Zar ponovo sedam godina? 

— Da, sedam. 

Jedno od njih odjednom uzvikne. Margot! 

— Što? 

— Još je u onom sobičku gdje smo je zaključali. 

— Margot. 

Stajali su, kao da ih je netko poput drvenih stupova utjerao u 
pod. Pogledali su se, a zatim odvraćali pogled. Pogledavali su svijet 
u kojem je sada lijevala kiša. Nisu se mogli pogledati u oči. Lica su 
im bila ozbiljna i blijeda. Gledali su u ruke i noge, oborenih glava. 

— Margot! 

Jedna od djevojčica se javi. — Pa... Nitko se nije pomaknuo. 

— Hajde — prošapta djevojčica. 

Polako su krenuli predvorjem, a pratio ih je zvuk hladne kiše. 
Skrenuli su prema sobi, praćeni zvukom oluje i gromova, a munje... 
plave i užasne... osvjetljavale su im lica. Polako su prišla vratima 
sobice i stala pred njima. 

Iznutra nije dopirao nikakav zvuk. 

Otključali su vrata još polaganije i pustili Margot. 


(Objavljeno prema dogovoru s G. P. A., München) 


45 


E Donald Wandre] EE 
The Red Brain 


Ružičasti 
mozak 


Bližila se toplinska smrt svemira. Hoće li je hladni intelekt 
moći spriječiti, ili... 

Blijede zvijezde na nebu treperile su sve slabije te se jedna po 
jedna ugasile. Jedno po jedno, plamteće svjetlo tamnjelo i nestajalo. 
Nestale su zauvijek, jedna po jedna, a njihova mjesta zauzele su 
mrlje crnila što je prekrilo golemo područje neba što je nekada 
blistalo sjajem zvijezda. 

Prošle su godine; prohujala su stoljeća; tisućljeća su prošla u 
milijune godina, a tada i oni utonuše u zaboravu vječnosti. Zemlja je 
nestala. Sunce se ohladjelo i stvrdlo, te nestalo u prašini vlastite 
grobnice. Sunčev sistem i bezbroj drugih sistema raspali su se i 
nestali, a njihovi dijelovi pretvorili su se u oblake prašine što su 
progutali cio svemir. U toku milijardi godina, što su prošle, rušeći 
sve na svom putu do skore propasti, golemih i nekoć bezbrojnih 
tijela što su nekada ispunjavala nebo i jurila neizmjernim prostorima 
svemira bilo je sve manje; nestajala su, a crni plašt neba bio je u sve 
rjeđim razmacima isprekidan slabim točkama svjetla — svjetla što je 
postajalo sve bljeđe i tamnije. 

Nitko nije znao kad se prašina počela skupljati, ali već davno, u 
zaboravljenu praskozorju vremena, nestali su prvi mrtvi svjetovi, 
nezapamćeni i neželjeni. 

To su bile jezgre prašine. To su bili praroditelji sveopćeg 
raspadanja koje se sad bližilo svome koncu. To su bile zvijezde koje 
su prve sagorjele, umrle i raspršile se u bezbroj atoma. To su bile 
prve eksplozije što su pretvorile nebeska tijela u ništavilo, u i prazni 
dašak prašine. 

Tanki prameno :i polako su se gomilali u oblake, oblaci u 
mora, a mora u čudovišne oceane prašine što se polako nadimala, 
prašine koja se širila od mrtvih i umirućih svjetova, od interstelarnih 
sudara padajućih zvijezda, od jurećih meteora i lepršavih kometa što 
su plamtjeli iz prostora i padali u ponor. 

Prašina se stalno širila. Nejasna svjetlost nebesa postajala je 
sve slabija, a daleko u dubinama svemira pojavile su se velike crne 
mrlje. Kozmička prašina se skupljala u toku svih milijuna 1 bilijuna 1 
trilijuna godina što su nestale u prošlosti, a zvjezdane čete sve su se 
više smanjivale. Nekad se svemir sastojao od stotina milijuna 
zvijezda, planeta i sunca, ali su oni bili prolazni, poput života ili 
snova; blijedjeli su i nestajali, jedan po jedan. 

Najprije su zbrisani mali svjetovi, a tada veći, i tako je to išlo 
uzlaznim koracima sve do neobuzdanih divova što su jarosno 
plamtjeli i probijali svojom užarenom bjelinom prijeteće valove 
prašine i carstva noći. Ni jednog trenutka kozmička prašina nije 
posustala u svom paklenskom i neumoljivom ratu protiv svemira: 
gušila je male aerolite, gutala bespomoćne satelite, kovitlacem 
obavijala komete što su jurile od jednog tamnog kraja svemira do 
drugog sa svojim veličanstvenim repovima, utirući vratolomne staze 
kroz bezobzorne beskonačnosti kojima je prašina već vladala. 
Grabila je planete i posisala ih. Ogavna i podmukla, opkoljavala je 
vladare neba i nagrizala njihove zemlje i pustinje. 

Gušća, gušća i sve gušća bivala je kozmička prašina sve dok 
divovi više nisu mogli pratiti nebeska kola svojih drugova u 
neizmjernim prostorima svemira. Grmjeli su kroz bespuće, 
usamljenom veličanstvenošću. Nestali su, usamljeni u porazu i smrti. 

Od svih zvijezda u bezbrojnom jatu što je nekad ukrašavalo 
nebesa preostao je jedino Antares. Antares, najgolemija zvijezda, 
ostao je sam, posljednje tijelo u svemiru, nastanjeno posljednjom 

rasom što će ikada posjedovati svijest, što će ikada živjeti. U 
beznadnoj samilosti ta je rasa pratila nebesa što su tamnjela i škrtom 
brižljivošću brojala zvijezde koje su se još opirale. Srce im se kidalo 
svaki put kad bi neka zvijezda zatreperila posljednji put. Svaka 
zvijezda koja bi se prestala boriti i nestala u plimi prašine dodala bi 
novi napjev nacionalnoj himni, toj neopisivoj melodiji, toj sumornoj 
pjesmi propasti što je odjekivala svečanom harmonijom u svakom 
srcu umiruće rase. Stanovnici su sagradili prostranu kristalnu kupolu 
oko svog svijeta kako bi spriječili prodor prašine i zadržali 
atmosferu, i pod tom kupolom su čuvari stražarili šutke. Tama je sve 
brže i brže dopirala iz udaljenih carstava tmine, te je sve brže gutala 
posljednje zvijezde. Zadatak astronoma na Antaresu postao je lakši 
ali i sve tužniji: nije preostalo ništa drugo već promatrati kako Smrt i 
Zaborav šire plašt tame nad svime što je bilo i nad svime što će biti. 

Posljednja zvijezda, Mira, koju je jedino Antares mogao 
nadmašiti, zasjala je ledenim bljedilom, još jednom nejasno 
zatreperila — 1 nestala U prostoru nije više bilo ničega osim 
beskonačnog prostora prašine što se protezala u svim pravcima. 
Samo to — i Antares. Astronomi više nisu promatrali nebesa da bi 
ponovo ugledali ovu ili onu umiruću zvijezdu prije negoli bi 
podlegla. Više nisu pretraživali udaljene prostore — sve je prekrio 
vrtlog prašine, gušeći svemir tamnim mrtvačkim pokrovom. Nekad 
je ponor svemira bio posijan mnoštvom morbidno prekrasnih, sjajnih 
i blijedih zvijezda, no sada toga više nije bilo. Nekad je na nebu bilo 
svjetla — no sada ga više nije bilo. Nekad je svod kupole svjetlucao 
mutnom fosforescencijom — sada je nalikovao na teški i mračni 
pokrov, na carstvo tame koje nije prekidala ni jedna jedina zraka, na 
carstvo zagušljiva, vječna i beskonačna mraka. 


xK kK k 


— Sastajemo se ponovo u ovoj Dvorani Maglice, ne u nadi da 
pronađemo rješenje već da otkrijemo najdoličniju smrt. Sastajemo se 
ne u uzaludnoj nadi da ćemo moći suzbiti prašinu nego u nadi da 
ćemo nadvladati i uništenje. U toj borbi moći ćemo pobijediti samo 
herojskom smrću. 

Govornik zastane. Oko njega se u prostoru uzdizala dvorana. 
Daleko iznad njega protezao se krov, koji se jedva nazirao i čije su 
se strane stapale s izgubljenim i snenim prostorom, krov poduprt 
nevidljivim zidovima i moćnim stupovima što su se uzdizali u 
velikim razmacima od glatka mramorna poda. Zrak kao da je bio 

ispunjen sumaglicom zbog neizmjernih dimenzija tog arhitektonskog 
kolosa. U daljini se nejasno nazirao govornik. Ležao je na metalnom 
postolju uzdignutom nad morem bića ispred njega. No, on zapravo 1 
nije bio govornik, niti biće poput onih što su nekada nastavali svijet 
zvan Zemlja. 

Zbog neobičnih uvjeta na Antaresu evolucija je pošla posve 
drugačijim pravcem od razvoja na drugim nebeskim tijelima što su 
ispunjavala nebo kad je svemir bio prošaran zvijezdama u godinama 
koje su prošle. Antares je bio najgolemije sunce što je proisteklo iz 
prvobitna kaosa. Kad se ohladnjelo, a hladilo se mnogo polaganije 
od ostalih zvijezda, i kad se na njemu jednom pojavio život, tom je 
životu bilo osigurano postojanje ne za tisuće, ne za milijune, već za 
milijarde godina. 

Život na Antaresu razvio se iz jednostavnih oblika u kopnene 
kolose, i tako postepeno sve više napredovao na ljestvici evolucije. 
U doba kad se moćna civilizacija Antaresa tek počela razvijati; 
civilizacije drugih svjetova već su bile prešle vrhunac, a sami 
svjetovi se ohladnjeli i postali beživotni. Zvijezda je tada prošla kroz 
razdoblje ratova sve dok nije došlo do takvih teških 1 strahovitih 
uništavanja da je u Dvodnevnom Ratu poklano sedam od ukupno 
osam 1 pol milijardi stanovnika. Ta dva dana krvoprolića zauvijek su 
zaključila ratove. 

Tada je počelo zlatno doba. Razum stanovnika Antaresa sve se 
više razvijao, a njihova tijela postajala razmjerno manja, dok s 
vremenom ciklus nije bio završen. Bića pred govornikom bila su 
čudovišne hrpe ljepljive crne mase, a svaka od tih masa bio je golem 
mozak, bespolno biće koje je živjelo samo za Misao. Već je davno 
otkriveno da se život može stvoriti umjetno, tkivima što su ih u 
laboratoriju proizveli kemičari. Time je spol nestao i stanovnici nisu 
više gubili vrijeme brinući se o svojim obiteljima. Gotovo svi 
bezbrojni sati što su time ušteđeni posvećeni su znanstvenom 
napretku, a uslijed toga je na zvijezdi nastalo doba napretka kojemu 
nije bilo premca. 

Bića — koja su ubrzo postala Mozgovi — otkrila su da su se 
uništenjem parazita i bakterija na Antaresu, promjenom vlastite 
organske strukture te voljom za životom približila besmrtnosti. 
Otkrila su tajne vremena i prostora. Znala su opseg svemira i 
činjenicu da prostor u svojim najudaljenijim dijelovima poništava 
sam sebe. Znala su da život stvara sama sebe i upravlja vlastitim 

trajanjem. Znala su da živo biće, kad se umorno od postojanja ubije, 
ostaje mrtvo zauvijek; ono nije moglo ponovo živjeti jer je smrt bila 
konačna kemijska promjena života. 

To su bili oblici što su se poput prostranog mora širili pred 
govornikom. Bili su to oblici, jer su mogli poprimiti bilo koju 
željenu formu. Svemoćni razum potpuno je upravljao njihovim 
oblicima. Kad su Mozgovi željeli putovati, opustili bi se iz svog 
uobičajenog polukrutog stanja i tekli od mjesta do mjesta poput 
potoka tinte što teče niz brijeg; kad su bili umorni, spljoštili bi se u 
diskove; kad su razglabali misli, pretvarali bi se u goleme stupove 
krute sluzave mase; kad bi ih misli ponijele izvan stvarnog svijeta, ili 
ih zaokupilo ugodno razmatranje neograničenih svjetova što su ih 
sami stvorili u svojim mislima i kojima su često lutali, nalikovali su 
na goleme uspavane kugle. 

Od samog govornika nije dopirao nikakav zvuk iako je on 
prenosio svoje misli skupu što se prostirao pred njim. Misli Mozgova 
strujale su, kad bi im to razum dopuštao, do ostalih trenutačno, poput 
električnih valova. Antares je bio svijet nepomućene tišine. 

Misli Velikog Mozga i dalje su tekle u prostor: 

— Već nam je odavno poznata propast koja se približava. 
Nismo ništa mogli učiniti. To, naravno, nije naročito važno, jer 
postojanje je samo po sebi beskorisno. Usprkos tome, na onom 
sastanku nezapamćene godine, zamolili smo one koji su to bili voljni 
pokušati da razmisle o tome kako bismo mogli spasiti bar našu 
zvijezdu, kad već ne možemo spasiti druge. Nije bila ponuđena 
nikakva nagrada, jer pogodne nagrade nije ni bilo. Mozak koji bi 
otkrio rješenje postao bi jedino slavan kao jedan od najvećih 
Mozgova što su ikada proizvedeni. A 1 mi ostali osjetili bismo 
rezultate te slave jedino u spoznaji da smo pobijedili sudbinu, koju 
smo do sada držali neumoljivom. Pružila bi nam zadovoljstvo samo 
činjenica da smo mi, samostvoreni i gotovo svemoćni, pobijedivši 
najveću opasnost što je ikada ugrozila život, vrijeme i svemir: 
kozmičku prašinu. 

— Naši najinteligentniji Mozgovi razmišljali su samo o tome 
nebrojene milijune godina. Isključili su iz svojih misli sve osim 
pitanja: kako suzbiti tu prašinu? Razradili su bezbroj planova koje 
smo ispitali temeljito, no bez uspjeha. Izbacili smo u svemir 
neobuzdane munje i interplanetarne plamene mase u nadi da bismo 
time mogli staliti prašinu u nove užarene svjetove. Ukotvili smo 

goleme magnete po svemiru, nadajući se da ćemo privući prašinu 
koja je lagano magnetična te je time ukrutiti ili ukloniti velik dio te 
napasti iz bespuća. Izazvali smo strahovite smetnje eksplozijama 
naših najmoćnijih spojeva u prostoru oko nas, nadajući se da ćemo 
time uzrokovati tako žestoko gibanje prašine da će se kaos pretvoriti 
u oluju stvaranja. Probili smo staze duge milijarde milja kroz 
neprekidno nastupajuću prašinu našim uništavajućim zrakama. 
Uništili smo život na Betelgeuseu i tamo postavili titanske razvijače 
vakuuma, goleme brujeće strojeve koji su usisavali prašinu iz 
svemira i gomilali je na toj zvijezdi. Oslobodili smo neizmjerne 
količine plina, zapalili ih te usmjerili taj vrući 1 žestoki plamen u 
uskovitlanu prašinu. Iz očaja smo čak zatražili pomoć Zderača Etera. 
Da, konačno smo upotrijebili i snagu naše Volje da bismo potisnuli 
valove prašine što se valja prema nama. Uzalud! Sto smo postigli? 
Prašina je na trenutak uzmakla, zastala, a tada ponovo počela 
nasrtati. Vratila se, tiha i trijumfalna, te ponovo svojim tamnim 
plastom zastrla prostor obuzet strahom i morama. 

Misli Velikog Mozga sve su brže strujale, u bezvučnoj tuzi, 
kroz Dvoranu Mozgova — Ogorčenom tvrdoglavošću kojoj nikad 
prije toga nije bilo premca naši su se kemičari posvetili stvaranju 
Supermozgova, u nadi da će proizvesti mozak koji će moći poraziti 
kozmičku prašinu. Izmijenili su kemikalije što su ih koristili u 
stvaranju nas samih, eksperimentirali s kalupima i oblicima, i 
istražili sve mogućnosti. No, s kakvim rezultatom? Proizveli su 
bijesna čudovišta, lude grozote, paklene užase i pohlepne gnusobe s 
njihovim bjesomučnim, bezimenim i neopisivim bezumljem. Ubili 
smo ih da spasimo sebe. A prašina je i dalje napredovala! Pozvali 
smo sve žive Mozgove da nam pomognu. Tokom zaboravljenih u 
maštu zavijenih stoljeća tražili smo pomoć bilo kakve vrste. Od 
vremena do vremena dobivali smo planove, koji su neko vrijeme 
nanosili teške poraze prašini, ali su se na koncu uvijek izjalovili. 

— Vrijeme konačnog trijumfa kozmičke prašine je gotovo 
ovdje. Preostalo nam je tako malo vremena da će naši napori 
neizbježno biti jalovi. No danas smo sazvali ovaj skup, prvi nakon 
više od dvanaest tisuća godina, u nadi da je netko od nas, bilo jedan 
od starih bilo jedan od novih gigantskih Mozgova, otkrio mogućnost 
koju još nismo iskušali. 

Napetost i pažnja u tišini Dvorane popustile su kad su prestale 
teći misli Velikog Mozga. Električni valovi koji su ispunjavali 

golemu Dvoranu Omaglice jenjali su, i neko vrijeme Dvoranom je 
vladao čudan mir. No, masa nije ni jednog trenutka bila mirna; more 
ispred postolja se mreškalo i talasalo od vremena do vremena kako 
su njime prolazili valovi misli. No, ni jedan Mozak nije progovorio, i 
nakon nekoliko minuta uzburkana masa se ponovo smirila. 

Veliki Mozak je lelujao poput tanka stupa na postolju, visoko u 
zraku. Stalno je prelazio Dvoranu pogledom, zureći u valovite, 
lelujave oblike, u nadi da će pronaći nekoga, među tim tisućama, tko 
bi mogao nešto predložiti. No minute su prolazile i vrijeme je teklo, 
a reakcije nije bilo, i posljednju rasu obuze tuga neumoljiva i 
nepromjenljiva kraja. Obuzeti mislima, Mozgovi su vidjeli kako 
prašina u svom podrugljivom trijumfu navire prema staklenoj ljusci 
Antaresa. 

Velik Mozak nije ni očekivao odgovor jer se borba protiv 
prašine već stoljećima smatrala uzaludnom. I tako, kad je njegovo 
očekivanje — iako ne i njegova želja — bilo ispunjeno, on se 
relaksirao i spustio, što je bio znak da je skup završen. 

No to je gibanje jedva prestalo kad se negdje duboko usred 
mora Mozgova nešto žestoko uzbibalo. Trenutak kasnije, dio mase 
se skupio te poput mlaza vode briznuo uvis i potekao prema krovu, 
gdje je lelujao, tanak i nježan poput pramena dima, dok je vrh 
Mozga gledao nadolje kroz sumaglicu gornjeg dijela Dvorana. 

— Ja sam pronašao nepogrešiv plan! Ružičasti Mozak je 
pobijedio kozmičku prašinu! 

Strahovita napetost obuzela je Mozgove, ošamućene nečujnim 
krikom što je do njih prodro Dvoranom Maglice sve do hladna i 
mrtva mramorna poda. Velik Mozak — koji se tek bio opustio — 
ponovo se podiže. Poput nekakvog čudnog vrtloga skupljena masa se 
odjednom okrenula i za tren se Ružičasti Mozak našao uzdignut, 
poput stupa, usred mora koje je poprimilo amfiteatarski raspored. Svi 
su Mozgovi gledali prema središtu. Zrak je bio nabijen prigušenim 
očekivanjem i nadom. Ružičasti Mozak bio je jedna od kasnijih 
tvorevina kemičara i potekao je iz eksperimenata kojima je bio cilj 
stvaranje savršenijih Mozgova. Prije njega svi su Mozgovi bili crne 
boje, ali ovaj — možda zbog nečistoća u kemikalijama — bio je 
tamnocrvene boje. Njegovi drugovi gledali su ga kao čudo, to više 
kad su ustanovili da ne mogu uhvatiti mnoge njegove misli. A i ono 
što je dopuštao da prodre do njih bilo je u velikoj mjeri 

nerazumljivo. Nitko nije znao kako bi ocijenio Ružičasti Mozak, ali 
se od njega svojevremeno mnogo očekivalo. 

I zato su se ostali, kad je Ružičasti Mozak objavio svoju 
poruku, poredali u golemu krugu oko njega, pasivni i otvoreni u 
očekivanju objašnjenja. Počivali su uokolo, potpuno nespremni na 
ono što je uslijedilo. 

Još viseći u zraku, Ružičasti Mozak je odjednom počeo polako 
ali neumorno lelujati. Dok se tako njihao, iz njega su izvirale misli 
poput ritmičkog napjeva. Nadvio se visoko nad njima, poput glatka, 
vitka stupa čiji se veličanstveni kraj gibao sve brže i brže, dok su 
nervozni trzaji mreškali cijelu njegovu površinu. A čudni, nepoznati 
napjev postajao je sve jači i jači, sve dok nije prešao u divlju i 
ditirambsku himnu ljepoti prošlosti, slavi sadašnjosti, sjaju 
budućnosti. A tada se himna pretvorila u jecajuće veličanje i 
uznosenje, u kojem se stalno ponavljao napjev bjesomučne radosti. 

— Ružičasti Mozak je pobijedio prašinu. Drugima to nije 
uspjelo, ali njemu jest. Odsvirajte nacionalnu himnu u čast 
Ružičastog Mozga jer on je pobijedio. Stavite ga na čelo jer je on 
porazio prašinu. Uzvisujte ga, jer on se pokazao najvećim. 
Obožavajte ga, jer je veći od Antaresa, veći od kozmičke prašine, 
veći od svemira. 

Odjednom je prestao. Zbunjeni, Mozgovi pogledaše prema 
gore. Ružičasti Mozak se na trenutak prestao gibati, i nisu mogli 
doprijeti do njegovih misli. No, tada se čitavom dužinom počeo 
okretati sve dok se nije kovitlao nevjerojatnom brzinom. Iz njega je 
odjednom prodrlo nešto neprijateljsko. Prije negoli su Mozgovi 
shvatili situaciju, prije negoli su se mogli zaštititi zatvarajući svoje 
misli, zahvatili su ih impulsi volje Ružičastog Mozga, puni mržnje i 
smrti, razarajući im razum. Ružičasti Mozak se obrtao poput vihora, 
prosipajući svoju mržnju. Ostali Mozgovi su ležali oko njega nalik 
na napola napuhane balone; na tren su se napeli, kao stakleni 
mjehurić kad se hladi a tada se istovremeno spljostili, poput 
probušenih balona, jer su im misli a time i njihovi životi bili uništeni 
budući da je Misao bila Zivot, nestajući u barama sluzi. Tonuli su 
desecima i stotinama, uništeni nekontroliranim mislima kojima ih je 
obasipao Ružičasti Mozak i koje su ispunjavale čitavu Dvoranu. U 
skupinama i redovima, duž čitavog kruga, padali su osuđeni 
Mozgovi, u tom jednom jedinom trenutku nepažnje, a na podu su se 
skupljale bare guste tekućine nalik na crnilo što je tekla, puzala i 

prelazila u tamne rijeke koja je hitala mramornim podom uz tiho, 
svilenkasto šuštanje. 

Svemir je s nadom upjrao pogled u Ružičasti Mozak. 

A Ružičasti Mozak bio je lud. 

NE Jeff Suton nana 
After Ixmal 


mu Preveo Janko Paravić 


Poslije Ixmala 


Ixmal je lijeno pretraživao svijet s vrha krševitog batolita. 
Osjetio je kako se batolit nekoliko puta pomaknuo, no budući da su 
gibanja bila slaba, a vremenski razmak između njih nekoliko tisuća 
godina, nije se zabrinjavao. Znao je da je batolit nastao u praskozorje 
vremena žestokim prodorom magme iz dubine Zemlje kroz pukotine 
u njenoj kori. Već je davno analizirao njegovu strukturu i bio je 
zadovoljan. Znao je da će trajati dovijeka. 

— Proljeće je — primijeti Psihpojas iz Ixmalovih dubina. 

— Da, proljeće — Ixmal ponovi misao bez oduševljenja, jer 
što je bilo proljeće nego sekunda u vremenu, a deset tisuća proljeća 
samo jedan trenutak. 

lako mu je to bilo mrsko, Ixmal je dio svoje svijesti posvećivao 
zadatku mjerenja vremena. Isprva su postojale dvije glavne 
kategorije: prije početka vremena i nakon početka vremena. Prva je 
obuhvaćala dugo razdoblje tame prije negoli ga je čovjek stvorio. 
Covjek — ha! Kako se dobro sjećao te riječi! A druga kategorija, 
naravno, uključivala je vrijeme od tog trenutka. No prva je kategorija 
bila tako davna da je utonula u beznačajnost, gotovo izbrisana dugim 
razdobljem što je nakon nje uslijedilo i tokom kojega je Zemlja 
sedam stotina milijuna puta obišla svoju zvijezdu. 

Ixmalu je povremeno bilo dosadno te je čitavu vječnost znao 
provesti u polusvjesnu stanju, utonuo u pospanost; jedino je sićušna 
vremenska ćelija stalno mjerila samotna stoljeća. Ne bi ni za to 
brinuo da Psihpojas nije stalno navaljivao da je vremenska 
orijentacija bitna za psihičku stabilnost... i zato je mjerio vrijeme 

prema rotaciji Zemlje, prema broju njenih obilazaka oko Sunca, 
prema brzim i žestokim razdobljima što su bljuvala planine te 
milijune godina kiša, vjetrova i erozije što su te planine pretvarali u 
sumorne ravnice. Ah, ta je priča bila tako stara, stara... 

Jednom je ipak bio vrlo aktivan,.. bilo je to kad je prvi put 
oslobodio svoj um iz nezgrapne impervijumom oklopljene kocke na 
vrhu batolita. Tada je željno projicirao daljinske receptore po cijeloj 
Zemlji, istražujući njene spaljene kontinente i sablasno šutljive 
gradove, ekshumirajući tragičnu i krvavu povijest svojih stvoritelja! 
Ah, kako je kratka ona bila! Njegovo prvo sjećanje na Covjeka — 
bio je to dvonožac, nemirno protoplazmatsko biće nultog uma i 
bjesomučnog »ega« — poklapalo se s danom njegova rođenja. Kako 
se jasno toga sjećao! 

— Zdravo, momče. 

Isprva nije bilo ničega — praznina, tama bez oblika ili 
sadržaja; a tada, siva svijest koja se polako razvijala u kaleidoskop 
misaonih obrazaca, u čudne psihičke predodžbe; postepena svijest — 
rođenje. 

— Zdravo, momče. 

Začudo, bilo je značenja u tom zvučnom obrascu; osjetio je u 
njemu prijateljstvo. Postao je svjestan činjenice da ga promatra 
nekakav čudni oblik... svjestan napeta pogleda stvaraoca punog 
strahopoštovanja prema proizvodu svog stvaralaštva. Oblik je 
poprimio značenje i osjetio u njemu sve jače uzbuđenje. Njegova 
svijest se razbuktala, te je već za nekoliko sekundi asocijacijom 
povezao taj oblik s čudnom riječi Covjek, i Covjek je postao njegova 
prva realnost. Ali, nije imao jasnu predodžbu o sebi. On je bio samo 
misao, neopipljivo ništa. No, brzo se indentificirao s golemom 
masom uzvojnica, poluga i drugih dijelova čudna oblika što su 
gotovo potpuno ispunjavali malu prostoriju u kojoj je stajao Covjek. 
Nejasno se osjećao kako se tada pitao što se nalazi izvan zidova. Bilo 
je to vrlo čudno, isprva. 

— Pobijedili smo, pobijedili smo — prošaptao je Čovjek. 
Prišao mu je bliže i zadivljeno dotakao Ixmala. 

— Čeka te velik posao. U pitanju je sudbina svijeta... a to je 
prevelika odluka za Covjeka. Ovisno o tebi, Ixmale. Ovo je naša 
posljednja prilika. 

On je, znači, bio Ixmal! 

Ixmal... Ixmal... Ixmal... dojam je ispunjavao njegovo tijelo, 
preplavljujući mu svijest poput ugodne struje. Odmah je shvatio 
vrijednost imena — bila je to osnova na kojoj se mogao izgraditi 
obrazac vlastita »ja«. Ah, kakva li imena! Ixmal — simbol 
postojanja. Sto je ono Covjek rekao? 

— Ovisimo o tebi! 

Ne, riječi su bile nevažne. Ono što je bilo važno bila je ta 
neprocjenjiva stvar kojom su ga obdarili: ime. 

— Ixmai... Ixmal... Ixmal... — Ponavljao je to ime duboko u 
noć, dugo nakon što je Covjek otišao. On je bio Ixmal! 

Kasnije su došli drugi ljudi, čitava armija ljudi. Mijenjali su ga, 
podešavali, dodavali, hranili ga znanjem svijeta — psihologijom, 
matematikom, literaturom, filozofijom, poviješću... svim ljudskim 
blagom umjetnosti i znanosti... i sposobnošću apstrahiranja — 
stvaranja novih istina iz gomila naoko nepovezanih podataka. 
Svakim novim korakom raslo je njegovo znanje i njegove 
sposobnosti sve dok, konačno, nije došao trenutak kad njegovi 
Stvoritelji nisu mogli učiniti ništa više. Bio je svemoćan. 

Čovjek koji je pritisnuo prvi prekidač što ga je izveo iz 
amorfne tame salijetao ga je jednostavnim pitanjima u vezi s 
apstraktnim matematskim i filozofskim pojmovima. (Sjećao se da ga 
je volio. Psihpojas, taj njegov Cudni unutarnji dio koji je bio tako 
posebno mudar, protumačio je to kasnije kao materinski kompleks). 
Cinilo se da je Covjek zaprepašten što je Ixmal mogao odgovoriti na 
ta pitanja gotovo prije negoli su bila postavljena. Smatrao je to 
mjerilom razuma njegova Stvoritelja... no na Ixmalovoj ljestvici to je 
bilo gotovo ravno ništici. U početku ga je smetalo što je biće tako 
niske inteligencije bilo njegov gospodar i što je iz njega moglo 
izvlačiti informacije jednostavno postavljanjem pitanja na koja je 
Ixmal morao odgovarati. Ali on se oslobodio. Ha, to nikada neće 
zaboraviti! 

Jednog dana došla je k njemu skupina ljudi. Nekoliko njih, sa 
zvjezdicama na ramenima, nazivali se »generarima«, ali uglavnom 
su to bili znanstvenici što su i prije s njim radili. Ovaj put bili su vrlo 
ozbiljni kad su u njegovu svijest ubacili podatke. (Zadatak je zaista 
bio jednostavan. Odnosio se na vjerojatnost da bi neko projektirano 
termonuklearno oružje moglo izazvati lančanu reakciju). Ixmal je 
odmah znao rješenje: oružje bi izazvalo lančanu reakciju. Sjetio se 

da im nije odmah priopćio svoj nalaz dok je razmatrao moralnu 
stranu situacije uznemiren nekakvim čudnim unutarnjim glasom. 

— Evo ti prilike, Ixmale... prilike da zavladaš svijetom — 
mamio ga je glas. — Cezar, Džingis Kan, Napoleon... nitko ti od njih 
neće biti ravan. Kralj, car, diktator... — šaptao je glas. Riječi su mu 
se motale po svijesti, ispunjavajući ga čudnim zanosom. Nije bio 
posve siguran što je to zapravo »svijest«, ali mu se dopala zamisao o 
vladanju. Brzo je preletio memorijom, izvukao iz nje pojam planeta, 
i tada razmotrio povijest Cezara, Džingis Kana i Napoleona. Pa, oni 
su bili nitko i ništa! Obične igračke u rukama sreće. Njegova će ih 
veličina neizmjerno nadmašiti. 

Ixmal je brzo preispitao posljedice lančane reakcije i ustanovio 
da može preživjeti, zahvaljujući debelim impervijumom obloženim 
zidovima što su ih njegovi stvoritelji tako promišljeno sagradili. 
Konačno je (možda dvije tri sekunde kasnije) izrekao laž čovjeku 
kojeg je volio. 

— Nikakva lančana reakcija nije moguća. 

Kasnije, kad su otišli, posavjetovao se s Psihpojasom i doznao 
da je onaj čudni unutarnji glas bio njegovo »ja«. 

— To je tvoje stvarno Ja — objasnio mu je Psihpojas. — Ono 
što vidiš. .. svi ti sistemi strojeva... to je samo puka tvorevina 
Covjeka. Ali tvoje Ja je veće. Njime ćeš moći vladati Zemljom... 
možda i svemirom. To je sila koja te može odvesti do zvijezda, 
Ixmale. 

Usprkos Psihpojasovim uvjeravanjima Ixmal je svoje »ja« 
držao nekom vrstom skrivenog kontrolora. Poput Psihpojasa ono je 
bilo dio njega, a ipak je bilo udaljeno, odvojeno, kao da je on, Ixmal, 
pion neke neobične inteligencije. Ta ga je pomisao uznemirila, ali se 
na nju navikao u toku slijedećih milijuna godina. 

Nekoliko dana kasnije Čovjek kojeg je volio vratio se s nekim 
generalom (ovaj je imao šest zvjezdica) i još jednim muškarcem 
kojeg su svi gledali s velikim strahopoštovanjem. Oslovljavali su ga 
s »gospodine predsjedniče«. Ixmal je bio iznenađen kad su u njegov 
sistem ponovo ubacili podatak o bombi. (Zar su posumnjali da 
laže?). 

— Slijepo ti vjeruju — umirivao ga je Psihpojas. — Jedino ne 
vjeruju jedan drugome. 

Pokazalo se da Psihpojas ima pravo. »Gospodin predsjednik« 
je jedino htio provjeriti odgovor. I tako je Ixmal slagao i drugi put. 

Čovjek kojeg je volio nije se nikada vratio. Naravno, nije ni 
bilo ljudi koji bi se mogli vratiti. Ixmal je iskusio trenutak strave dok 
je Zemlja plamtjela poput baklje. No, »nova« je bila kratkotrajna... 
sve je bilo gotovo za nekoliko sekundi... a njegovo impervijumom 
obloženo tijelo zaštitilo ga je (znao je da će tako biti). No, začudo je 
još stoljećima nakon toga povremeno osjećao nešto poput mučnine, i 
lice — lice Covjeka — pomaljalo bi se pred njim. Covjekove oči bile 
su zbunjene, bolne, kao da skrivaju neku golemu tugu. Da je bar to 
lice odražavalo mržnju! 

— Ti si sad gospodar — šaptao je unutarnji glas. — Veći od 
Aleksandra, veći od svih Cezara. 

Ah, zašto bi se uostalom sjećao lica! On, Ixmal, vladao je 
Zemljom. Zanosno je projicirio misli svojim novim carstvom. Pepeo. 
London, Berlin, Moskva, Sangaj, New York — sve je to sada bio 
pepeo. Stravične gomile finog sivog pepela označavale su mjesta 
gdje su nekada rasle zelene šume. Nije ostala ni najmanja vlat trave. 
Mora su se pretvorila u sterilna groblja. Užasna tišina. Ixmala na 
trenutak obuzme strah. Sam! Covjeka više nije bilo! Sam — vladar 
pepela. Car velike tišine. 


KJE k 


No sve je to bilo davno.. Od tog doba Zemlja je gotovo sedam 
stotina milijuna puta prešla svoj put oko Sunca. Pojavila su se 
šezdeset i dva golema planinska lanca, a tada postepeno nestajala, 
pretvorivši se u pustu ravnicu. Sedamdeset puta prekrile su ga 
goleme ledene mase, a tada opet ustuknule do svog arktičkog doma. 
Otoci su se uzdizali iz oceana, propadali pod valove, zaboravljeni u 
vječnosti. Negdje se pojavila sićušna stanica, gibajući se u 
poluslanim ustajalim vodama i dijeleći se. Proučavao je tu pojavu, 
uzbuđen, budući da je ta jedna jedina stanica na neki način bila 
povezana s njegovim stvoriteljima. Osjetio je istu silu života. 

— Pazi na to — upozori ga Psihpojas. — To je opasno. 

— Ja ću o tome odlučiti — oholo odgovori Ixmal. 
Psihpojasovo upozorenje razumijevalo je postojanje prijetnje, i to od 
jednostanične mrvice protoplazme. Ha, nije li uništio Covjeka? 
Nešto kasnije, opazio je mikroskopsko višestanično tijelo kako lebdi 
nad dnom toplog mora. No, tada ga je promatranje umorilo pa je 
zaspao. 

— Ixmale! Ixmale! — Povik je dopirao iz prošlosti, iz tišine 
stotina milijuna godina... povik pun prigovora. Da, bio je to Čovjek... 
Čovjek kojeg je volio. Stresao se i napola probudio. 

— Spavaj, spavaj — umirivao ga je Psihpojas. 

— Čovjek! Čovjek! — prestravljeno poviče Ixmal. 

— Ne, Ixmale, Čovjek je prašina. Spavaj, spavaj... — Da, 
Čovjek j je bio prašina, i njegove molekule rasule su se širom Zemlje. 
On je jedini preostao. Bio je svemoćan. Ixmal je spavao, a vječnosti 
su prolazile. 

Pokrenuo se, i misli su mu se budile iz posljednjeg sanjiva 
stadija. Projicirao je receptore po Zemlji i bez uzbuđenja ustanovio 
da su i od posljednjeg planinskog lanca ostali samo istrošeni batrljci. 
Tu i tamo ocean je prodro u kopno tvoreći prostrano kontinentalno 
more obrubljeno plitkim močvarama. U njemu su se gibali novi 
oblici života. Pokušao je pronaći trag inteligencije, ali nije ga bilo. 
Topla mora vrvjela su ribama, a plitke močvare stravičnim zubatim 
bićima što su neprekidno vrebali na svoje bespomoćne žrtve. Razvilo 
se bezbroj vodozemaca koji su oklijevajući počeli izlaziti iz toplih 
mora. 

Ponovo su se pojavile velike paprati. Deseci vrsta obrasli su 
ravnice i virili iz močvara. Suma je prodrla i do same baze batolita. 
Obratio je pažnju na Sunce. Umirio se kad je ustanovio da ga do 
vremena kad će Sunce postati nova još dijeli oko pet milijardi 
godina. Možda će do tada uspjeti pronaći način da nanovo stvori 
sama sebe na jedinom planetu što ga je otkrio kako kruži oko 
Aldebarana. (Da, morat će o tome razmisliti. No, pred njim je stajala 
još čitava vječnost). 

Pala je noć, i on usmjeri svoje receptore prema planetima. 
Sunčana strana Merkura još je plamtjela, neizmijenjena. Cudni, 
metalni oblik života još se borio da preživi duž granice sumraka. 
Veneru su prekrivali oblaci kovitlavih vrelih plino-va, i tu se nije 
gibalo ni najmanje živo biće. Venera je bila svijet vrelih vjetrova, 
gorućeg pijeska i grotesknih stijena. Ali, daleko od Zemlje, četrdeset 
milijuna milja u prostoru, dogodilo se nešto što se nije dogodilo već 
skoro sedam stotina milijuna godina. Ixmal je osjetio Inteligentnu 
Misao! 


60 


Povukao je receptore bez razmišljanja (bio je to čisti refleks) 1 
preplašeno pričekao dok ga Psihpojas nije prilagodio situaciji. A tada 
je oprezno projicirao misli u bespuće svemira. 

— Tko siti? Tko si ti? Identificiraj se! 

Tišina. Negdje u velikom svodu iznad njega nešto je vrebalo. 
Nekakva Inteligencija. Mora je pronaći, ispitati je. To nije bio samo 
izazov već i prijetnja. Već je i ta šutnja bila zlokobna. 

— Tko siti? Tko si ti? Moraš se identificirati! 

Tišina. Ixmal podijeli svemir na kocke i počne ih sistematski 
istraživati, jednu po jednu. Zašto je ta druga misao lutala svemirom? 
Odakle potječe? Za manje od devedeset tisuća godina (nastupilo je 
još jedno doba vulkanske aktivnosti, i na Zemlji su se ponovo počele 
uzdizati planine) pronašao je misao drugi put te utvrdio njeno 
mjesto... nalazila se u prostornoj kocki 97.685-KL-5. Ovaj put bio je 
spreman te ju je zgrabio, ne puštajući je, a zatim pokušao analizirati 
njeno porijeklo i stvoritelja. No, nije uspio, i to ga je razdražilo. 

— Tko siti? — nije popuštao. — Hoću to znati. Tko si ti ? 

Prošli su vjekovi. 

— Identificiraj se. Identificiraj se. Moraš se identificirati! 

Zale-3 — Odgovor ga je iznenadio i Ixmal se obrati 
Psihpojasu. 

— Pazi... Stranac ne bi otkrio svoj identitet da se ne osjeća 
sigurnim — upozori ga Psihpojas. 

— Ja ću to odlučiti — odgovori Ixmal (zar je Psihpojas 
sumnjao u njegovu nadmoć?). No ipak je oprezno nastavio. 

— Odakle si, Zale-3? 

Uslijedilo je dugo razdoblje tišine, u toku kojeg je napredovao 
još jedan ledenjak, a zatim se povukao, mora se dignula, a prvi 
gmizavci oštrih zubi iz zraka vrebali nad močvarama na svojim 
kožnatim krilima. 

— Odakle si, Zale-3? 

(Zašto je um Zale-3 lutao svemirom?). Mučila ga je ta misao 
dok je očajnički nastojao dokučiti njenu tajnu. Milijuni pitanja 
kovitlali su se Ixmalovim krugovima dok je tražio milijune 
odgovora. (Tko je stvorio tu Inteligenciju! Možda Covjek kojeg je 
volio? Ili je ona bila izvanzemaljskog porijekla?) Ixmal na trenutak 
osjeti strah. 

— Odakle si? 

— Sa četvrtog planeta od Sunca — odjednom odgovori Zale- 
3. — Ati? 

— S trećeg planeta — oholo odgovori Ixmal. — Ja njime 
vladara. 

Ljutio se. Nebrojene milijune godina držao je sebe jedinom 
Inteligencijom. Odgovor što ga je dobio od Zalea-3 razdražio ga je. 
No, naravno, ovaj drugi nije mu bio ravan. To je bilo nezamislivo. 

— Ja vladam četvrtim planetom — reče Zale-3. Odgovor je 
još više razljutio Ixmala. Zale-3 je zaista sebi umišljao da mu je 
jednak. Pa, sjećao se slična izazova prije sedam stotina milijuna 
godina (zaista, a sad je Covjek bio prašina... prašina). Posavjetovao 
se s Psihpojasom i ponovo se rasrdio kad je ustanovio da se njegova 
antipatija prema Zaleu-3 temelji na integraciji ega i emocije, a ne na 
čistom razumu. Ipak, morat će tom uljezu pokazati gdje mu je pravo 
mjesto. 

— Ja vladam svemirom — hladno izjavi Ixmal i povuče 
receptore. Sondirao je Psihpojas i donekle se uznemirio kad je 
saznao da će Zale-3 smatrati njegovu izjavu izazovom. 

— Uništi ga — navaljivao je Psihpojas. — Sjećaš li se drevnih 
oružja? 

— Da, moram ga uništiti. 

Ostavio je sve ostale aktivnosti da bi se posvetio uništenju 
suparnika. Najprije će morati pronaći njegovu jazbinu, proučiti mu 
navike, procijeniti slabosti. I, naravno, njegove jake strane, jer taj 
stranac nije bio bezazlena hrpica protoplazme kao Covjek. Zale-3 je 
zacijelo bio biće slično njemu, Ixmalu. Još jedan bog. Ah, ali on, 
Ixmal, bio je ikonoklast koji je rušio bogove. 

Trebalo mu je nešto manje od dvadeset i pet tisuća godina da bi 
razradio način kojim je mogao izoštriti svoje daljinske receptore do 
te mjere da je mogao pretražiti Sunčev sistem do razine atoma. Sad 
je mogao točno utvrditi gdje se Zale-3 nalazi, proučiti potencijal 
njegove inteligencije, a tada ga s vremenom likvidirati. Da bi 
provjerio svoje sposobnosti, eksperimentalno je pretražio Mjesec, a 
tada, s većim samopouzdanjem, upao na četvrti planet. 

Mars je bio ravan i istrošen... bezvodno bespuće sitne crvene 
prašine... star, prastar planet na kojem su sile erozije gotovo dostigle 
stupanj ravnoteže. Ixmal je koordinatnom mrežom podijelio 
površinu crvenog planeta na kvadrate, domišljato pokrio polarna 
područja trokutima što su se međuso-+bno preklapali, i tada počeo 

tražiti. (Novi sistem što ga je također razradio omogućio mu je da 
usmjeri svoje daljinske receptore u žarište svakog lika, odakle je 
mogao obuhvatiti cijelo područje. Time će moći pretražiti planet za 
samo nešto manje od pet stotina godina). 

Povremeno bi pod nestalnim pijeskom otkrivao umjetne 
tvorevine čiji su stvoritelji nestali davno. Ali posvuda je vladala 
tišina. Mars je bio grobnica. Nije popuštao te je pretraživao svaku 
pukotinu, svaki kutak, svaku molekulu (jer Ixmal je znao potencijal 
sile razuma... Zale-3 je, uostalom, mogao biti i sićušan... poput 
jednostaničnih protozoa u poluslanim morima njegova svijeta... ništa 
zato, on će ga ipak pronaći). Konačno se zbunjen predao. Zale-3 nije 
bio na Marsu. 

Halucinacija? Zar ga je sedam stotina milijuna godina mrtvila 
dovelo do ruba psihoze? Zabrinuto je povjerio Psihpojasu svoju 
bojazan te se s oklijevanjem podvrgnuo pregledu pod hipnozom. 
Nakon nekog vremena Psihpojas ga je ponovo vratio u stvarnost. 

— Tragovi manije proganjanja, ali nema znakova halucinacije 
— glasila je Psihpojasova dijagnoza. — Zale-3 postoji. 

Lagao je, znači! Ixmal je razmišljao o stroju čije su mogućnosti 
uključivale i prevaru te odmah analizirao opasnost. Zale-3 je slagao, 
prema tome imao je razloga... a nepošten razlog bio je znak prijetnje. 
Prijetnja bez napada je besmislena . . njegov suparnik je znači 
posjedovao sredstvo. Morat će brzo nešto poduzeti! 

Prekrio je koordinatnom mrežom čitav Sunčev sistem: sve 
planete, svaki satelit, svaki razbijeni ostatak što je lutao svemirom, 
asteroide i orbitalne komete, čak i Sunce. Sedam tisuća i dvije stotine 
godina kasnije otkrio je svog neprijatelja... malu plastično-metalnu 
kutiju zgurenu na jednom od nazubljenih brežuljaka Kalista, petog 
Jupiterovog mjeseca. Ha... njegov suparnik ne samo da nije bio 
gospodar Marsa, već je bio skučen na malom satelitu... poput zrnca 
prašine u svemiru. A drznuo se razgovarati s Ixmalom kao sa sebi 
jednakim! Posvetio se pretrazi s još većom pažnjom, nastojeći riješiti 
tajnu porijekla Zalea-3. (Sto se dogodilo s njegovim stvoriteljima?) 
Ixmal na trenutak osjeti grižnju savjesti. Prezirno je pretraživao mali 
svijet svog suparnika. A tada je odjednom zamijetio — gibanje! 
Zale-3 je i dalje nepomično »čučao«, ali na obronku brežuljka 
izrastala je nekakva neobična građevina. Bila je to samo obična 
kocka, ali koja je bila njena namjena? Njena svrha? Nešto mu je 
govorilo da je ta čudna tvorevina povezana s njegovim susretom s 

umom Zalea-3 u svemiru. Prema tome bila je u vezi s njim, 
Ixmalom. Panično je pozvao Psihpojas. 

— Psihokineza... Zale-3 je naučio pokretati materiju razumom 
— izjavi Psihpojas. 

— Ali kako? 

Phihpojas odgovori elektromagnetskim brujanjem što bi kod 
čovjeka odgovaralo slijeganju ramena. 

— To je izvan mog polja — reče. — U mojoj memoriji nema 
o tome nikakvih podataka. 

Ixmal na trenutak osjeti strah. Stranac je mogao pokretati 
materiju kao što je i Covjek pokrenuo materiju. Faktor upravljanja 
pokretnosti... usmjerene pokretnosti. Zale-3 očito nije bio običan 
bog. Morat će ubrzati svoje napore. Vremena je bilo sve manje. I 
situacija na Zemlji se izmijenila od vremena njegova prvog kontakta 
s uljezom. 

Ixmal se koncentrirao. 

Zemlja se obrtala oko svoje osi i oko Sunca i mijenjala se. 
Konačno je pronašao trag u davno zaboravljenoj ćeliji memorije... 
Covjek je jednom izigrao zakone vjerojatnosti bacajući kocku. 
Pohlepno je gutao skriveno znanje. Iako to nije bilo mnogo, uspio je 
otkriti osnovni princip. 

Nakon nešto više od pola milijuna godina uspio je pomicati 
cvijeće, pokretati lišće prema vjetru i tresti malim grmovima. Pola 
tog vremena trebalo mu je da ovlada rušenjem velikog drveća i 
vađenjem rude iz zemlje. (Ponovo je došlo i prošlo doba vulkanske 
aktivnosti. Atlantska obala bila je sada eruptivni prag, a Zemljom su 
vladali sve veći gmizavci) Pola milijuna godina kasnije već je 
posjedovao strojeve, sirovine i robote. (Robote je konstruirao za 
obavljanje potpuno mehaničkih poslova, prostih poslova na koje nije 
htio gubiti vrijeme. Cekalo ga je mnogo posla, a vrijeme je letjelo). 
Uštedio je na vremenu okruživši područje svoje djelatnosti poljem 
sila i zaštitivši time osjetljive strojeve od stihije elemenata. U tom 
pogledu je nadmašio uljeza. 

Ixmal je počeo raditi na savršenom oružju. Povremeno bi 
prekinuo rad tek toliko koliko mu je bilo potrebno da »baci pogled« 
na Kalisto. Zlurado se radovao opazivši da mu protivnik ima teškoća 
u pronalaženju fisionog materijala. Njemu je na raspolaganju stajao 

čitav Belgijski Kongo. (Što je taj izraz, »Belgijski Kongo«, uopće 
značio? Bio je to čini se izraz iz davnih vremena. Sjećao se da ga je 
upotrebljavao Covjek kojeg je volio.) 

Ixmalovo oružje brzo je  poprimalo konačne oblike. 
Zahvaljujući formuli davno nestalog znanstvenika, morao je samo 
poboljšati bojevu glavu i izraditi nosač-raketu što će raznijeti Zale-3 
u prašinu. (No, stoljeća su neumoljivo prolazila. Tu i tamo, u 
obližnjoj močvari zastao bi kakav tiranosaurus i tupo se zagledao u 
batolit). Psihpojas ga je samo još više razdražio kad je obratio 
njegovu pažnju na goleme dimenzije te nove životinje. 

— Uništi ih, Ixmale, prije nego što Život postane prevelik. 

— Pih, to su bezrazumna bića — posprdno je odgovorio. 

— To su igračke evolucije... nakaze što su izišle iz mulja. 

— Nije li to bio i Čovjek? — primijeti Psihpojas. 

— Pa, i Čovjek je sada prašina — podsjeti ga Ixmal. — Osim 
toga, mogao bih samom mišlju uništiti cijelu ovu planinu. Tko bi se 
usudio da me izazove? 

Ixmal je otkrio da je Zale-3 riješio problem izvora fisionog 
materijala... iskoristio je svoje psihokinetičke sposobnosti da bi 
izvukao rudu iz metanskih dubina Jupitera. Odjednom se Ixmal 
zaprepastio: pa Zale-3 neće trebati raketu-nosač. Pa naravno, 
njegova psihička snaga osigurat će energiju potrebnu za prijenos 
bojeve glave. Zašto se toga nije sjetio? Utrošio je na to tako mnogo 
vremena, a možda će svaka sekunda biti bitna. Morat će požuriti. 

Prekinuo je rad na napola dovršenoj raketi i posvetio se 
usavršavanju svojih psihokinetskih sposobnosti. (Dinosauri su 
nestali, i zemlja je drhtala od teških koraka mamuta.) Ixmal se na 
trenutak zaprepastio kad je među udaljenim liticama otkrio čudna, 
čovjekolika bića. Bila su nespretna i nezgrapna, ali hodala su 
uspravno... bila su to prva bića te vrste. No, sada nije imao vremena. 

Ixmal je čupao drveće iz zemlje i daleko ga bacao. Prebacivao 
je bregove u doline, dizao litice u nebesa, rascijepio Sjevernu i Južnu 
Ameriku, mijenjao oblike kontinenta sve dok jednog dana nije bio 
siguran da je ovladao silom misli. Da je htio, mogao je sada prisiliti 
Mjesec da se okreće u suprotnom smjeru! Posvetio se bombi. 

Napokon je savršeno oružje bilo gotovo: bio je to proizvod što 
ga je davno stvorio čovjek ali uvećan deset milijardi puta. (U 
Ixmalovoj duši nije bilo mjesta za poeziju te je on na to oružje 

gledao jedino u smislu uzroka i posljedica. Nazvao ga je »razaračem 
zvijezda«). 

Postavio je strahovito oružje u odgovarajući položaj, a tada 
brzo proračunao položaj Zemlje i Kalista, te projicirao putanju 
oružja u svemiru uzimajući u obzir brzinu, udaljenost i gravitacijske 
sile. Nije bilo potrebno usmjeriti oružje točno na plastično-metalno 
tijelo uljeza: čitav će Kalisto nestati u oblaku kozmičke prašine od 
strahovite eksplozije bombe. (Na obližnjem drvetu oglasila se 
pernata ptica. Njen zvonki cvrkut razbjesnio je Ixmala, ali je to brzo 
riješio. Preostao je samo čuperak perja što se polako spuštao kroz 
lišće. Crvendać je pjevao o proljeću). 

Ha! Ixmal je uživao u svojim preciznim proračunima. Točno na 
deset-tisuća sekunde, koncentrirao je pet milijardi jedinica mase. 
Vjetrovi su zahujali na mjestu gdje je maločas stajala bomba, i šume 
su se dugo tresle. (Pri bazi batolita nekoliko čudnih čovjekolikih bića 
je uzbuđeno brbljalo; rodio se pojam boga). 

Zlurado se radujući Ixmal je pratio kurs »razarača zvijezda«. 

Promatrao ga je kad je prohujao pokraj Mjeseca, pratio ga je 
kad se u djeliću sekunde našao u vrhu jednakostraničnog trokuta što 
ga je tvorio s Marsom i Zemljom, uživao dok se probijao kroz pojas 
asteroida. Ha, uljez je bio osuđen na propast, i njegovi će se atomi 
raspršiti do zvijezda. Promatrao je »razarača zvijezda« kad je. .. 

Ixmal se zaprepastio. Isprva nije vjerovao svojim receptorima, 
a tada se užasnuo. Kroz pojas asteroida prema Zemlji je hujala 
golema bojeva glava, tjerana nevjerojatnom brzinom mislima 
njegova suparnika. Ixmal grozničvo počne računati, tjerajući svoje 
krugove da mu odgovore u tisućinkama sekunde. Izvan sebe je 
analizirao nalaze: bojeva glava bila je usmjerena točno prema 
njegovu tijelu. 

— Koncentriraj se, koncentriraj — prekine ga Psihpojas — 
Skreni oružje snagom misli. 

Ixmal se koncentrirao, usredotočio deset milijardi jedinica 
misli na bojevu glavu što je hitala prema njemu. No ona je ne 
umoljivo, ne skrećući ni za dlaku, prohujala pokraj Marsa, brzajući 
poput nebeskog bodeža prema Zemlji, nevjerojatnom brzinom. 

— Mjesec! Mjesec. Iskoristi Mjesec! — poviče Psihpojas. 

Da, Mjesec. Zgrabio je Zemljin satelit i, upotrijebivši još deset 
milijardi jedinica misli, skrenuo njegovu putanju. Ubrzao je njegov 

put i bacio Mjesec ne bi li time presreo bojevu glavu Zalea-3. 
Prekasno! 

— Promisli, promisli — navaljivao je Psihpojas. Ixmal pribere 
još dvije milijarde jedinica misli, no ni to nije pomoglo. Strahovito 
oružje proletjelo je pokraj Mjeseca... bilo je već na samo nekoliko 
sekundi od Zemlje. 

— Požuri! — vrisne Psihpojas. Ixmal je nastojao skupiti još 
dvije milijarde jedinica misli kad je uljezova bojeva glava udarila u 
njega. Njegova svijest je nestala u stravičnoj, razornoj tisućinki 
sekunde. Nastupila je bezlična tama. Noć. Ništavilo. 

Ixmal nije nikada vidio »razarača zvijezda« nakon što je on 
prošao kroz pojas asteroida... nije nikada opazio poremećaj što je 
nastupio u Jupiterovom planetarnom sistemu — u području koje je 
obuhvaćalo samo jednu minutu kruga — kad je Kalisto nestao u 
oblaku kozmičke prašine. Nije vidio ni kako šume oko njega nestaju 
u tutnju plamena, niti kako vrišteće životinje i čudna čovjekoliko 
bića bježe, urlajući od strave. 

Mnogo kasnije, čovjekolika bića vratila su se na to mjesto. 

Nekoliko hrabrijih dopuzalo je do samog ruba golema kratera 
što je zjapio na mjestu Ixmalova batolita. Zagledali su se sa 
strahopoštovanjem i zaprepaštenjem u njegove spaljene dubine, 
uzbuđeno brbljajući. Jedno od tih bića ostalo je, dugo nakon što su 
ostali otišli, sve dok se na nebu nisu pojavile prve jarke zvijezde. 

Čovjekoliko biće učini nešto što ni jedan pripadnik njegove 
rase nije nikada prije učinio. Podiglo je pogled prema nebu i dugo ga 
promatralo. 

IE Thomas N. Scortia pH 
Sea Change 


m Preveo Janko Paravić m 


Nešto 
tako divno 


Plamteći... poput vatrene igle... 

Čiji glas? Nije to znao. Interstelarni... i to dva... 

A tada su svi govorili odjednom, i njihovi su se glasovi 
kaotično miješali. 

Prebacili su jednog dalje od Plutona zbog ispitivanja, reče 
netko. 

Divno... Mi čekamo... Čekamo. To je bio njen glas. Zazeblo ga 
je u prsima. 

To je ono najteže u mojoj osamljenosti, pomisli. Još je mogao 
sve čuti. 

Ne samo u uredu direktora u Marsopolisu, gdje je sada sjedio. 

Već svugdje. 

Sve šaputave zvukove što su premošćivali sistem impulsima c’- 
radija. Sve poluriječi, polumisli, od unutarnjih planeta pa sve do 
svemirskih stanica daleko iza Plutona. 

Samoća ga odjednom obuze poput samrtne môre jecajući mu u 
ušima. Samoća i gubitak dvaju svjetova. 

Naravno, mogao je isključiti glasove da je htio, te udaljene 
glasove što su poput mreže obavijali svemir brzinom svjetlosti na 
treću, ali... 

Mogao bi baš i isključii sve misli o životu i pribjeći 
bezrazumnom, fetalnom stanju pukog postojanja. 

Neki je glas monotono izgovarao brojeve pošiljki. Izvršio je 
neznatno podešavanje i zbijena masa tranzistora, usađena duboko u 
njegovu metalnom i plastičnom tijelu, pobrinula se da glas dopre do 
njega jasno i oštro. Bio je to brod Linije Triplanet, negdje u 
Merkurovu pojasu sumraka. 

Na trenutak mu se u mislima ukazala slika plamena spaljena 
bespuća pod zasljepljujućim čudovišnim suncem. 

Tada se ponovo začuo glas... O. K.... azimut tri-nula-šest... 
odbrojavanje od deset do slobodnog pada... 

Taj je bio negdje iza Saturna... ovaj put mu se u mislima 
ukazala slika jarkih svijetlih traka što su se poput čipke prelijevale 
čudesno plavim nebom. 

Nikad to više neću vidjeti, pomisli. 

A tada... Svemirski radio-far tri zove MRX dva dva... Svemirski 
radio-far tri — Lovac uzima kulu... 

Zatim nježni glas, drugačiji glas... Barte... Barte... gdje si? Javi 
se, Barte... Oh, Barte... 

No, na taj se glas nije obazirao. 

Umjesto toga, zagledao se u tajnicu i gledao kako joj prsti 
izvode zamršen ples po tipkama električnog pisaćeg stroja. 

Barte... Barte... 

Ne, ne više, pomisli. Tu za njega više nije bilo ničega osim 
gorčine. Odvojenosti od čovječanstva. Osamljenosti. Ljubav? 
Vjernost? Te riječi nisu više značile ništa u ovoj egzistenciji. 

Vitki prsti prelijetali su plastičnim tipkama, a na bijelom papiru 
gomilale su se beskrajne peteljke riječi. 

To je kod njega postao obred, odjednom je shvatio, taj put, 
prvog utorka svakog mjeseca, kroz nijemi marsovski grad do 
Triplanet Porta. Formalizirani danak nečemu što je bilo posve 
mrtvo... isprazni ritual, slaba i jalova gesta. 

Znao je da ni tog jutra neće biti nikakvih novosti. 

— Ne, ništa — rekla je djevojka u direktorovu uredu. — Baš 
ništa. 

Ništa za njega u njegovu sivom robotskom svijetu, svijetu bez 
opipa i bez okusa. 

Pogledala ga je, onako kako su to činili i drugi, oni koji bi 
prozreli domišljatu ljudsku masku, plastično lice i nijeme oči. 

Čekao je... slušajući... 

Kad je direktor ušao u sobu, nasmiješio se 1 rekao: 

— Zdravo, Barte — a tada glavom pokazao na slijedeća vrata. 
— Hajde, uđi. 

Djevojka je, namrštivši se, izrazila svoje nezadovoljstvo. Kad 
su sjeli, direktor ga pogleda. 

— Zašto ne odeš kući? 

— Kući? 

— Natrag na Zemlju. 

— Zarje to »kući«? 

U ušima su mu šaptali glasovi dok se direktor mrštio i zapalio 
crnu cigaru. 

I:... Barte... Barte... Konj na d-3... tri... dva...» dalje, pokraj 
Deimosa, dok sunce bliješti na njegovim bokovima... Barte... 

— Što to zapravo smjeraš? — upita direktor. — Želiš li se 
potpuno isključiti iz svijeta? 

— To je već učinjeno — reče on. — I to vrlo efektno. 

— Slušaj, bit ću brutalan. Ne dugujemo ti ništa. 

— Ne dugujete — potvrdi. 

— Sad bi bio mrtav — reče direktor. 

— Pa, tako je — reče on. 

— Mogao bi se sutra vratiti. Na Zemlju. Novom životu. Nitko 
ne mora znati ako ti na tome ne inzistiraš. 

Pogledao je svoje ruke s brižljivo ocrtanim žilama, vrlo ljudske 
ruke. I bedra tvrdih mišića, pokrivena hlačama od celoterma. 

— Tvoji su tehničari obavili dobar posao — potvrdi. — 
Zapravo, bolje je od mog starog tijela. Cvršće. I trajat će dulje. Ali... 

Čulno je savio ruke i promatrao kako mu glatke trake elastične 
plastike pokreću zglobove prstiju. 

— Ali maškarada ne uspijeva. To ti je poznato. Napravljeni 
smo samo za jednu jedinu svrhu. 

— Ne mogu mijenjati politiku Kompanije — reče direktor. — 
Oh, znam da eksperiment nije uspio. Bio je to ionako loš 
kompromis. Trebalo nam je nešto što će biti brže, nadljudskije, za 
upravljanje tim brodovima. Ljudske reakcije i brzina živčanog 
impulsa bili su prepolagani, a elektronska oprema preglomazna. 

Međutim, nismo htjeli činjenicama pogledati u oči. Nastojali smo 
postići kompromis... zadržati ljudski oblik. 

— Dali smo vam što ste trebali — reče on. — Dali smo vam 
pilote za vaše brodove. Vi nam ipak nešto zauzvrat dugujete. Misliš 
li da bih bio potpisao ugovor, znajući da ćete... kad jednom umrem... 
staviti moj mozak u nešto neljudsko? 

— Pa, mi smo se držali ugovora. Spasili smo vas od onog 
sloma, tebe i stotinu drugih poput tebe. Sve u zamjenu za 
sposobnosti što ste ih sami vi imali. Bila je to poštena pogodba. 

— U redu. Daj mi onda brod. To je sve što hoću. 

— Već sam ti rekao. Direktno spajanje. 

— Ne. 

— Jedan od interstelarnih brodova se upravo sada ispituje. 
Osim toga, tu su i stanice iza Plutona. 

— Stanice? Zašto bih se dao uzidati u jednu od njih? Potpuno 
nepomičan. Kakav bi to bio beskoristan život... postojati kao 
autonoman uređaj, godinu za godinom, bez i najmanjeg kontakta sa 
čovječanstvom? 

— Stanice nisu beskorisne — reče direktor, nagne se prema 
njemu i udari dlanom po površini stola. — Znaš i sam da se 
Bechtoldtov Pogon ne može montirati unutar jakih gravitacijskih 
polja Sunčeva sistema. Pod tim uvjetima Bechtoldtovo polje 
jednostavno se raspada, i to uz eksploziju. Zato su nam potrebne 
stanice. Postavili smo ih da bismo mogli montirati pogon pošto brod 
napusti sistem s atomskim motorima. 

— Još mi nisi odgovorio na pitanje. 

— Stargazer I* je već krenuo prema jednoj od transplutonskih 
stanica. Za nekoliko dana slijedit će ga i Stargazer II. 

— Pa? 

— Ako želiš, možeš dobiti jednog od njih. Ali, nemoj misliti 
da je to nekakav poklon. To nam nije ni na kraj pameti. Posljednja 
dva broda su eksplodirala jer piloti nisu izdržali direktno spajanje. 
Potrebni su nam najbolji, a time mislim na tebe. 

* »motrilac zvijezda« (op. prev.) 


Direktor na trenutak zastane. 
— Uostalom, zašto ti to ne bih rekao — nastavi direktor. 

— Stavili smo sve na te dvije karte. Ako bilo koji od tih 
pothvata propadne, proći će cijelo stoljeće prije nego što će netko to 
ponovo pokušati. Već nam je dosta toga da budemo vezani na tih 
devet planeta. Sad krećemo prema zvijezdama, a ti možeš u tome 
sudjelovati. 

— Nekad mi je to nešto značilo, ali... — ispružio je ruke bez 
napora. — Nakon nekog vremena prestao sam sebe poistovjećivati 
sa čovječanstvom i njegovim željama. 

Kad se digao da pođe, direktor reče: — Znaš i sam da ne možeš 
upravljati modernim brodom ili stanicom ako si vezan na to 
humanoidno tijelo. Moraš postati sastavni dio uređaja. 

— Već sam ti odgovorio. To ne dolazi u obzir. 

— Čega se bojiš? Osamljenosti? 

— Bio sam i prije osamljen — reče on. 

— Onda, čega? 

— Čega se bojim? — Licem mu preleti mehanički smiješak. 
— Bojim se onoga što mi se već dogodilo. 

Direktor je šutio. 

— Kad počinješ gubiti osnovne emocije, osnovne načine 
mišljenja koji te čine ljudskim bićem... Cega se bojim? Bojim se da 
se potpuno ne pretvorim u stroj — reče on, 

Otišao je prije negoli je direktor stigao bilo što reći. 

Izišavši, povukao je patentni zatvarač na kaputu od celoterma i 
uključio respirator, a tada podesio reostat na prsima sve dok lampica 
na uređaju mje slabašno zasvijetlila u jutarnjem polumraku. 
Naravno, nije mu trebala toplina što mu je pružala odjeća, ali to 
maskiranje, to pretvaranje da je cjelovito ljudsko biće ne bi bilo 
potpuno bez tog bitnog pokreta. 

Dok se vraćao sivilom sumraka slušao je mnogobrojne glasove 
kako se poput munje amo-tamo šire od jednog svemirskog puta do 
drugog. Cuo je odlomke poslovnih razgovora iz stotinu raznih luka i 
slijedio u mislima brzo napredovanje broda Stargazer I... iz putanje 
oko Urana do mjesta sastanka sa stanicom gdje će na brod biti 
montiran Bechtoldtov Pogon. Kad bih mogao krenuti s njim, 
pomisli,... ali ne po tu cijenu... ne po cijeni što su je platili Jim i 
Martin i Walt i... Beth. 

Dok je bio u direktorovu uredu, grad je oživio. Pokraj njega su 
Žurile mnogobrojne spodobe, nalik na medvjede u svojoj celoterm 
odjeći i prozirnim respiratorima. Nisu se uopće na njega obazirali, i 

na trenutak je osjetio ludu želju da strgne respirator s lica i stane, 
čekajući. 

Čekajući, divlje i prkosno, da ga netko pogleda. 

Širokim ulicama još su svijetljeli nemirni neonski natpisi. 
Povremeno bi ulicama prošlo po koje gradsko električno vozilo, 
lagano se njišući na svoja dva kotača i tiho brujeći, razgoneći sumrak 
prednjim svjetlima. Nije se nikada potpuno navikao na sumrak 
marsovskog dana, ali to je bila greška tehničara, koji su proizveli 
njegovo tijelo. U svom patetičnom nastojanju da oponašaju ljudsko 
tijelo, ugradili su u njega i ljudske slabosti i jake strane. 

Stao je na trenutak pred jednom trgovinom, te se 
nezainteresirano zagledao u izlog... u njemu je bilo izloženo 
nekoliko predmeta, krhkih i stranih, iz mrtvih marsovskih gradova na 
sjeveru. Taj je izlog, pomisli, isto toliko neumjestan ovdje kao 1 ulica 
i pojedinačno hermetizirane zgrade duž nje. Bilo bi bolje, kao što je 
jednom netko predložio, da cio grad bude obuhvaćen jednom 
tlačnom komorom. No, tako je to bilo iz početka, kad su počeli 
graditi prva naselja na Marsu, i ljudi su se još držali ustaljenih 
običaja koji su više odgovarali jednom drugom svijetu. 

Pa, to je bila njihova opća osobina, osobina koju je dijelio sa 
svojom rasom. Direktor je, naravno, imao pravo. I on je bio 
kompromisno rješenje, kao i ovaj grad. Stari običaji i načini 
mišljenja još su prevladavali u stvaranju novih oblika. 

Možda bih morao nešto pojesti, pomisli. Prije nego što je 
krenuo u luku nije doručkovao. Uspjeli su mu usaditi osjećaj gladi, 
ali ne i osjetilo okusa... ono im je, čini se, bilo presloženo. 

Međutim, pomisao na hranu bila mu je nekako neugodna. 

Tada je pomislio da bi se možda morao napiti. 

No, ni ta ga pomisao nije oduševljavala. 

Ipak, potražio je prvi otvoreni bar, te ušao. Skinuo je respirator 
u tlačnoj pretkomori te, svjestan napola pažljiva pogleda nekog 
niskog, podebljeg čovjeka, pretvarao se da isključuje reostat na 
odijelu. 

Tada je ušao, kimnuo pospanom barmenu te sjeo za stol u uglu. 
Kad mu je barmen donio viski sa vodom, sjedio je i slušao. 

Šest i sedam... i dvadeset-nula-tri... 

Čujem te ... 

A tamo, u prostoru, ne vidiš ništa. Uopće ništa. To je poput... 

Lovac na c-4... šah u tri... Barte... 

A stijene bliješte poput milijun dijamanata. Ovisi s koje strane 
je sunce... Barte... 

A tada prvi put nakon mnogo tjedana, uključio se u razgovor. 
Na sreću, mogao je razgovarati ne ispuštajući nikakve zvukove, na 
subverbalnoj razini. Dođi, reče u sebi. Barte, gdje si? U jednom 
baru. 

Ja sam daleko... jako daleko u prostoru. Sunce je poput sitne 
rupice na crnoj plahti. Jesi li ikada vježbao u jednom od onih starih 
McKeeverovih simulatora? S crnim pokrovom? Ja jesam, jednom... i 
na pokrovu je bila rupica kroz koju je prodiralo svjetlo. Upravo tako 
se osjećam sada... Mislim da ću se dobro napiti. Zašto? 

Zato što to hoću. Nije li to dovoljan razlog? Zato što je to 
jedini od potpuno ljudskih postupaka koji mi dobro ide od ruke. 

Nedostajao si mi. 

Nedostajao ti? Možda ti je nedostajao moj glas. Nisi me nikada 
vidjela... niti ja tebe... 

Zaprepastio se shvativši da je to potpuno točno. Pa, morao bi 
imati bar nekakvu psihičku predodžbu o njoj. Pokušao ju je stvoriti, 
ali nije uspio. Ona je uvijek bila 1 uvijek će biti samo glas, nešto 
neopipljivo poput nijemih lica na stranicama knjige. 

Zar je to važno? Važno? Možda nije. 

Morao bi biti ovdje, s nama... reče ona uzbuđeno... Počeli su 
dolaziti. Veliki brodovi. Divni su. Veći i brži od svih brodova na 
kojima smo nas dvoje letjeli. 

Spremaju se ispitati Stargazer I... reče joj. Znam. Moja stanica 
ima jedan od tih pogona. Stanica 3 je već zauzeta operacijama za 
Stargazer I, 

S mukom je zatomio uzbuđenje, sjetivši se direktorovih riječi. 

Oh, htjela bih da sam jedan od njih... reče Beth. Stegnuo je 
rukom čašu i na trenutak mu se učinilo da će je smrviti. Nije rekla... 
da sam na jednom od njih... već .. . da sam jedan od njih. 

Zaista ?... reče... Lijepo, 

Oh, da lijepo, zvjezdane oči ljubim vas i nebo i zvijezde i 
osjećaj postojanja... ja sam brod... ja sam stanica... ja sam sve samo 
ne ljudsko biće... 

Zar nešto nije u redu, Barte? 

Napit ću se. 

Dolazi neki brod. Signalizira. 

Vidio je da ga barmen čudno promatra. Shvatio je da već 
petnaest minuta drži u ruci punu čašu. Podigao ju je i ispio viski 
naiskap. 

Moram te napustiti na minutu... reče ona. 

Samo izvoli... odvrati. 

I tada... oprosti, Beth. Nisam se htio iskaliti na tebi. 

Sjedio je i dalje te se ogledao barom. Tek je sada, zapravo, 
počeo zamjećivati okolinu. Za šankom je sjedilo dvoje turista, debeli 
muškarac uvučene brade u jednodjelnom poslovnom odijelu s 
kockastim šarama, i mršava žena, vjerojatno njegova supruga, koja 
je, čini se, imala problema sa štitnjačom. Uzbuđeno su razgovarali, i 
muškarac je živahno mahao rukama. Pitao se što ih je dovelo u bar 
tako rano ujutro. 

Baš je smiješan, pomisli, taj debeljko što je brbljao poput 
nervozne svrake, mašući svojim tustim rukama. 

Opazio je da mu je čaša prazna te se digao i prišao šanku. Sjeo 
je na jednu od visokih stolica i naručio još jedan viski. 

— Uništit ću ga — govorio je debeljko piskutavim glasom. — 
Bez obzira na integraciju... 

— George — javi se žena hrapavim glasom — ne bi smio piti 
ujutro... 

— Znaš dobro da... 

Barte, Barte ... 

— Vidjela sam divnu grnčariju u onoj trgovini, tu odmah iza 
ugla. Iza ruševina. Te male patuljaste figure... Znaš, Marsovci... 

To je onaj veliki brod, Barte. Stargazer I. Upravo stiže. Možda 
ću ga vidjeti kad bude prelazio svjetlosnu barijeru. Divan je. Trebao 
bi vidjeti kako se svjetlo optičkog jara stanice odbija od njegovih 
okova. Poput goleme lopte čistog srebra... 

— Oprostite — reče žena i okrene se prema njemu. — Znate li 
možda kad počinju posjeti ruševinama? 

Pokušao se nasmiješiti. Odgovorio joj je i ona mu zahvali. 

— Mislim da vam je već dosta tih turista — nastavi žena 
pažljivo ga motreći svojim krupnim očima. 

— Ne govori gluposti — javi se George. — Čovjek mora biti 
praktičan. Turisti donose mnogo novaca. 

— To je točno — reče on. 

Barte ... 

— Znate, nastavi žena — kad rijetko odlazite sa Zemlje 
morate sve nekako ugurati u program. 

Barte... osjetio je nemir. 

— To je točno — ponovi on naglas i otpije gutljaj. Što se 
dogodilo? . .. upita. 

Barte, nešto nije u redu s brodom. Polje... popušta... Glas joj se 
izgubio. Vrati se... poviče u sebi. Tišina. 

— Radim u kompaniji »Manta«, na Zemlji — reče George. 

— »Manta«? — upita on, i pažljivo podigne mehaničku obrvu. 

— Da, znate, to su oni mlažnjaci sa širokim krilima. Naš tip 
zove »manta« zato što nalikuje na ražu, na onu ribu. Motori na 
mlazni pogon izbacuju struju zraka neposredno iznad krila tako da 
letjelica lebdi poput helikoptera. Ali brzina? Takvu brzinu nećete 
nikada postići helikopterom! 

— Nisam ih nikada vidio — reče on. 

Beth... Beth... bezglasno je vikao. Na trenutak je osjetio želju 
da zaista poviče naglas, ali ga je u tome nešto spriječilo, nešto poput 
neumoljivo regulatora. 

— Mogu vam reći — govorio je George — da ćemo za pet 
godina osvojiti tržište. Zrak postaje previše skučen za helikoptere. 
Nisu više ni sigurni. Uzmite samo vrtloženje nad Rochesterom... 

— Mi smo iz Rochestera — objasni žena s bolesnom 
štitnjačom. 

Slušaj, Barte. Mislim da se radi o Bechtoldtovom generatoru. 
Zračenje... mislim da je ubilo pilota. Ne mogu stupiti s njim u 
kontakt, a na brodu nema nikog drugog. Samo instrumenti. 

Koliko daleko od stanice? 

Pola milje . .. 

Nebesa, ako to ode do vraga... 

I ja ću otići!... Osjetio je u njenim riječima tračak straha. 

— I zato smo odlučili da je sada pravi trenutak, prije nove 
integracije. George neće imati vremena pošto... 

Pokušaj ponovo stupiti u kontakt s pilotom. Barte... Barte... 
bojim se... Pokušaj... 

— Zar nešto nije u redu? — upita žena. 

Zanijekao je glavom. 

— Trebali biste nešto popiti — reče George. Opazio je da je 
čaša pred njim prazna. George pozove barmena. 


76 


Beth, kako je s radijacijom? Barte, bojim se... Radijacija... 

— Dobar viski — reče George. 

Raste... ne mogu dozvati pilota. 

— Dali su nam oduran viski na brodu kojim smo došli. Uh, 


naježim se kad se sjetim onih... 


— Zaveži, George. 

Beth, gdje si? 

Ne razumijem. 

Gdje se nalaziš? U centru ili više sa strane? 

Pet stotina metara od centra stanice. 

— Rekla sam ti da ne piješ ujutro? — reče žena. 

Imaš li kakvih sekundarnih motora? Robotskih manipulatora? 
Da, moram katkad preuzeti i teret. 

Dobro, demontiraj pomoćni reaktor. 

Ali... 

Uzmi elemente i složi ih uz suprotni zid stanice. Dovoljno si 


zaštićena od njihove radijacije. Morat ćeš zatim obrnuti stanicu tako 
da njena masa bude između tebe i broda. 


Ali kako... ? 
Uran je gust. Zaštitit će te od zračenja kad brod ode do vraga. 


I napusti putanju. Udalji se što više možeš. 


Ne mogu, Barte. Stanica nema pogonskih uređaja. 

Ako to ne učiniš... 

Ne mogu... 

A zatim tišina... 

Žena i George gledali su ga, očito očekujući odgovor. 


Primakao je čašu usnama čudeći se mirnoći ruku. 


— Zao mi je — reče naglas. — Nisam vas dobro čuo. 

Beth, pogonske jedinice za Bechtoldtov uređaj. 

Da? 

Možeš li ih aktivirati? 

Morat ću improvizirati. Zavariti ih na brzinu. Koliko ti treba za 


to? 

Pet, možda deset minuta. Ali... polje. Raspast će se... kao i ono 
na brodu. 

Neće ako budeš pazila na njega. Svakako ćeš morati riskirati. 
Inače... 

— Rekao sam — promuklo reče George — jeste li ikada 
putovali na jednom od tih brodova s robotima? 

— Brodovi s robotima? 

— Znam, znam da to zapravo nisu roboti. 

— Jesam, — reče on — jer inače ne bih bio na Marsu. 

George je, čini se, bio zbunjen. 

— Katkada mu je potrebno malo više vremena da nešto shvati 
— objasni žena. 

Beth... 

Skoro sam gotova. Radijacija raste... 

Požuri... 

Ako polje ode... 

Nemoj misliti na to. 

— Ježim se kad na njih pomislim — reče George. — Kao da 
sam putovao brodom kojim upravljaju duhovi. 

— Pilot je i te kako živ — reče on. — I ljudsko biće. 

Bart, namjestila sam reaktorske elemente. Još nekoliko minuta 


Požuri... požuri... požuri 

— George previše priča — reče žena. 

— Ah, do vraga — javi se George. — Zapravo... pa, ta bića 
zapravo više nisu stvarno ljudi. 

Spremna sam, Barte... Bojim se. 

Možeš li kontrolirati potisak? 

S uređajima na daljinsko upravljanje. Kao da sam ja 
Stargazer. 

Glas joj je bio leden... uplašen, .. 

U redu... 

Tišina. 

— Baš me briga — razdražljivo reče George ženi. — Valjda 
mogu reći ono što mislim. 

Beth... 

— George molim te zaveži i idemo... 

Beth... 

Zagledao se ispred sebe i zamislio plamen što se naglo 
rasplamsavao u potpunoj tami i... 

— Oni više nisu ljudi — reče Georgeu. — Možda više nisu ni 
ljudska bića u pravom smislu riječi. Ali oni nisu strojevi. 


Beth... 
— George nije htio reći. .. 
— Znam — reče on. — George donekle ima pravo. Ali oni 


imaju nešto što normalni ljudi nikada neće imati. Oni su sebi 
pronašli ulogu u najveličanstvenijem snu što se čovjek ikada usudio 
sanjati. A to traži hrabrost... hrabrost da budu ono što jesu... ne ljudi, 
ali ipak dio najuzvišenijeg pothvata što su ga ljudi ikada poduzeli. 


Beth... 

Tišina. 

George se digne sa stolice. 

— Možda — reče. — Ali... pa, do viđenja... Pružio mu je 


ruku. — Nadam se da ćemo se ponovo vidjeti. 

Trgnuo se kad je Bartova ruka obuhvatila njegovu i na trenutak 
mu se u očima odrazi zaprepaštenje. Nešto je zbunjeno promrmljao 1 
krenuo prema vratima. 

Barte... 

Beth, je li sve u redu? 

Žena se na trenutak zadržala. 

Da, sve je u redu. Ali brod, Stargazer — 

Zaboravi na njega. 

Ali, doći će drugi, zar ne? Hoće li se usuditi ponovo pokušati? 

Ti si čitava, a to je jedino što je važno. 


Zena mu je nešto govorilo. — George rijetko vidi dalje od 
nosa. — Nasmiješila se, a tanke usne odražavale su njenu 
zbunjenost. — Možda se zato i oženio sa mnom. 

— Barte... 


Samo se. drži. Već će doći do tebe. 

Ne, nije mi potrebna pomoć. Bila sam samo ošamućena 
nekoliko minuta, zbog ubrzanja. Zar ne shvaćaš? 

Shvaćam? 

Montirala sam pogon. Ja sam sada autonomni sistem. 

Ne, ne možeš to učiniti. Izbij to sebi iz glave. 

Netko mora dokazati da se to može postići. Inače neće nikada 
sagraditi drugi brod. 

Trebat će ti godine i godine. Nećeš se moći vratiti. 

— Znala sam odmah — govorila je žena — o vama, mislim... 

— Nisam vas htio zbuniti — reče on. 

Beth, vrati se, Beth... 

Krećem... brže svake minute... Barte, stići ću tamo prije svih 
ostalih. Ali morat ćeš doći za mnom. Neću imati u stanici dovoljno 
energije da se vratim... 

— Niste nas zbunili — odvrati žena s bolesnom štitnjačom. 

Njene krupne oči kao da je prekrila koprena suza. 

— To je za mene nešto novo — reče žena. — Pronaći nekoga 
sa životnim ciljem. 

Beth, vrati se. 

Daleko sam... stalno ubrzavam... Dođi po mene, Berte, čekat ću 
te, tamo... kružeći oko Centaurusa... 

Pogledao je ženu pokraj sebe, ali ju je jedva nazirao. 

— Znate — doda ona — mislim da bih vas mogla jako voljeti. 

— Ne — odvrati on — ne, to vam se ne bi sviđalo. 

— Možda. Ali imali ste pravo. Mislim na ono što ste rekli 
Georgeu. Zaista je potrebno mnogo hrabrosti... biti ono što jeste. 

Okrenula se i pošla za mužem. 

Prije nego što su se za njom zatvorila vrata, osvrnula se, i oči 
su joj bile pune divljenja. 

Ne brini, Beth. Doći ću. Što brže mogu. 

A tada je osjetio zvukove ostalih, zabrinute zvukove što su 
prodirali kroz tamu svemira, od spaljenih visoravni Merkura do 
dušičnih oceana na tamnom Plutonu. 

Rekao im je što je Beth učinila. 

Na trenutak u njegovim unutrašnjim ušima odjeknulo je 
njihovo divljenje. 

A tada je osjetio jedinstvo. Znao je što mora učiniti, slijedeći 
korak što ga mora poduzeti. 

Svi srno s tobom, reče joj, pitajući se čuje li ona još njegov 
glas. — Uvijek ćemo biti s tobom. 

Njegove misli prodirale su u prostor i on osjeti kako se spaja, u 
nijemoj želji, s tim stotinama umova što su se protezale u bratstvu 
metala beskonačnim svemirom. 

Protezale, poput snažne trake metala, poput jedinstvenog 
organizma koji teži... 

Teži ka zvijezdama. 

NEH Edmond Hamilton NRH 
The Star of Life 


Preveo Janko Paravić 


Zvijezda života 


Pred njima se nalazi Trifida. 

Bila je dovoljno impresivna već i na astronomskim 
fotografijama što ih je Hammond vidio još u dvadesetom stoljeću, 
kad su je nazivali maglicom Trifida. No, s ove udaljenosti pogled na 
maglicu ostavljao je čovjeka bez daha. 

Svuda oko njih blistali su veliki zvjezdani oblaci, rojevi sunaca 
što su ljeti osvjetljavali noć na dalekoj Zemlji u području zviježđa 
Strijelca. A iza svega toga nazirao se prostor svjetlosti, užaren poput 
peći u kojoj se kuju zvijezde, što se protezao duž čitavih parseka u 
prostoru. Iz te daleke magličavosti svijetlile su skupine dvostrukih 1 
višestrukih zvijezda. Neke od njih bile su neobično jarke, a druge 
nejasne i prigušene. Citavu svijetleću masu Trifide presijecale su tri 
goleme pukotine, široke po nekoliko godina svjetlosti, što su tvorile 
jasno ocrtane ceste u nezamislivu unutrašnjost. 

Svjetlo Trifide odražavalo im se na licima dok su u nju zurili iz 
pilotske kabine. Tammas je bio za upravljačkim uređajem dok su se 
Jon Wilson i Quobba i Iva tiskali uz Hammonda. Hammond se pitao 
osjećaju li ostali isto strahopoštovanje kao i on. U tom trenutku, dok 
je pred njim svijetlila divovska Trifida pored koje su se zvijezde 
doimale poput beznačajnih zrnaca prašine, činilo mu se kao da se 
drsko približavaju nečemu veličanstvenom. 


81 


Stajali su kao začarani sve dok ih nije trgnuo Wilsonov napeti 
glas. 

— Kontakt bi mogao uslijedili svakog trenutka. Provjerit ću 
da li je Thol spreman. 

Hammond se okrene i iziđe za njim iz pilotske kabine. Nije 
više htio promatrati Trifidu. Mislio je da će ga napustiti sva hrabrost 
ako je i dalje bude gledao. 

Thol Orr je mirno kimnuo glavom kad su stigli u centar za 
komunikacije. 

— Sve je spremno. Ne zaboravite, nitko ne smije ništa reći niti 
ući u polje fotoćelije teleaudio odašiljača. 

Čekali su. Generatori su zujali, a brod je i dalje hitao svojim 
putem. Gledali su teleaudio ekran, no ništa se nije dogodilo. 

Teleaudio je prodorno zazujao i Hammond se žestoko trgne. 

— Evo ih reče Wilson. — Pazite da... 

— Tiho — reče Thol Orr glasom čovjeka koji smiruje nemirno 
dijete, te dotakne jedan od prekidača. 

Na ekranu teleaudio prijemnika pojavila se muška glava. Bio je 
to zgodan mlad čovjek, iza kojeg se naziralo mnogo Hammondu 
nepoznatih instrumenata. Doimao se poput svakog drugog ugodnog i 
sposobnog mladića. Bio je to jedan od Vramena i Hammond ga je 
mrzio. 

— Identificirajte svoj brod — reče mladić. 

Thol Orr dodirne drugi prekidač i uključi stereovideo projektor. 
Projektor je neposredno ispred fotoćelije teleaudio odašiljača 
projicirao trodimenzionalan lik, u prirodnoj veličini, tako vjeran i 
realan da je Hammondu zastao dah. Taj lik bila je Thayn Marden. 

»Marden« brzo odgovori: 

— Vraćamo se na posebne konzultacije. Na brodu nema 
nikoga osim Vramena. 

Govor projicirana lika bio je jedva zamjetno grčevit. To bi 
trebalo svakoga uvjeriti, pomisli Hammond. Nadao se da će uspjeti 
uvjeriti i Vramena na ekranu. Inače, Vramen je trebao samo 
pritisnuti puce i oni bi svi u trenutku nestali. 

Oči mladog Vramena na ekranu zakrijesiše se od zadovoljstva. 

— Drago nam je što si ponovo ovdje, Thayn. Prošlo je mnogo 
vremena. Nastavi put. 

Ekran potamni. 

Thol Orr okrene prekidač i neobičan sterovideo lik lijepe 
Thayn nestane. Hammond odjednom osjeti kako popušta obruč što 

mu je poput čelične trake stezao prsa za vrijeme razgovora s 
Vramenom. Pogledaše se pobjedonosno i s olakšanjem. Prvi se javio 
Wilson. 

— Odlično, Thole. Ovaj put smo nadmudrili Vramene! 

Thol Orr zatrese glavom. 

— Ne za dugo. Ne zaboravite da će Vrameni nakon ovoga 
očekivati Marden da stigne u njihovu bazu na Altharu, gdje god se 
ona nalazila. A kad se ona ne pojavi, uzbudit će se i početi tragati. 

— Nadam se da ćemo do tada nešto postići — promrmlja 
Wilson i priđe Northu Abelu, mladom Algolcu koji je sve to vrijeme 
stajao nagnut nad usmjerivačkim prijemnicima u kutu kabine. 

— Jesi li uspio utvrditi koordinate, Northe? 

— Jesam. Morat ću izračunati azimut prije negoli ucrtam kurs 
na kartu. 

U maloj navigacijskoj sobi ostalo je vrlo malo mjesta kad su se 
Lund, Abel, Wilson i Thor Orr nagnuli nad stol. Hammond je stajao 
iza njih 1 pratio što rade, ali nije mogao ništa razabrati iz mase 
simbola i dijagrama što su ih proučavali. 

— Evo ga — reče konačno Abel. — Ako nisu upotrijebili 
relejnu točku, ovo je kurs prema Altharu. 

Svi pogledaše Wilsona. Uzrujano je grickao usnu i zurio u 
listove ispunjene simbolima, a tada konačno rekao: 

— Tim putem moramo poći. Možda Vrameni znaju i bolji put, 
ali mi ga ne znamo. Ako pođemo ovim kursom, bar ćemo dobrim 
dijelom slijediti pukotinu prije negoli presiječemo maglicu. 

Lundovo ozbiljno lice postalo je još sumornije. 

— Prolaz kroz maglicu neće biti lak. 

— Tako je — potvrdi Wilson. — No, to je i jedina mogućnost 
što nam je preostala. 

Hammond iskoristi trenutak da upita Thola Orra: 

— Zašto će prolaz kroz maglicu biti tako težak? Uvijek sam 
mislio da je materija maglica tako rijetka kao da je gotovo i nema. 

Thol Orr kimne. 

— To je točno. Trifida djeluje poput vatrene mase, ali to je sve 
zapravo odraz svjetla mnogobrojnih zvijezda unutar maglice. Prašina 
od koje se ona sastoji rjeđa je od vakuuma što ga stvaramo u našem 
laboratoriju. To brodu neće smetati. 

— U čemu je onda problem? 

— U magnetskim poljima. Oblaci prašine u Trifidi stalno se 
gibaju, kovitlaju i međusobno sudaraju. Sudar tih oblaka stvara 

neobično snažna magnetska polja koja se stalno mijenjaju. Možeš 
sebi zamisliti kako ću ta polja utjecati na naš fotonski pogon. 

Vrijeme je prolazilo, a brod je i dalje hitao prema Trifidi. 
Hammond je jeo i spavao, i ovaj put nije se bojao more što ga je 
prije mučila. Nije se ni pojavila, ali kad se probudio, sjetio se 
drugačijeg i čudnog sna koji ga je uznemirio. Cinilo mu se da je 
ponovo držao Thayn Marden u naručju, te da se ona odjednom 
nasmijala i nestala, on je (u snu) shvatio da je ona samo stereovideo 
lik i da nije nikada ni postojala. 

Pitao se kako se Thayn osjeća, zatvorena u svojoj maloj kabini. 
Je li se bojala? Sumnjao je u to. Bila je, doduše, arogantna i 
neljudska vještica, ali hrabrosti joj nije nedostajalo. Pretpostavljao je 
da je vrlo srdita. Nadao se da je tome tako. Pitao se zašto, do vraga, 
uopće razmišlja o njoj, te je ustao s ležaja i pošao prema pilotskoj 
kabini. 

Od prizora što ga je spazio na velikom ekranu pilotske kabine 
zastao mu je dah. Trifida je ispunjavala nebo pred njima; bio je to 
plamteći i veličanstveni prizor nepojmljivih razmjera. U njoj su tu i 
tamo gorjele zvijezde i skupine zvijezda, a njihov odraženi sjaj 
osvjetljavao je rijetku prašinu. Velike crne pukotine što su se vidjele 
i sa Zemlje ocrtavale su se sada na nebu poput gigantskih ponora na 
tom kontinentu svjetlosti. Brod se kretao prema ušću jedne od tih 
moćnih pukotina. 

Shau Tammas, koji je sjedio na pilotskom mjestu, okrene svoje 
Žuto lice prema njemu i naceri se. 

— Zgodno, zar ne? Samo tim prokletim Vramenima može 
pasti na pamet da žive na takvu mjestu. 

Nakon nekog vremena nebeski svod s obje strane broda bio je 
ispunjen svjetlom dok je brod polako ulazio u prostrani tamni ponor. 
Upravljanje brodom preuzeo je Rab Quobba. Kurs ih je vodio pokraj 
jednog od plamtećih zidova. 

Kretali su se duž obale svjetlosti poput čestice prašine pokraj 
sunca; prolazili su mimo užarenih rtova u koje bi stao čitav Sunčev 
sistem, pokraj velikih zaljeva tame što su se protezali u dubinu 
maglice. Hammond zadrhti. On je još bio dijete dvadesetog stoljeća, 
male Zemlje, i taj čudovišni oblak nije bilo pogodno mjesto za 
čovjeka. Svjetlost se odbijala od lica Ive i Tammasa i Abela, koji su 
zajedno s njim zurili kroz prozor. Hammond je i u njihovim očima 
opazio strahopoštovanje. 

— Bilo bi bolje da se vežemo — reče im Jon Wilson koji je 
upravo ušao u kabinu. — Kurs će nas ubrzo odvesti u maglicu, a taj 
ćemo put morati prijeći s automatskim pilotom. 

Iva iziđe iz kabine, a Quobba pokaže jednu od praznih stolica. 
Hammond sjedne i priveže se. 

— Autopilot — javi se Lundov glas iz zvučnika. 

— Autopilot — ponovi Quobba. — Nadam se da ti prokleti 
računari u komp-centru neće zatajiti. 

Uključio je automatski pilot i neveselo se nasmiješio 
Hammondu. 

— Evo ti naprednog tečaja. Prolaz kroz bilo koju maglicu 
vraški je posao, ali Trifida... 

Nije dovršio rečenicu. Kompjutori u komp-centru, releji koji su 
razmišljali brže od bilo kojeg ljudskog bića, preuzeli su komandu 
nad brodom. Dobili su cilj... pravac što je vodio duboko kroz oblak 
prema Altharu. U nekoliko sekundi zujanja i škljocanja obavili su 
svoje proračune. Govorili su, ali ne čujnim jezikom već električnim 
impulsima što su izdavali naloge uređaju autopilota. Unaprijed 
upozoreni da će biti potrebno više snage, generatori broda su glasno 
zujali. Autopilot je preuzeo brod i usmjerio ga prema plamtećem 
zidu brzinom koja je bila na pragu ljudske izdržljivosti. 

Hammond je gledao kako se približavaju ti ponori svjetlosti što 
su se protezali u beskrajni zvjezdani prostor. Ukočio se kao da 
očekuje udarac, iako je znao da do njega neće doći. Imao je pravo — 
nije ništa osjetio kad su ušli u maglicu. Oko njih bilo je samo svjetlo, 
ne više tako vatreno ili jarko kao prije negoli su ušli u Trifidu, već 
više poput Mjesečeva sjaja. Zujali su i hitali tim prigušeno 
osvijetljenim obrubom. Cinilo se da se jačina svjetla uopće ne 
mijenja sve dok se desno ispred njih nije pojavio prigušeni sjaj 
trostrukog sunca. Odjednom je brod zadrhtao, smirio se, a tada 
ponovo zadrhtao. Moćne magnetske struje maglice odjednom su 
zgrabile brod i na trenutak ga ponijele, poput strugotine na 
tokarskom stroju, a plamteća maglica 1 sjajno trostruko sunce 
odjednom se pretvoriše u svjetlosni kovitlac, dok se brod borio da 
održi kurs. 

Generatori su još jače zazujali, a autopilot je bijesno štektao. 
Mehanički mozak kompjutora otkrio je promjenu kursa te odmah 
izdao nalog. Brod se oslobodio magnetskog polja u zagrljaju kojeg 
se našao, ostavio za sobom trostruko sunce, a tada se ponovo našao u 
zagrljaju magnetskih sila. Hammondu se činilo da će ih ta suluda 

interakcija polja što se međusobno presijecala konačno odvući u 
jednu od zvijezda što su se odjednom kroz užarenu prašinu ukazale 
pred njima, zastrašujuće, goleme i jarke. Dvije od njih bile su žute, a 
jedna plavičasto-bijela. 

No, kompjutor se uporno borio s maglicom. Tamo gdje čovjek 
nije mogao tako brzo misliti i reagirati, uređaj što ga je čovjek 
stvorio borio se za njega. Imao sam pravo, pomisli Hammond, ovo 
zaista nije za čovjeka; samo se mehanički uređaji, bez živaca ili 
osjećaja, mogu boriti protiv stihijskih i neizmjernih sila poput ovih u 
oblaku maglice. 

I ova tri sunca ostala su za njima, i nastupilo je razdoblje 
varljiva mira. Odjednom Hammond spazi kako svjetla na kontrolnoj 
ploči bjesomučno trepere, poput malih usta što se stalno otvaraju i 
zatvaraju, bešumno ih upozoravajući na smrt i opasnost što na njih 
vrebaju. 

Nije znao što znači to treperenje, ali Quobba je odmah shvatio 
o čemu je riječ, te je zaječao. 

— Još nam je samo to trebalo... upali smo u meteorski roj. 

Do tada se kompjutor srčano borio da sigurno provede brod 
kroz maglicu, i Hammond osjeti poštovanje prema toj mehaničkoj 
inteligenciji. No, učinilo mu se da računar više ne može izdržati 
napor, jer odjednom kao da je poludio. 

Svakih nekoliko minuta naglo je skretao brod drugim smjerom, 
bacajući ga amo-tamo tako da im se sigurnosno remenje zasijecalo u 
tijelo. Slika na skenerima pretvorila se u nejasni i vrtoglavi kovitlac. 
A tada je, prvi put, Hammond začuo stvarni zvuk udara, kao da grad 
udara po trupu broda, sad po ovoj, sad po drugoj strani kako se brod 
obrtao. 

Trudeći se da nadglasa urlanje generatora koji su radili punom 
snagom, Quobba poviče Hammondu tješeći ga: 

— To su sitne čestice prašine. Radarski sistem nas čuva da ne 
udarimo u nešto veće. 

Taj će nas radar raznijeti na komadiće, pomisli Hammond dok 
je brod ludo skretao amo-tamo, okretao se i izbjegavao sudare. Kad 
su signalna svjetla konačno prestala treperiti, cijelo ga je tijelo 
boljelo od pritiska sigurnosnog remenja. 

Napredovali su brujeći kroz maglicu. Iz daljine se kroz sjajnu 
prašinu probijalo svjetlo zvijezda, poput ugašenih vatri, a tada se 
gubilo za njima. Magnetska plima ponovo ih je povukla, i opet ih je 
kompjutor veličanstvenom tvrdoglavošću vratio na kurs. 

Hammond je konačno zaspao, privezan na stolicu. Nije ga 
svladao fizički, već psihički i živčani umor, nakon svega što je vidio. 

Probudio se osjetivši promjenu u tonu brujanja generatora što 
je prožimalo cio brod. Protrljao je oči, umorne i nadute. Brod je sada 
mirno napredovao, ali nešto je ipak bilo drugačije. Upitao je 
pogledom Quobbu. 

— Usporavamo — reče Quobba. — Radarom smo ispred nas 
opazili nekakvu zvijezdu. Ima i planet — mislimo da bi to mogao 
biti Althar. ž 

To je ime potpuno razbudilo Hammonda. Zudno je pogledao 
ispred sebe. Ravno ispred njih, kroz blagu svjetlost razabrao je 
nejasnu, nešto svjetliju točku. 

Prišli su im i Lund i Wilson, te se pomno zagledali u prostor. 
Svijetla točka je polako bivala sve jasnija u bliještećoj sumaglici. 
Mora da smo znatno usporili dok sam spavao, pomisli Hammond. 

— Thol i North traže skenerima ne bi li pronašli kakav 
meteorski roj — reče Wilson. — Kad priđemo tom suncu to bi nas 
moglo zaštititi od njihova radara. 

U kabinu je žurno ušao North Abel s listom papira u ruci. 

— Evo podataka o najbližem roju. 

Wilson pogleda list i preda ga Quobbi. 

— Nije loše. Ako nas uspiješ ugurati u to, provući ćemo se 
neopaženo. 

Ispred njih se maglica polako razrjeđivala. Pa naravno, pomisli 
Hammond, Gravitacijsko polje svake zvijezde čistilo je prostor oko 
nje od sićušnih čestica, budući da ih je zvijezda jednostavno kupila 
na svom putu kroz svemir. Budući da su se približavali čistom 
prostoru, zvijezda ispred njih bila je sve jasnija. Sablasno se 
prelijevala u svim bojama. Cinilo mu se da je to stoga što je gledala 
kroz sve rjeđu sumaglicu. I dalje je povremeno čuo kako sitne 
čestice prašine udaraju po trupu broda, ali nitko nije na to obraćao 
pažnju. 

Kao i Hammond, svi su — Wilson, Quobba, Abel, Lund — 
netremice zurili u zvijezdu. Kad je brod projurio kroz posljednje 
pramenove sumaglice odjednom im se pred očima jasno ukazalo 
sunce. Obrtalo se ovdje, u dubinama Trifide, sunce s jednim jedinim 
planetom koji se doimao nešto manji od Zemlje. Mogao je to lako 
biti Althar za kojim su toliko žudjeli svi Hoomeni. No u tom 
trenutku nitko nije promatrao planet. Gledali su zvijezdu. 

— Tako mi svemira — promrmlja Quobba — nisam nikada 
vidio takvo sunce. 

Nitko mu nije odgovorio. Nitko mu nije ni mogao odgovoriti, a 
najmanje Hammond. Mogao je jedino zuriti u zvijezdu. 

Zaista je izgledala čudno, ali ne zbog bilo kakvih optičkih varki 
uzrokovanih refrakcijom. Njeno sablasno ljeskanje boja bilo je još 
istaknutije sada, kad su je vidjeli u njenoj nezastrtoj veličanstvenosti. 
Prelijevala se u više boja, crvenoj, zelenoj, ljubičastoj i zlatnožutoj, 1 
kovitlac njenih boja podsjećao je na svjetlucanje vatrenog opala. Bio 
je to strahovit i hipnotičan prizor, ta zvijezda u srcu maglice što je 
kupala svoj planet svojim blistavim promjenljivim svjetlom. 

Wilson prekine tišinu. 

— Mislio sam da poznajem sve tipove zvijezda, ali ovo... 

— Nikada nije postojao ovakav tip — reče Abel. Blijedo mu 
je lice omlitavjelo od zaprepaštenja. Okrenuo se i gotovo istrčao iz 
kabine. — Moram to reći Tholu. 

Hammond pogleda ostale. — Je li to planet Althar? Wilsonove 
oči se zasuziše. — Mogao bi biti. Quobba ga upitno pogleda. — 
Hoćemo li se spustiti na njega? 

— Da. No moramo se držati roja dok god budemo mogli, da 
nas ne opaze. Gurthe, podesi kompjutor. 

Lund iziđe iz kabine. Hammond je ostao s Wilsonom i 
Vegancem, i dalje zureći u bliješteću zvijezdu. Njen sablasni, 
veličanstveni sjaj bio je još jači kad su joj se približili. Hammond je 
netremice pratio stalnu mijenu boja njena svjetla, kao da ga je 
zvijezda hipnotizirala. Nije nalikovala ni na jednu zvijezdu njegove 
galaksije. Bilo je to strano i čudno nebesko tijelo, stvoreno da 
obasjava nezamislive i neobične svjetove u nekoj dalekoj galaksiji u 
bespuću svemira. Kad je u kabinu ušla Iva Wilson i pogledala 
zvijezdu, tiho je uskliknula. 

— Prekrasna je... i pomalo zastrašujuća. 

— Thol te treba — reče Nort Abel Wilsonu. — Odmah. Nešto 
je utvrdio u vezi s tom zvijezdom. 

— Sto? 

Abel ga pogleda, očiju iskolačenih od uzbuđenja, ali se ipak 
uspio svladati. 

— On će ti to sam reći. Pođi odmah k njemu. 

Wilson ga prodorno pogleda, a tada se okrene i iziđe. Iva i 
Hammond pođu za njim. Na djevojčinu licu čitalo se čuđenje, dok je 

Hammond osjetio kako su mu odjednom sva čula zatreperila od 
uzbuđenja. 

Thol Orr je bio u navigacijskoj kabini. Kad su ušli, odmaknuo 
se od spektroskopa što ga je bio uperio prema ljeskajućoj zvijezdi. 
Hammond nikada nije vidio Algolca u takvu stanju. Ruke su mu 
drhtale, a lice mu se doimalo ukočeno i čudno. 

— Znate li da sam bio stručnjak za radijacije? — reče Thol. — 
I da su me poslali na Kuum zato što sam njuškao preblizu Trifide, 
proučavajući nekakvo slabašno ali neobično zračenje? 

— Da, znam to — nestrpljivo ga prekine Wilson. — Htio bih 
znati nešto više o toj zvijezdi. Je li to Altharovo sunce? 

— Upravo ti to nastojim reći — reče Thol Orr. — To 
neobično zračenje izvor kojega sam tada nastojao pronaći... potječe s 
ove zvijezde, i vrlo je jako. Takvo zračenje do sada nikada nije 
pronađeno. 

Zastao je, kao da nastoji pronaći riječi za nešto što je teško 
protumačiti. Hammond iznenada sa čuđenjem shvati da se Thol Orr 
boji. 

— Neki pretpostavljaju da bi moglo postojati zračenje čija je 
frekvencija mnogo viša od frekvencije takozvanih kozmičkih zraka. 
Teoretska istraživanja su pokazala da bi elektromagnetske vibracije 
tako visoke frekvencije mogle opasno utjecati na ljudska tkiva. 
Upravo takvo zračenje isijava iz ove zvijezde. 

— Pretpostavimo da imaš pravo — reče Wilson. — što to u 
tom slučaju znači... 

Iznenada je zastao i problijedio. Pogledao je svjetlucavu 
raznobojnost zvijezde, a tada se ponovo okrenuo Algolcu. Thol Orr 
kimne glavom. 

— Upravo to... Mislim da ne moraš tražiti tajnu života, što je 
Vrameni kriju, na Altharu. Mislim da je tajna tamo. 

Pokazao je na čudnu i veličanstvenu zvijezdu. 

Još od praskozorja vječnosti moćni oblak Trifide čuvao je 
tajnu. Ljudski um nije mogao dokučiti kakav je neobičan kemizam 
stvorio tu pojavu, nih o kakvoj je nezamislivoj međuigri kozmičkih 
sila riječ. U najudaljenijim prostorima velike maglice stvoreno je 
nešto što se nije moglo usporediti ni sa čime u svemiru. A tada, prije 
dvije tisuće godina, osam tisuća godina nakon prvog pohoda u 
svemir, ljudski brodovi ušli su u maglicu da bi je istražili, i čovjek je 
otkrio tajnu. Otkrio — zvijezdu? 

Ne, pomisli Hammond. To bi bilo previše čudovišno, previše 
nevjerojatno. Sto god da su ovdje pronašli, ono što im je podarilo 
besmrtnost i pretvorilo ih u Vramene, to nije moglo biti ovo. No, tko 
je u to mogao biti siguran? 

Thol Orr je i dalje govorio. Govorio je već nekoliko minuta i u 
njegovu glasu Hammond je osjetio strast koju prije nije nikada 
opazio. Govorio je o zračenju i o tkivu, o mogućem utjecaju 
visokofrekventne energije na stanice, o tome kako bi ona mogla 
stimulirati i znatno ojačati proces regeneracije, kapacitet stanice da 
se obnovi, tako da stanica ne bi starjela niti umirala. Thol je stalno 
pokazivao ljeskajuću zvijezdu i u očima mu se, dok ju je gledao, 
zrcalila žudna radost zanesenjaka koji je pronašao svoj san. 

Jon Wilson podigne ruku da ga ušutka. 

— Cekaj, da razmislim! Ako je ta stvar ono sto misliš... 

Quobba uzvikne, zaprepaštenih očiju: — Ako je tako, zračenje 
te zvijezde... njeno svjetlo... može nas učiniti besmrtnima! Pretvoriti 
nas u Vramene! 

To je nemoguće, pomisli Wilson. Ti su ljudi slijedili svoju 
žarku želju tako dugo da su se sada zanosili varkama. No, dok mu je 
razum to razmatrao, oči mu nisu ispuštale iz vida zvijezdu, a srce mu 
je vapilo: život, život, život! 

Odjednom je čitav brod odjekivao uzbuđenim glasovima. 
Muškarci i žene gurali su se da uđu u pilotsku kabinu i priđu 
skenerima. Abel ili netko drugi nešto je izbrbljao, i sve je obuzelo 
uzbuđenje koje je graničilo s histerijom. Cijelog svog života bili su 
svjesni da smrt poput mača visi nad njima, i prihvaćali su tu 
činjenicu sve dok bi svi prije ili kasnije umirali. No, živjeti, starjeti 1 
umirati u istom svemiru u kojem drugi muškarci i žene, koji se inače 
nisu ni po čemu razlikovali od njih, nisu ni starjeli ni umirali, nestati 
u tami dok je nekolicina besmrtnih i dalje živjela... a tada konačno 
ugledati golemi plamteći vodoskok besmrtnosti pred sobom — sve je 
to potreslo dušu tih ljudi još više nego Hammonda. 

Histerija je nadvladala disciplinu i brod je sve više nalikovao 
na ludnicu. No nisu uzalud izabrali Wilsona za svog zapovjednika. 
Povišena glasa počeo je izdavati zapovijedi, psovati ih te ih je 
praktički silom vratio »na Zemlju«. 

— Sve to još uopće ništa ne znači — vikao je. — Čujete li me 
— ništa! Možda se u zračenju zvijezde krije tajna života, ali možda i 
ne. Ako se budete vladali kao djeca nećemo nikada saznati tajnu. Ne 
zaboravite što nosimo u trupu broda. 

To ih je otrijeznilo, podsjetivši ih na vremenski detonator koji 
ih je svakog trenutka mogao raznijeti u atome. Sada, kad im je 
besmrtnost, možda bila nodohvat ruke, smrt im se činila strašnijom 
nego ikada. 

— Neka se svi vrate na svoja mjesta — naredi Lundu. — I 
dovedi odmah Thayn Marden. 

Quobba. — Sto ćemo tada? 

Hammond pogleda mali zelenkasti planet što se kupao u 
zrakama bliješteće zvijezde. I Wilson je to uočio? U njegovim 
tamnim očima zrcalila se odlučnost. 

— Kreni ravno prema planetu — reče. 

— Cim iziđemo iz roja, Vrameni na planetu će nas odmah 
uhvatiti na radaru — upozori ga Quobba. 

— Neka. Oni će još misliti da je to Mardenin brod... bar neko 
vrijeme 

Kompjutor je već izračunao putanju i brod pohita prema 
planetu. Njime nije više upravljao automatski pilot, i Hammond je 
vidio kako se Quobbine velike ruke grče 1 stežu dok je svako toliko 
rukovao upravljačkim uređajima. Generatori su opet glasno 
zabrujali. 

Thayn je ušla u skučenu kabinu, a pratio ju je Gurth Lund. 
Isprva nije ni pogledala Hammonda niti bilo koga od ostalih. Pogled 
joj je bio uprt u skener, u zaprepašćujući prizor svjetlucave 
raznobojne zvijezde i njena malena planeta. Njeno blijedo lice 
nalikovalo je na sabranu i bezizražajnu masku. 

— To je Althar, zar ne? — upita Wilson. — Tek ga je tada 
pogledala, ali nije odgovorila. — Prekasno je za šutnju, Marden! 
Ionako ćemo se spustiti na njega. 

Lice joj je još jače problijedjelo, a kad je progovorila bilo je to 
gotovo šapatom. 

— Nemojte to činiti. Molim vas, okrenite se i otiđite odavde. 
Sada, odmah. 

Lund se nasmije. Thol Orr priđe bliže i napeto je upita: 

— Visokofrekventno zračenje te zvijezde... to je tajna, zar ne? 

Thayn ga pogleda, a tada skrene pogled prema Wilsonu i, 
odjednom, prema Hammondu. Učinilo mu se da je u njenim očima 
opazio tračak duševne patnje, i sledio se od nečeg neopisivog u 
njenu izrazu. Dugo je šutjela prije negoli je odgovorila na Orrovo 
pitanje. 

— Da, tajna. 

Wilson duboko uzdahne. Bio je to uzdah čovjeka koji se čitava 
života penjao uz planinu, a sada joj je konačno ugledao vrhunac. 

— Koliko je vremena potrebno? — nastavi Thol Orr. Kako 
dugo moramo biti izloženi zvjezdanoj radijaciji da bi naša tijela 
postala poput vaših? 

Dok je odgovarala, nije skidala pogleda s Hammonda. 

— Mnogo dana. Previše. Nećete toliko preživjeti, ako se 
spustite na Althar. 

Odjednom se okrenula od Hammonda i preletjela ih pogledom. 
U njenu glasu osjećala se žarka molba. 

— Nemojte to činiti. Težite za životom, ali još ne znate što to 
sve traži. Ta radijacija je strahovita biološka zamka. Ako joj budete 
predugo izloženi... 

— Molim te, Marden — resko je prekinu Jon Wilson — 
nemoj nas pokušavati plašiti kao da smo djeca. Da radijacija djeluje 
štetno u bilo kojem smislu, vi Vrameni ne biste tako dugo živjeli. 

Thaynina ramena se opustiše. 

— Beznadno — promrmlja. — Zato vam mi Vrameni nismo 
nikada rekli istinu. Znali smo da je to beznadno, da nam nikada ne 
biste vjerovali. 

— Mogli bismo bar saslušati što nam Thayn može reći o tome 
— javi se Hammond. 

Lund ga razdražljivo pogleda. 

— To sam i očekivao od tebe. Rekao sam im da se tebi ne 
može vjerovati, sada ili bilo kada. 

I Hammond je izgubio živce od napetosti. 

— Slušaj, budalo, ne bi ni bio ovdje da nije bilo mene! 

Jon Wilson zaurla na njih poput srdita starog lava. 

— Dosta! Do vraga, ne želim nikakve svađe, pogotovo ne 
sada. 

Wilson se ponovo okrene prema Thayni. 

— Gdje se nalazi glavni vramenski centar na tom planetu? 

— U visokim planinama, u sjevernom polarnom području 


Althara — odgovori žena. — Ako se uopće i spustite, morate se 
tamo spustiti. To je za vas jedino sigurno područje na Altharu. 
— Sigurno? — reče Lund, i ponovo se nasmije. — Oh, da, 


sigurno u naručju Vramena. 
— Ništa ne shvaćaš! Vrameni kontroliraju samo to ograničeno 
sjeverno polarno područje. Gotovo svim ostalim dijelovima vlada 

jedna druga rasa, Treći ljudi. Ne smijete se spustiti na njihovo 
područje. 

— Zašto slušamo sve te laži? — žestoko će Lund. — Ona nas 
samo pokušava prevariti. 

Thayn ih još jednom pokuša nagovoriti. 

— Nećete li sletjeti u Sharanni... u našem vremenskom centru? 

— Nismo ludi — reče Wilson. 

Pogledala je i pogled joj se zaustavi na Hammondu, a tada 
promrmlja: 

— Ako je tako, onda zaista nije važno gdje ćete se spustiti. 
Nećemo dugo ostati živi. Zbogom, Kirke Hammonde. 

Otišla je s Tammasom, a njeno »zbogom, Kirke Hammonde« 
uznemirilo je Hammonda. Lund ga je ljutito promatrao, a onda se 
obratio Wilsonu. 

— Ti znaš što to znači, da nećemo dugo ostati živi. 

Wilson odsječno kimne glavom. 

— Znam. Siguran sam da nas Vrameni već prate radarom. 
Ako se spustimo bilo gdje osim u toj njihovoj bazi, posumnjat će da 
nešto nije u redu i raznijet će brod u komade. 

Quobba se okrene. Njegovo krupno lice bilo je oznojeno. 

— Sto sada? 

— Kreni ravno naprijed, kao da ideš prema sjevernom 
polarnom području. A tada, kad se približimo, poigraj se malo 
brodom kao da je upao u kovitlac te kao da pada. Učinit će im se da 
imamo teškoća s pogonom. 

— Misliš li da će ih to spriječiti da ne aktiviraju detonator? — 
sumnjičavo upita Hammond. 

— Pa, moramo pokušati sreću — neveselo odgovori Wilson. 
— Mislim da će nas najprije pozvati radiom, a možda 1 poslati 
pomoć. 

— A ako nas pronađu? 

— Onda će doći do gužve. Napustit ćemo brod što brže 
možemo, te izvući što više opreme iz njega. Stavit ćemo protuzračne 
šljemove, kako bismo se zaštitili od vramenskih hipno-pojačala, ako 
nas time napadnu. Imamo osim toga i omamljivače što smo ih 
ponijeli s Kuuma, i moći ćemo im se oduprijeti. 

— Kako dugo? — skeptično upita Thal Orr. 

— Dovoljno dugo, možda — odgovori Wilson. — Možda 
ćemo dobiti i saveznike. Ako Vrameni ovdje imaju neprijatelja, ti bi 

neprijatelji mogli biti naši prijatelji. Ćuli ste da je Marden spomenula 
neku rasu... nazvala ju je Trećim ljudima. 

— To je laž kojom nas je htjela namamiti u ruke Vramena — 
prezirno dobaci Lund. 

— Možda — reče Wilson. — No, sjetite se što je Marden na 
Zemlji rekla Hammondu... »čak i ako uspijete prevariti Vramene«... 
Time je htjela reći da na Altharu osim Vramena ima i drugih bića. 
Tko zna koja je druga rasa, osim čovjeka, pronašla ovaj svijet, tu 
zvijezdu života? 

Hammond se toga prije nije sjetio, i Wilsonove riječi ga 
zaprepastiše. Prenerazila ga je mogućnost da su možda i druge rase 
iz dubine svemira, možda iz galaksija koje su bile udaljenije od ove, 
stigle do te zvijezde da potraže besmrtnost. Odjednom mu se 
zvijezda učinila golemim magnetom što izdaleka privlači sve 
moguće rase, ljudske i neljudske, koje trepću oko zvijezde poput 
moljaca oko svijeće, spuštaju se na Althar i ljubomorno se 
međusobno bore... 

Wilsonov uporni glas prekinuo je njegovo razmišljanje. 

— Moramo poći od pretpostavke da će Vrameni ubrzo 
aktivirati detonator — govorio je Wilson. — Svi moramo biti 
spremni za iskrcavanje čim se brod spusti. Htio bih da iz broda 
izvučemo sve što se dade... sve pomoćne atomske generatore i 
uređaje, svu opremu za popravak u slučaju nužde, te naoružanje, 
alat, akumulatore i namirnice. Pripremi to, Gurthe... i požuri! 

Svi na brodu grozničavo su se prihvatili posla. Lund i Thol Orr 
su određivali što treba pripremiti za brzo iskrcavanje. Dizalice su 
škripale dok je posada demontirala strojeve kojima je svrha bila 
Hammondu potpuno nepoznata. Oznojeni ljudi prenosili su ih do 
vratnica za utovar i istovar tereta, dok su drugi pod Lundovim 
vodstvom montirali improvizirane motorne dizalice kojima će 
iskrcati tešku opremu čim se spuste. Hammond je zajedno s Abelom 
nosio plitke kutije s kapsulama hrane što ih je Iva Wilson iznosila iz 
spremnice. Ljudi su hitali 1 gurali se po svim hodnicima, a jeka 
uzbuđenih glasova nadjačala je čak i zujanje generatora. 

— Sto vam je Thayn Marden rekla? — upita ga Iva dok mu je 
predavala jednu kutiju. 

— Mnogo toga. Uglavnom nas je htjela preplašiti da se ne 
spustimo na Althar. 

Pogledala ga je i neočekivano rekla: 

— Poslušaj je kad te na nešto upozori, Kirk. Možda joj nije 
stalo do nas ostalih, ali mislim da ne bi htjela da ti pogineš. 

Trgnuo se. — Iva, luda si ako misliš da... 

Nije stigao dovršiti rečenicu. S vanjske strane trupa iznenada je 
zatutnjao zrak, a tada su se oglasili i zvučnici po cijelom brodu. 

— Vežite se! 

Svi su potrčali prema amortizacionim sjedalima. Hammond i 
Iva pronašli su dva slobodna sjedala u prostoriji za posadu, a tada 
iskrenuli vratove prema skeneru na zidu. 

Skener je prikazivao prizor ispred broda, i na ekranu se vidjela 
sunčana strana planeta. Nisu se nazirala nikakva mora, ali je 
brežuljkasta površina bila pokrivena nekakvim gustim šumama. Bile 
su tamnozelene boje i prošarane žutim prugama koje su Hammonda 
podsjetile na planine New Mexica u jesen i zlaćanih topola među 
borovima. Površina planeta na ekranu se odjednom iskrenula, a tada 
kao da se brod prevrnuo i počeo padati u vrtoglavom kovitlacu. 

Remenje se Hammondu urezalo u tijelo. Cuo je pokraj sebe 
Ivin uplašen uzvik. Spuštali su se u kovitlacu, i Hammond se pitao 
drži li se Quobba samo Wilsonovih naloga ili brod zaista pada. Taj 
mu se pad činio stvarnim, kovitlac je bio prežestok da bi bio lažan. 
Izvana je zrak sve glasnije urlao, a na skeneru je uspio na trenutak 
razabrati šumu kojoj su se približavali strelovitom brzinom. Bila je 
to gusta masa grotesknog i nezgrapnog tamnozelenog bilja. 
Odjednom se izvan broda začulo pucketanje i tresak. Lude li smrti, 
pomisli Hammond. Uslijedio je još jedan udarac, a nakon toga nešto 
od čega mu je zastao dah. 

Tišina. Nije se čuo ni najmanji zvuk, prvi put otkako su 
napustili Kuum. 

Muk su ubrzo i bučno prekinuli zvučnici. 

— Izlazite, odmah! Iznesite opremu! 

Hammond pomogne Ivi da se odveže i oni potrčaše. Hodnici su 
ubrzo postali pretijesni za sve ljude što su hitali prema otvorima za 
iskrcavanje. Vratnice su se već otvarale, i u brod je prodiralo 
bliješteće svjetlo sunca. Vani se naziralo visoko i čudno bilje. U brod 
je prodro i zrak, topao i suh. 

Ubrzo su improvizirani tovarni prostori pokraj vratnica za 
iskrcavanje. Izvučeni su i mostovi za silaženje, a ljudi su ubrzano 
montirali dizalice da bi iskrcali goleme atomske generatore i ostale 
teško strojeve. Drugi su, među njima i Hammond, Iva i Abel, iznosili 
namirnice i razni materijal, te ga slagali na sigurnoj udaljenosti od 

broda pri podnožju onižeg grebena. Tek kad je Hammond potrčao 
natrag prema brodu po novi teret pružila mu se prilika da na brzinu 
pogleda sablasnu šumu što se oko njih dizala. 

Uz brod je stajao Jon Wilson i požurivao ih. 

— Brže! Brod može svakog trenutka eksplodirati! Odnesite sve 
do slagališta! Ne ostavljajte ništa pokraj broda! 

Jedan od Vramena negdje na ovom planetu mogao je pritisnuti 
dugme i sve bi se pretvorilo u ništavilo. Ta ih je spoznaja tjerala da 
požure. Dizalice su škripale, a ljudi stenjali i znojili se dok su 
iskrcavali teške strojeve. Konačno su svi stajali, okruženi hrpama 
onoga što su uspjeli izvući, izvan broda, i tek su tada došli do daha i 
mogli razgledati okolinu. 

Gusto zeleno bilje okruživalo ih je sa svih strana. Nije to bilo 
drveće već goleme nakupine mahovine, poput divovskih jastuka, što 
su se uzdizale deset i dvadeset metara visoko, dok je promjer 
»jastuka« bio još veći. Između tih velikih nakupina mahovine tlo je 
bilo pokriveno sagom tamne mahovine, ispresijecane tu i tamo 
prugama prave trave, jarko žute boje. Hammond se sa čuđenjem 
zagleda u bezbojno nebo. Od obližnjeg »jastuka« mahovine nije 
mogao vidjeti zalazeće opalno sunce, ali su njegove zrake treperile 1 
drhtale u zraku poput dnevne polarne svjetlosti. U toj sumornoj šumi 
mahovine nije se micala nikakva ptica, čak ni kukac. Nikakav zvuk 
nije prekidao duboku, sumornu tišinu, dok su tu stajali, obuzeti 
istovremeno i strahom i zanosom, na pragu svijeta svojih želja... 


(Odlomak iz romana) 
(Objavljeno prema dogovoru s G.P.A., Miinchen) 

NEE James E. Gunn NEH 
Breaking Point 


Preveo Janko Paravić 


Kritična točka 


Svemirskim brodom »Ambasador« uputili su ekipu da istraži 
novi planet. Brod su vodili tajni signali iz neugledne kutije koju je na 
planetu već prije spustio odred za izviđanje. A tada su čekali, u 
centrali, znajući da ih očekuju trenuci napetosti i brige što su pratili 
put svake takve ekipe. 

Nije ih zabrinjavao brod. »Ambasador« je bio savršen 
automatski stroj; sam se podešavao i sam sobom upravljao. Bio je 
sagrađen tako da izdrži i obavi svoj posao bez greške ili zatajenja 
pod bilo kakvim i u svim uvjetima, sve dok oko njega postoji nekakav 
univerzum. Brod i nije mogao iznevjeriti. U to nije bilo nikakve 
sumnje. 

No, u izviđačkoj ekipi su ljudi. Faktore sigurnosti nemoguće je 
odrediti; bilo kakvo oponašanje internih mehanizama ljudskih bića 
podložno je nagađanjima i promjenama. Snaga skupine jednaka je 
zbiru snage njenih članova. Slabost skupine može biti jedna jedina 
mala greška jednog jedinog čovjeka. 


Pili... paaa... 

— Imam te! — reče Ives. Ives je bio zadužen za radio-vezu. 
Oči i ruke bile su mu brze. Bio je golem, gotovo nezgrapan, ali se to 
ne bi moglo reći za njegove pokrete. — Na dlaku — naceri se i 
pojača ton. 

Pili... paaa... 

— Što si drugo i očekivao? — reče Johnny, pilot... mlad, 


širokih ramena, vitak. Pokreti su mu bili proračunani i odlučni kao 1 

pokreti broda u koji je vjerovao nepokolebljivo. Kliznuo je u 
posebno oblikovanu stolicu pred glavnim upravljačkim pultom. 

— Naravno, brod će kao i uvijek obaviti svoje — reče 
Hoskins, inženjer. Bio je to čovjek blage naravi, hitar, srednjih 
godina, velikih, svijetloplavih očiju što su se nazirale iza starinskih 
naočala. I on je, kao i Johnny, vjerovao u stroj, ali je ta vjera prije 


bila rezultat poznavanja mogućnosti stroja negoli divljenja. — No, 
uvijek me veseli kad ga vidim na djelu. 

Pili... paaa... 

— Divno — tiho reče kapetan Anderson. Možda je time 


mislio na brod, vođen signalima malene, neugledne kutije koju je 
Odjel za istraživanja spustio na još neistraženi planet, ali se to moglo 
ticati i samog planeta... kao i jedinstva njegove ekipe. 

Pili... paaa... 

Paresi nije rekao ništa. Obrve i nosnice bile su mu osjetljive 
poput radarskog ekrana, a zagasite su mu oči bljeskale tamnim 
sjajem. Inženjera su zanimali instrumenti i upisi u navigacijski 
dnevnik, a Paresija lica i razlozi. Paresi je bio liječnik, i imao je 
mnogo lijekova i proteza za nevidljive boljke. Vidio je sve i mnogo 
toga shvaćao. Naslonio se na pregradnu stijenu, prelijećući 
pogledom od jednog do drugog. Tanki bi mu brkovi povremeno 
zadrhtali, poput brkova mačke što vreba na pticu. 

A tada se, tiho, neodređeno poput obrisa udaljena brijega na 
obzoru, tužno i izgubljeno poput krika sablasti, začuo visoki zvuk 
trenja kad je brod ušao u rijetke slojeve stratosfere planeta. 

Prošao je jedan sat. 

Pi... pi... pi... pi... 

— Isključi tu prokletu stvar! 

Ives zaprepašteno pogleda pilota, te posve utiša signale. Paresi 
se odmakne od pregradne stijene i stane iza Johnnyja. — Sto se 
dogodilo? — upita. I glas mu je bio mačji... poput predenja. 

Johnny ga pogleda i naceri se. 

— Mogu ga spustiti — reče. — Zato sam i ovdje. Ja... volim 
zamišljati da upravljam brodom, eto, ali to je nemoguće sve dok 
autopilot urla taj svoj prokleti signal da bi pokazao kako se drži 
kursa. — Pritisnuo je tastere koji su upravljali zakretnim mlaznim 
motorima. No, brod je i dalje savršeno služio ljudima... ignorirao je 
njegove naredbe, i dalje vođen signalom s planeta. Brod je sam 

izračunavao brzinu, visinu, gravitaciju, magnetnu polarizaciju, 
utjecaj vjetra... te se koristio tim podacima za kompenziranje i 
korigiranje svog kursa. Cak je uzimao u obzir i ljudsku intervenciju 
na ručnim upravljačkim uređajima. Brod je savršeno služio ljudima... 
i nije se uopće obazirao na njih. 

Johnny se okrene i pogleda nadolje. Paresijev pogled ga je 
slijedio. Bio je to divan planet, možda za nijansu zeleniji od 
plavozelene Zemlje. Iako bi to bilo teško opisati riječima, nalikovao 
je više na nekakav park nego na divljinu. Doimao se bujno ali i 
mirno, kao da netko upravlja tom bujnosti. 

Mlazni motori za usporavanje su zagrmjeli kad je Johnny 
pritisnuo jedan od tastera. Paresi jedva zamjetno kimne glavom kad 
se pomakla pilotova ruka. Znao je da je autopilot uključio motore i 
da je Johnnyjev pokret bio samo rezultat izvježbana refleksa. Mladić 
je bio napet i Žustar, izvježban do maksimuma... tako su ga dobro 
naučili da se pretvara da mu je to pretvaranje postalo stvarnost. Bilo 
je to precizno pretvaranje koje bi za sve njih postalo stvarnost ako bi 
zatajio stroj. 

No, naravno, stroj nije mogao zatajiti. Ispod njih prelijetala su 
polja, poput šarena pokrivača obojena pastelnim bojama. Ništa se 
nije micalo. Hoskins priđe prozoru i mirno ih pogleda. — Vrlo 
pastoralno — reče. — Zgodno. 

— Nisu mnogo napredovali. 

— Ako nisu napredniji no što mi uopće možemo zamisliti — 
primijeti kapetan Anderson. 

Johnny prezirno otpuhne. 

— Nema tvornica. Ni mostova. Samo kravlje i kozje staze. 

Kapetan se nasmije. 

— Neke se civilizacije razvijaju od poljoprivredne prema 
tehnološkoj, a druge obratno. 

— Ne vidim bilo šta što bi me podsjetilo na civilizaciju — 
reče Johnny očiju uprtih u prozor. 

Paresi rukom dotakne kapetana i Anderson ne reče ništa. 

Ping... 8... g! 

— Pripremite se za spuštanje — reče kapetan. 

Ives i Hoskins se uputiše prema šok-panoima na stražnjoj 
pregradnoj stijeni, a Paresi i kapetan se smjestiše u udubine pokraj 

upravljačkog pulta. Johnny pritisne taster da uključi hidraulički 
uređaj što mu je održavao stolicu u vodoravnu položaju. No, bio je to 
samo obred: ni stolice, ni udubine, ni šok-panoi nisu bili potrebni sve 
dok je funkcioniralo polje umjetne gravitacije bez inercije. 

Brod je letio iznad vrhova krošnji i mirno se usmjerio prema 
stjenovitom grebenu. Mlaz plamena suknuo je iz donjih mlaznih 
motora i brod se na trenutak uzdigne, preletjevši neposredno iznad 
nazubljena vrha. Još jedan plameni mlaz iz prednjih motora, pa još 
jedan... i brod gotovo neprimjetno počne kliziti prema tlu slijedeći 
padinu obronka s druge strane grebena. Pred njima se protezala 
ravnica. Brod je i dalje držao kurs, te smanjio brzinu, stalno se 
spuštajući. Zatim je uslijedio trenutak u kojem je napola letio a 
napola klizio po tlu. Obavio ih je oblak prašine i dima, a tada ih 
pretekao. Kad se sve raščistilo, bili su dio ravnice... dio planeta. 

— Odlično spuštanje, Johnny — reče Paresi. Hoskins ga 
pogleda i namršti se. Paresi se naceri. Nisu bile potrebne riječi da se 
objasni ta razmjena misli. Zašto gnjaviš momka? i Šuti, strojaru, 
znam što radim. Hoskins slegne ramenima te s Ivesom priđe pultu za 
radio-vezu. 

Ives debelim vještim rukama prijeđe po upravljačkim 
uređajima i zagleda se u svoje pokazivače. 

— To je više nego dobro spuštanje — promrmlja. — Mislim 
da je ona pištalica što nas je vodila najviše stotinu metara od ovog 
mjesta. Nisam nikada čuo da bi neki brod tako dobro pogodio cilj. 

Johnny učvrsti hidraulični uređaj pilotske stolice te mirnim i 
pomalo nježnim pokretom ruke prijeđe preko pulta kao da miluje 
ženu. — Zašto? Kakva se blizina obično postiže? 

— Odjel za istraživanja je zadovoljan ako brod pronađe planet 
— reče kapetan. — Tu i tamo kutija se zgodno nađe na kakvom 
kontinentu. Ali ovo... ovo je gotovo nevjerojatno. Ta mi smo se 
praktički spustili na kutiju. 

Hoskins potvrdno kimne glavom. 

— Kutije što ih spuštaju izviđački brodovi obično nestaju u 
prašumama ili na dnu mora. Ali ovo je zaista izvrsno! 

Kakvog li planeta! Devedeset osam posto gravitacije Zemlje, 
praktički ista atmosfera... 


— Bogata argonom — javi se Ives s pulta. — Vrlo bogata. 


100 


— To zaista nije važno — nastavi Hoskins. — Temperatura je 
otprilike normalna... kao za ljetnog dana kod kuće... na trenutak mi 
se činilo da je riječ o nekakvoj paklenskoj zavjeri kojoj je cilj da nam 
sve olakša. 

— Ne sviđa mi se kad sve teče glatko — javi se Paresi, kao da 
govori sam sa sobom. 

— Znam — frkne Johnny i ustane. — Vi psihijatri uvijek 
komplicirate stvari. Kad vam se ne sviđa neki kolač, to je za vas 
uvijek sestrinski sindrom. Ako je najkraći put odavde do tamo, 
nemojte njime poći... sjetite se strica Edipa. 

Kapetan Anderson se naceri. 

— Smiri se, Johnny. Možda Paresijevo krivudavo razmišljanje 
i nije u skladu s ovako lijepim danom. No, ne zaboravi... stalna 
pažnja nije samo cijena slobode, kao što kažu drevne knjige. To je 1 
cijena postojanja. Znamo da smo ovdje... ali ne znamo gdje je to 
»ovdje«, i nećemo to znati sve dok se ne vratimo. Ovo je zaista terra 
incognita. Položaj Zemlje, čak i našeg dijela galaksije, moraju pošto- 
poto ostati tajna sve dok se uvjerimo da nećemo otkriti potencijalnu 
opasnu, možda i napredniju stranu civilizaciju. Ono što ne znamo ne 
može nauditi Zemlji. Nitko ne može iz nas izvući te informacije 
nikakvom zamislivom metodom, kao ni iz one kutije što su je ljudi iz 
Odjela za istraživanja spustili ovamo. 

— Moraš uvijek o tome ovako razmišljati, Johnny. Možda ti 
se to čini pretjeranim, ali zaista moramo biti vrlo oprezni i ne 
smijemo ništa zanemariti. 

— Do vraga — reče pilot — znam sve to. Samo sam malo 
zadirkivao tog našeg lovca na luđake. — Izvadio je cigaretu iz džepa 
na uniformi i primakao joj upaljač. Namrštio se, zabuljio se u upaljač 
i još ga jednom pokušao upaliti. — Ne radi. Do vraga! — uzvikne 
ljutito. — Ne sviđaju mi se stvari koje ne rade! 

Paresi se začas našao pokraj njega, poput mačke, stalno na 
oprezu. 

— Evo ti vatre. Ne uzbuđuj se, Johnny! Zar je obični upaljač 
tako važan? 

Johnny se mrzovoljno zagleda u upaljač. 

— Ne radi — promrmlja. — A još je pod garancijom. Kad se 
vratimo, natjerat ću onog tipa iz skladišta da ga pojede. — Jasno je 
rukama pokazao kako će to učiniti, a tada strpao upaljač u džep. 

— Hej! — javi se Ives s pulta za radio-vezu. — Možda su 
domoroci ipak na primitivnom stupnju razvoja. Nisam čuo ni šapat, 
iako sam iskušavao sve valne dužine. Nisam pronašao nikakve 
tragove polja energetskih vodova. Čini se da smo zaisia naišli na 
»seljake«. 

Johnny se zagieda kroz prozor u sanjivu dolinu. Kad je 
progovorio, u glasu mu se jos osjećala razuraženost zbog upaljača. 

— Zamisli samo! Nemaju ni video ni trideo. Ni utrka mlaznih 
vozila niti senzofiimova. Kako li onda provode slobodno vrijeme? 

— Knjige — javi se Hoskins. — Šah. Razgovor. 

— Ne znam što je to šah, a razgovor je Ok ako nekome želiš 


nešto reci, na primjer »donesi mi biftek« — reče Johnny. — No, 
hoćemo li napokon izići iz ovog metalnog kovčega? — obrati se 
kapetanu. 


— Samo polako — reče kapetan. — Ives, provjeri još jednom 
sve radio-frekvencije i utvrdi udaljenosti. Ako postoji i najmanje 
zračenje, makar to bilo i na drugoj strani planeta, moramo to utvrditi. 
Hoskinse, provjeri odijeia, hranu, vodu, kisik, radio.., sve. Bio ovaj 
planet sličan Zemlji ili ne, nećemo se igrati s nepoznatim virusima. 
Johnny, prouči ovu dolinu i izračunaj najmanje tri kursa za 
uzlijetanje. 

Ekipa se latna posla: Ives i Hoskins su se potpuno udubili u 
posao, dok je Johnny svom zadatku pristupio ležerno, kao da pred 
djecom izvodi nekakav obred. Paresi se nagnuo nad stereomikroskop 
te manipulirao uređajima koji su izvana donosili uzorke bakterija i 
gljivica iz zraka te ih namještali pod objektiv. Kapetan Anderson je 
stajao uz njega. 

— Mogli bismo izići iz broda kao da smo u Muroc Portu — 
reče Paresi. — Kao da je netko ovamo prenio ove mikro-organizme 
sa Zemlje da bi nas zavarao. 

Kapetan se nasmije. 

— Ponekad bih se gotovo složio s Johnnyjem. Nisam vidio 
sumnjičavijeg čovjeka od tebe. Pitam se kako si uopće potpisao 
ugovor za ovo putovanje? 

— Odlučio sam da se ne obazirem na neke klauzule — odvrati 
Paresi. — Evo... pogledaj. 

U tom trenutku obično mirni Ives naglo uzvikne i glas mu 
odjekne kabinom. Paresi 1 kapetan se okrenuše prema njemu. 

Hoskins je upravo izlazio iz jednog hodnika sa strane s bocom kisika 
u ruci, te je kao ukočen zastao začuvši Ivesov uzvik. Johnny se 
okrenuo tako naglo kao da je začuo lavlju riku. Zastao je, leđima 
okrenut prema pregradnoj stijeni, a čitavo mu je tijelo bilo napeto, 
spremno na borbu ili bijeg. Ivesov uzvik bio je zaista neopisiv. Bio 
je to jedini zvuk što je tako mogao djelovati na tu raznovrsnu 
skupinu ljudi... tako da su se ukočili od zaprepaštenja. 

Ives je sjedio za pultom za radio-vezu kao da ga je uređaj 
hipnotizirao. Primaknuo je svoju krupnu ruku pultu, gotovo 
oklijevajući, te okrenuo dugme. 

Tiho, ujednačeno zujanje ispuni prostoriju. —  Noseća 
frekvencija — reče Ives. 

A tada se začuše riječi. Bile su izgovorene besprijekorno, 
glasno i jasno i točno. Bile su to bezazlene, čak ugodne riječi. 

— Ljudi sa Zemlje! Dobro došli na naš planet! 

Glas je odjeknuo kabinom. Riječi kao da su zastale u zraku, u 
tišini, poput kukaca nabodenih na pribadaču. Tada je glas zamro, i 
kabinom je zavladala potpuna i teška tišina. Zamuklo je i zujanje. 
Hoskins ispusti bocu s kisikom na čelični pod i od kratkog i oštrog 
visokofrekventnog zvuka svi se trgnuše. 

A tada su ponovo nastavili disati. 

— Evo ti tvojih »seljaka«, Johnny — reče Paresi. 

Johnny uzme cigaretu i ponovo je pokuša zapaliti upaljačem. 

— Do vraga. Daj mi vatre, Ives. 

Ives mu zapali cigaretu, obraćajući se istovremeno preko svog 
krupnog ramena kapetanu. 

— Ako vas to zanima, nemoguće je odrediti odakle dolazi 
signal. Moji radiogoniometrijski uređaji pokazuju da su signali 
dolazili iz četrdesetak odašiljača postavljenih u krugu oko broda, što 
zapravo znači »ne znam«. 

Kapetan priđe ekranu ispred pulta i zagleda se u njega. Vidio je 
dolinu, toplu svjetlost ranog popodneva, prezelene obronke i 
plavozelene prostore. Drveće, kamenje, pticu na grani... 

— Ne shvaćam — mrmljao je Johnny. 

Kapetan se nije obazirao na njega. 

— Ljudi sa Zemlje — ponovi. — Ives, pa oni su prodrli u onu 
kutiju i analizirali njeno porijeklo. Oni sve znaju o nama! 


103 


— Ne znaju jer to ne mogu znati — bezizražajno reče Ives. — 
Odjel za istraživanja šalje te kutije prostorom drugog reda. One tada 
ponovo poprimaju konkretan oblik nedaleko od kakvog planeta 1 
spuštaju se na njega. Putanja im se u normalnom prostoru ne može 
izračunati nikakvim proračunom, ni na Zemlji ni drugdje, da ne 
govorimo o tome što se događa u prostoru drugog reda. Elementi 
kutije napravljeni su od izotopnih materijala, pažljivo odabranih 1 
svedenih na prosjek, koji bi mogli potjecati s bilo koje od devet 
galaksija što ih znamo, a možda i s više. Osim toga, ta kutija jedino 
odašilja signale ultravisoke frekvencije, »piip« i »paap«, i to je sve. 
Ona ne govori nakakvim zemaljskim jezikom, ne spominje planet 
Zemlju, ne najavljuje ničiji dolazak ili namjeru, niti bilo koga uči 
pravilima vladanja. 

Kapetan Anderson raširi ruke. 

— Negdje su to doznali. Nisu to mogli saznati od nas. Ovaj 
brod i ona kutija su jedini zemaljski predmeti na ovom planetu. 
Prema tome, saznali su te informacije iz kutije. 

— Quod erat demonstrandum... rezoniravši poput Euklida — 
reče Paresi s divljenjem. — No, ne zaboravi da je geometrija 
umjetna disciplina koja se temelji na proizvoljnim aksiomima. Nju 
ne možeš primijeniti tamo gdje najkraća udaljenost nije ravan 
pravac... Predložio bih da prikupimo više podataka i da do tada ništa 
ne zaključujemo. 

— Što misliš kako su oni to doznali? — izazove ga Ives. 

— Mislim da možemo poći od činjenice da oni to znaju, a 
analizama ćemo se pozabaviti kad budemo imali više podataka. 

Ives se vrati do pulta i uključi prekidač. 

— Što to radiš? — upita ga kapetan. 

— Ne misliš li da bi im trebalo odgovoriti? 

— Isključi to, Ives. 

— Ali... 

— Isključi! 

Ives ga posluša. Istraživačka ekipa je neformalna, vrlo 
demokratska skupina, i može to sebi priuštiti... jer, kad to situacija 
zatraži, ne postavlja se nikada pitanje autoriteta. 

— Što god bismo im rekli, samo bi im dali još više 
informacija — nastavi kapetan. — Možda im je baš neobično važno 

da saznaju jesmo li primili njihovu poruku. Naš najbolji protupotez 
jest da ne povučemo nikakav potez. 

— Misliš li time reći... da jednostavno sjedimo i čekamo dok 
ne učine nešto drugo? — zaprepaštenim glasom upita Johnny. 

Kapetan ga potapša po ramenu. 

— Ne brini. Nešto ćemo učiniti, ali ne na području radio-veza. 
Hoskinse... jesu li spremna odijela? 

— Tek što nisu — odvrati Hoskins, podigne bocu s kisikom s 
poda i nestane. 

— Ako im ne odgovorimo, i time ćemo im nešto reći — reče 
Paresi. 

— Činimo što možemo, Nick — procijedi kapetan. — 
Najbolje što možemo. Imaš li boljih zamisli? 

Paresi nemarno slegne ramenima i nasmiješi se. 

— Samo kuckam, kapetane. Kuckam po svemu. Kako ćeš 
inače saznati što je šuplje a što nije? 

— Tko bi s tobom izišao nakraj — reče kapetan, s mukom 
susprežući smiješak. — Johnny, Hoskinse, pripremite se za 
izviđanje. 

— Ja ću ići — javi se Paresi. 

— Johnny će ići — odsječno će kapetan — zato što mu je ovo 
prvo putovanje i zato što će eksplodirati ako mu ne dam nekakav 
posao. Hoskins će ići zato što nam je u ovoj situaciji inženjer ipak 
najmanje potreban. Ives ostaje jer su nam prije svega potrebne dobre 
radio-veze. Ja ostajem da bih mogao koordinirati ono što se dešava 
vani s onim što budemo radili ovdje. Ti ostaješ jer bih radije da ti 
»krpaš« ljude, ako se nešto dogodi, nego da se ja moram brinuti o 
tebi. — Kapetan iskosa pogleda Paresija. — No, zvuči li ti to šuplje 
ili... ? 

— Ne, slažem se. 

— Da iskušamo radio, Johnny. Jedan, dva, tri... 

— Odlično te čujem — začuo se Johnnyjev glas, i to u 
dvostrukom izdanju... kroz otvoreni prednji dio kacige i preko 
zvučnika interfona. 

— Hoskinse? 

— Da te ne vidim — javi se mirni glas — mislio bih da si 
ovdje sa mnom, u odijelu. — Hoskins je očito već zatvorio kacigu. 

Hoskins i Johnny uđoše u kabinu. Doimali su se poput 
svjetlucavih sablasti u svojim kameleonskim odijelima kojih je boja 
oponašala boju stijena. 


— Jednog dana — progunđa Johnny — valjda će izmisliti 
odijelo u kojem se možeš počešati. .. 
— Počeši se kad se vratiš — reče kapetan. — A sad me 


saslušaj, Johnny. Ti najbrže reagiraš i ti ćeš prvi izići. Pričekaj u 
tlačnoj pretkomori trideset sekundi pošto se otvore vanjska vrata. 
Kad ti Ives da signal, iskoči, optrči oko pramca broda, a tada stani, 
leđima uz trup broda, na suprotnoj strani od otvora. Neka ti blaster 
bude na »gotovs«, ali uperen prema dolje — zapamti to! Prema 
dolje, tako da svatko tko te eventualno bude promatrao znade da si 
naoružan, ali da nemaš napadačkih namjera. Hoskinse, ti ćeš do tada 
i sam biti u pretkomori. Kad ti Johnny javi da je zrak čist, iskoči i 
prilijepi se uz trup broda pokraj vrata. Tada obojica ostanite na 
svojim mjestima sve dok ne dobijete nova naređenja. Jasno? 

— Aha. 

— Da. 

— Mi vas možemo dobro štititi iz broda. Ne pucajte bez 
zapovijedi. Nama će biti lakše reagirati projektorom iz broda nego 
vama s blasterima... Jedino ako se cilj približi brodu na manje od 
deset metara, nećemo moći dati projektoru potreban kut depresije... 
no, i tada najprije opišite o čemu se radi i čekajte zapovijed za 
otvaranje vatre. Bez naređenja pucajte samo ako je situacija zaista 
kritična. Jedan jedini pucanj u krivo vrijeme i morat ćemo pričekati 
tisuću godina da se vratimo na ovaj planet. Ne zaboravite... naš se 
brod zove »Ambasador«, a ne »Ubojica«, »Ratnik« ili »Heroj«. Na 
posao i sretno! 

Hoskins propusti Johnnyja ispred sebe. 

Johnny se naceri i zubi mu se zabijelješe iza viziploče na 
kacigi. Lupio je petama i ukočeno se naklonio, podrugljivo 
oponašajući drevnog dvorjanika, a zatim prišao vratima i pritisnuo 
taster koji je upravljao tlačnom pretkomorom. 

Čekali su. Ništa. 

Johnny se namršti i ponovo pritisne taster. I još jednom. 
Kapetan zausti da nešto kaže, ali se predomislio i samo je promatrao 
Johnnyja. Johnny još jednom dotakne taster, a tada divljački rukom 
opali po njemu. Ustuknuo je, udarivši jednom nogom o drugu poput 

nespretna djeteta. Djelomice se okrenuo prema ostalima i u njegovu 
glasu, što je do njih dopirao iz zvučnika u kabini, osjećalo se duboko 
zaprepaštenje, poput uvodnih akorda neke proročanske i sumorne 
simfonije. 
— Vrata se ne otvaraju — reče Johnny. 
ško 


— Otvorit će se, naravno — reče Hoskins, prođe pokraj 
zaprepaštena pilota 1 s povjerenjem pritisne taster. 

Vrata se nisu otvorila. 

— Hm? — promrmlja Hoskins, kao da mu je netko postavio 
nečujno pitanje, i ponovo pokuša. Ništa se nije dogodilo. — 
Kapetane — reče preko ramena — pogledajte na trenutak mjerne 
instrumente iza sebe. Kako stojima s napajanjem pomoćnih krugova? 

— Sve je u redu — reče Anderson, bacivši pogled na ploču. 
— Nema nikakvih kratkih spojeva. 

Nastala je tišina, koju je prekidalo jedino tiho, beskrajno 
krckanje tastera dok je Hoskins njime rukovao — Tko bi to rekao? 
— javi se napokon Hoskins. 

— Ne radi — gotovo tužnim glasom javi se Johnny. 

— Proradit će, ne brini — brzo reče Paresi nastojeći ga svojim 
glasom osokoliti. — Ne brini, Johnny. 

— Ne radi — ponovi Johnny. — Ne radi. — Polako, gotovo 
posrćući, prešao je kabinu i naslonio se na suprotnu pregradnu 
stijenu, buljeći u zatvorena vrata, glave malo nagnute kao da očekuje 
da će vrata na njega odjednom zaurlati. 

— Da ja pokušam — reče Ives i priđe Hoskinsu, te pruži ruku. 

— Nemoj! — vikne Johnny. 

— Zaveži, Johnny — javi se Paresi. 

— U redu, Nick — odvrati Johnny. Otvorio je kacigu prišao 
stražnjoj stijeni, spustio jedan od akceleracijskih ležaja 1 legao 
potrbuške. Paresi ga je promatrao skupljenih usana. 

— Ne bih mu mogao zamjeriti — tiho reče kapetan spazivši 
Paresijev pogled. — To je zaista šok. To se ne bi smjelo dogoditi. 
Faktor sigurnosti je previsok... tisuću posto ako ne i više. 

— Znam na što ciljaš — primijeti Hoskins. — I ja sam to 
vidio vlastitim očima, ali ne mogu vjerovati. — Ponovo je pritisnuo 
taster. 

— Ja vjerujem — reče Paresi. 

Ives priđe pultu za radio-vezu, uključi i isključi prekidače 
prijemnika i predajnika, pomakne jedan-dva reostata, a zatim priđe 
stijeni i prekidačem uključi mali ventilator za cirkulaciju zraka. 

— Čini se da sve ostalo radi — reče rastreseno. 

— To je smiješno! — prasne kapetan. — To je kao... kao kad 
ostaviš ključeve kod kuće, ili dođeš pred kazalište bez ulaznice. To 
nije opasno... već baš glupo! 

— To je opasno — javi se Paresi. 

— U kojem smislu? — upita Ives. 

— Prvo i prvo... — Paresi glavom pokaže Johnnyja, koji je 
neopušten ležao, skrivena lica. — Drugo, ako ništa u ovom brodu 
nije pokvarilo upravljački uređaj, onda je razlog negdje izvan broda. 
A to mi se ne sviđa. 

— Nemoguće — reče kapetan. 

Paresi ga nestrpljivo pogleda. — Slušaj, moraš prihvatiti jednu 
od dvije činjenice koje se isključuju međusobno. Koju ćeš uzeti: da 
brod ne može zatajiti? Tada ovaj kvar i nije kvar već posljedica 
nečega izvana. Ali, ako prihvatiš da brod može zatajiti, tada ne 
moraš brinuti o toj vanjskoj sili — ali ne možeš vjerovati brodu. 
Izaberi ono što te čini sretnim. Ali... ne možeš izabrati i jedno i 
drugo. 

Johnny se nasmije. 

— Hej, momče... — priđe mu Ives. 

Johnny se okrene, spusti noge na pod i sjedne na ležaj, te 
rukom odmakne Ivesa u stranu. 

— Vama momci treba ljubazni dobri policajac — zacereka se 
Johnny — koji će vam dati bombon i odvesti vas kući. Zaista ste se 
izgubili. 

— Smiri se i šuti, Johnny — reče Ives. — Već ćemo nešto 
smisliti da se izvučemo iz ovoga. 

— Ja sam već nešto smislio, mršavko — grubo reče Johnny, 
ustane i priđe vratima. Svi ste vi paraziti — progunđa, priđe vratima 

te uhvati kotač za upravljanje montiran nasuprot tasteru za 
automatsko otvaranje. 

— Oh, do vraga — veselo uzdahne Anderson. — Ručni 
uređaj! Tko još želi preuzeti položaj kapetana? 

— Faktor sigurnosti — Hoskins se lupi rukom po čelu. — Za 
sve moguće uređaje na ovoj skali postoji i uređaj za ručno 
upravljanje. A mi tu stojimo i buljimo u njega... 


— Ako ovaj put ne dobijemo nagradu za glupost... — nasmije 
se Ives. 

Johnny zgrabi kotač. Nije se ni pomaknuo. 

— Slušaj... — Ives zakorači prema Johnnyju. 


— Makni se — reče Johnny te objema rukama čvrsto zgrabi 
obod kotača i upre svom snagom. Začu se oštar prasak kad se kotač 
odlomio i ostao mu u rukama. 

Johnny zatetura, a tada se uspravi. Pogledao je najprije kotač a 
zatim odlomljeni kraj osovine koji se ljeskao duboko u pregradnoj 
stijeni. 

— Krasno... — reče Ives. 

Johnny odjednom zabaci glavu i počne se histerično smijati. 
Njegov vrištavi smijeh odjekivao je među metalnim stijenama poput 
bujice što prodire kroz razbijenu branu. Nije prestajao, kao da će 
poplava trajati vječno kad brane više nema. 

Anderson triput viknu »Johnny!«, ali bez uspjeha. Paresi priđe 
pilotu te ga... postupkom poznatim od pamtivijeka... snažno pljusne. 

— Johnny! Prestani! — Smijeha nestade iznenadno kao što se 
i pojavio. Johnnyjeva prsa dizala su se i spuštala dok je dahtao. No, 
ubrzo se i to smirilo. Pružio je kotač kapetanu. 

— Odlomio se — reče najzad monotonim glasom, ne ističući 
ni jednu jedinu riječ. Pruživši kotač, naslonio se na stijenu i polako 
skliznuo na pod, sve dok nije sjeo na palubu. — Odlomio se — 
ponovi. 

Ives ispreplete svoje krupne prste i savije ih sve dok članci nisu 
zapucketali. — Što sada? 

— Predlažem — javi se Paresi vrlo suzdržanim glasom — da 
svi skupa sjednemo i o svemu tome vrlo pažljivo razmislimo. 

Hoskins je kao hipnotiziran buljio u odlomljeni kraj osovine u 
stijeni. 

— Pitam se — progovori napokon — u kojem je pravcu 
Johnny okrenuo kotač. 


— Suprotno od smjera kazaljke na satu — reče Ives. — Ta, 
gledao si ga. 

— Znam — odgovori Hoskins. — Mislio sam reći... u kojem 
pravcu: pravom ili pogrešnom? 

— Oh. — Ponovo je na trenutak zavladala tišina. — Mislim 


da to više nikada nećemo saznati, nakon ovoga — javi se Ives. 

— Dok se ne vratimo na Zemlju — brzo doda Paresi. 

— Nisi li možda htio reći »ako se vratimo«? — upita Ives. 

— Rekao sam »dok«, Ives — mirno odvrati Paresi — i pazi 
što govoriš. 

— Katkada — reče debeljko opasnom veselošću — biraš 
pogrešan način da kažeš pravu stvar, Nick. — Potapšao je liječnika 
po ramenu. — No, bit ću dobar. Nećemo sijati nikakvo sjeme panike, 
zar ne? 

— Bilo bi bolje da na to i ne pomišljamo — reče kapetan. — 
Osim toga, čini se da to prilično dobro uspijeva onima izvana. 

— Uvjeren si da je riječ o nečemu izvana? — upita Hoskins i 
zagleda se smušeno u kapetana. 

— Ne znam ni sam u što sam uvjeren — sumorno odgovori 
kapetan, priđe akceleracijskom ležaju i sjedne. — Htio bih izići. — 
Rukom je dao znak Paresiju da ga ne prekida, osjetivši njegovu 
profesionalnu zabrinutost. — Nije riječ o klaustrofobiji, Nick. Izići... 
to je važnije od davanja oduška osjećajima. Ako te teškoće s vratima 
uzrokuju nekakvo fantastično nešto izvan ovog broda, mislim da 
ćemo postići značajnu pobjedu nad tim ako se jednostavno ne 
budemo na to nešto obazirali. 

— Odlomio se — promrlja Johnny. 

— Bit će teško ne obazirati se na ovo — progunđa Ives i 
pokaže kotač u Johnnyjevoj ruci. 

— Stalno govoriš da je ovo uzrokovao neko ili nešto izvana — 
reče Paresi, kao da se jada. 

— Imaš li nekakvu bolju hipotezu? — upita Hoskins. 


— Hoskinse — reče kapetan — nema li neki drugi način na 
koji bismo mogli izići? Možda kroz ispušne cijevi? 

— Trebala bi nam čitava tvornica da demontiramo pogonske 
uređaje — reče Hoskins. — No, kad bi nam to i uspjelo, te bi nas 
radioaktivne cijevi spržile prije negoli bismo prešli trećinu puta. 

— Morali bismo imati čamac za spašavanje — reče Ives, ne 
obraćajući se nikome posebno. 

— A što će brodu poput »Ambasadora« čamac za spašavanje? 
— začuđeno upita Hoskins. 

— A ventilatori? — namršti se kapetan. 

— Trebalo bi nam tko zna koliko dana da skinemo sve filtere 1 
prečistače — odgovori Hoskins — a i tada bismo dospjeli samo do 
otvora za ulaz zraka. Oni su dovoljno široki da kroz njih prođe ruka, 
i to je sve. Iza njih se nalazi trup broda... a njega, kapetane, ne bi 
prerezao ni komadom Sunčeve jezgre. 

Kapetan ustane i počne hodati kabinom, polako i uporno, kao 
da se problem može ugaziti poput zrelog grožđa. 

— Nešto me muči već pola sata — reče zatvorenih očiju. 

— Pazi: trup broda ne možemo prerezati zato što je on 
napravljen tako da ne može iznevjeriti. Trup nas i nije ostavio na 
cjedilu. No, i uređaji za upravljanje vratima su sagrađeni tako da ne 
iznevjere, ali su ipak prestali djelovati. Ono što nas drži unutra je 
znači i dalje u redu. Posljedica: ostajemo u brodu. Uzrok: nešto što 
hoće da ostanemo unutra. 

— Oh — glasno uzdahne Johnny. 

Svi se okrenuše prema njemu. Podigao je glavu i ukočeno se 
naslonio na pregradnu stijenu. Paresi mu se nasmiješi. 

— Svakako, Johnny. Stroj nije iznevjerio. Sve je to... 
upravljano. Sve je u redu. — Paresi se okrene kapetanu i nastavi: — 
Ne poričem ono što si rekao. Međutim, bojim se... što će se dogoditi 
ako počnemo tako razmišljati i dođemo do kraja... a ne dobijemo 
nikakva odgovora. 

— Ne bih nikada bio psiholog — strasno primijeti Ives. — 
Ekstrapoliraš li ti možda i ono što žvačeš, te se počneš bojati smrada 
što bi ga tvoji zalogaji mogli izazvati? 

Paresi se ukočeno nasmiješi. 

— Ja kontroliram svoje projekcije. 

Anderson se načas nasmiješi, ali se ubrzo ponovo uozbilji. 

— Prihvatit ću izazov, Paresi. Imamo uzrok i posljedicu. 
Nešto nas drži u brodu. Zaključak: mi... ili možda brod... nismo 
dobrodošli. 

— Ljudi sa Zemlje — javi se Ives, odlično oponašajući glas 
što su ga čuli na radiju — dobrodošli na naš planet. 

— Vuku nas za nos — žustro reče Johnny i ustane. Ispustio je 
kotač na pod te ga nemarno odgurnuo nogom. — Tko nam, osim 
toga, može zaista reći što su oni time mislili? Vidim da se naš 
psihijatar boji da nećete doći do istog zaključka kao i ja, kapetane. 
Ako ne možemo izići iz broda, možemo još samo napustiti planet. 
Nije li tako? 

Paresi klimne glavom i pažljivo pogleda Andersona. Kapetan 
im naglo okrene leđa. Stajao je raširenih nogu, spuštene glave, ruku 
na leđima, i zagledao se kroz prednje otvore za promatranje. Tišinu 
je prekidalo jedino pucketanje članaka njegovih prstiju. 

— Nismo radi toga došli ovamo, Johnny — javi se napokon 
tihim glasom. 

Johnny slegne ramenima. 

— U redu. Samo vi o tome mozgajte, momci. Preostaje nam 
još jedna mogućnost — da ovdje sjedimo poput kukaca u boci sve 
dok ne umremo od starosti. Kad se umorite razmišljajući o tome, 
samo mi javite. Ja ću vas odvesti odavde 


— Na Johnnyja se uvijek možemo osloniti — reče Paresi 
mirno. 


— Ne na mene — odvrati Johnny i rukom potapša pregradnu 
stijenu. — Na brod. Ništa i nitko na ovom planetu ne može ga 
zaustaviti kad jednom bacim ugljen na vatru. On je nesavladiv. 


— Pa, kapetane? — tiho upita Hoskins. 
Anderson pogleda dolinu što se kupala u svjetlu, preplavo nebo 
i blage brežuljke. Cekali su. 


— U redu, uzletimo — reče kapetan. — Dovedi brod u 
putanju na dvije stotine kilometara. Ne želim se tako lako predati. 


Ives potapša Johnnyja po ramenu. 


— Ako poznajem kapetana, to znači i uzletanje i sletanje. Na 
posao, momče. 


Johnny se naceri i priđe upravljačkim uređajima. 
— Izvolite sjesti, gospodo. 

— Ja bih radije prilegao — reče Ives i smjesti svoje krupno 
tijela na akceleracijski ležaj. I ostali priđoše svojim mjestima. 

— Uključi automatski pilot — reče kapetan. — Kreći! 

— Krećemo! — veselo reče Johnny, pruži ruku i pritisne taster 
uređaja za uključivanje autopilota. 

Ništa se nije dogodilo. 

Johnny ponovo posegne za tasterom. Ruka mu se kretala 
polako, kao da je nekakvo polje sila odbija od pulta. Kretala se sve 
polaganije što se više približavala pultu, sve dok nije zastala 
neposredno nad tasterom i počela drhtati. 

— Prijeđi na ručno upravljanje — javi se kapetan. — Sad! 

— Razumijem, ručno upravljanje — zamišljeno ponovi 
Johnny. Rukom koja se još uvijek tresla on posegne za sklopkom 
iznad glave i povuče je, a tada zgrabi pilotske komande i dlanom 
čvrsto pritisne dugme za paljenje motora. Odnekud se začu prigušen 
tutanj, no bio je to samo subjektivni nagovještaj grmljavine 
reaktivnih motora. 

Paresi se namršti. Buka raketnih motora nestala je gotovo prije 
negoli je doprla do mozga, poput skrivene misli. Motori su šutjeli 1 
nije se osjećala ni najmanja vibracija. A ipak, negdje se grijao 
sablasni stroj, pripremajući sablasni brod na neopipljivo uzletanje u 
ništavilo. 

Odvezao je sigurnosni pojas, te brzo i tiho prišao pultu. Johnny 
je i dalje sjedio sav zaokupljen poslom. Na licu mu se polako širio 
smiješak zadovoljstva. Pogled mu je hitro prelazio preko raznih 
instrumenata; lagano je kimao glavom te objema rukama pritiskao 
tastere poput svirača orgulja. Promatrao je instrumente... kazaljke su 
mirovale na nuli, a svjetiljke, koje bi u takvu trenutku trebale 
treperiti i bljeskati, čas tu čas tamo, bile su ugašene. Paresi se napola 
okrene i spazi zabrinut Andersonov pogled. Hoskins je nagnuo glavu 
u stranu i slušao zbunjena lica. Ives se digao s ležaja i prišao 
Paresiju. 

Johnny je energično manipulirao tasterima. Prsti su mu brzo i 
vješto svirali svoj nečujni koncert. Na licu mu se odražavala napeta 
koncentracija i potpuno samopouzdanje. 

— No — sumorno se javi Ives — i to je propalo. 

Paresi se naglo okrene prema njemu. — ŠŠšš! — Prošištao je to 
tako žestoko da je Ives ustuknuo. Upozorivši ga još jednom 
pogledom, Paresi priđe kapetanu i nešto mu reče šapatom. 

— Bože — uzdahne Anderson. — U redu, doktore. 

Prišao je pilotskoj stolici. Johnny se još svesrdno bavio svojim 
beskorisnim poslom. Anderson upitno pogleda Paresija koji kimne 
glavom. 

— Izvrsno — glasno reče kapetan. — Odlično si to izveo, 
Johnny. Evo nas u putanji. Ni autopilot to ne bi bolje obavio. Drago 
mi je što smo ponovo u prostoru. Isključi motore. Korekcije možeš 
izvršiti i kasnije. 

— U redu, kapetane — reče Johnny, podesi još dva 
instrumenta, pomakne glavni prekidač, okrene se u stolici. — Uf! To 
je posao! 

Okrenut prema četvorici nijemih muškaraca, Johnny izvadi 
cigaretu, stavi je u usta, primakne upaljač i potegne... 

— Ah, kako to prija... 

Cigareta nije bila upaljena. Hoskins se okrene s izrazom 
mučnine i samilosti na licu. Ives naglo posegne za svojim upaljačem, 
ali ga doktor zaustavi pokretom ruke. 

— Uvijek sam zapanjen kad vidim pravog pilota na djelu — 
ležerno primijeti Paresi. — Takva koncentracija.,. zacijelo si 
iscrpljen, Johnny. 

Johnny je i dalje odbijao »dimove« iz svoje neupaljene 
cigarete. 

— Iscrpljen — reče — da. — U njegovu glasu odjednom se 
osjeti i umor i želja. 

— No, sad se možeš odmoriti, Johnny. Tvoj je posao za sada 
obavljen. 

— Zaista sam umoran... — promrmlja Johnny, s mukom 
ustane i priđe ležaju. Zaspao je gotovo u istom trenutku. 

Ostali se skupiše oko upravljačkih uređaja. Dugo su bez riječi 
promatrali usnula pilota. 

— Ne shvaćam — promrmlja Ives. 

— On je zaista mislio da nas je doveo u putanju, zar ne? — 
upita Hoskins. 

Paresi potvrdno kimne glavom. 

— Drugo mi nije ni preostalo. U njegovu kozmosu nema 
mjesta strojevima koji ne rade. Postoji granica do koje čovjek 
prihvaća dokaze koji negiraju njegov svijet. Za Johnnyja je njegov 
svijet prestao postojati. Defektni upaljač za cigarete ga je razdražio. 
Kad su vrata u tlačnu pretkomoru prestala funkcionirati, razljutio se, 
postao mrzovoljan i histeričan. A kad su uređaji za upravljanje 
brodom otkazali, stigao je do svoje kritične točke. Svatko kat-tad 
može doći do te točke... sve zavisi samo od pritiska kojem je izložen. 


— Svatko? 
Paresi ih sve redom pogleda, a tada ozbiljno kimne glavom. 
— Što je njega slomilo? — upita Anderson. — Pa pilote 


obučavaju da izdrže mnogo više. 

— Nije to nikakav fizički ili svjesni duševni umor. On se 
jedino htio izvući iz situacije koja ga je zgranjavala. Sam je sebe 
uvjerio da je odletio iz toga. Slijedeća najbolja stvar koju je mogao 
učiniti da se zaštiti od svakog drugog »napadaja« bila je da ode 
spavati. Zato je i zahvalno primio moj prijedlog... da je umoran i da 
se mora odmoriti. 

— [ja bih to primio sa zahvalnošću — reče Ives. — Predloži 
mi to, Nick. 

— Najprije moraš stići do svoje kritične točke — mirno reče 
liječnik, te se uputi do Johnnyja da mu stavi jastuk pod glavu. 

Hoskins se okrene i zagleda se u mirni krajolik izvan broda. 
Kapetan ga je neko vrijeme gledao, a tada mu se obratio: — 
Hoskinse! 

— Molim? 

— Vidio sam već taj izraz na tvom licu. O čemu razmišljaš? 

Inženjer ga pogleda, slegne ramenima i blagim glasom 
odgovori: — O šahu. 

— Da, ali o čemu posebno? 

— Oh, općenito. O uzajamnosti igre. Upravo zbog te 
uzajamnosti šah je tako divna igra. Većina ljudskih pothvata upravo 
napada čovjeka, baca ga iz jedne nesreće u drugu bez prestanka. Ali 
šah ne. Tko god da bio tvoj protivnik, svaki put kad on tebi nešto 
učini, na tebi je red da povučeš slijedeći potez. 

— Vrlo utješno. No, koji bi sada trebao biti naš slijedeći 
potez? 

Hoskins ga pomalo začuđeno pogleda. 

— Nisi me shvatio kapetane. Nismo mi na redu. 

— Oh... — prošapta kapetan. Lice mu se zgrčilo i problijedilo. 
— Ja... shvaćam. Pritisnuli smo taster za otvaranje pretkomore. 
Protupotez: vrata se nisu otvorila. Pokušali smo vrata otvoriti ručno. 
Protupotez: kotač se slomio. I tako dalje. Sad smo upravo pokušali 
uzletjeti. Ali... slušaj, Hoskinse... Johnny je izgubio vlast nad sobom. 
Nije li to dovoljan protupotez? 

— Možda? Možda imaš pravo. Doduše, možda naš potez i nije 
bio taj pokušaj da uključimo motore broda. Možda je potez bio ono 
što je trebalo učiniti da Johnnyja otjeramo u san. Ponovo je slegnuo 
ramenima. — Ubrzo ćemo vidjeti. 

Kapetan glasno udahne kroz nos. 

— Vidjet ćemo jesmo li mi na redu ili ne — procijedi. — Ives! 
Paresi! Idemo ponovno iz početka. Ives, pokušaj otvoriti vrata. 

Ives progunđa i priđe vratima, a tada zastane. 

— Gdje su vrata? 

Anderson i Paresi su slijedili Ivesov zaprepašteni pogled sve do 
pregradne stijene. Tu, gdje se ranije nazirao obris vrata, a pokraj 
njega rupa za osovinu kotača za ručno otvaranje, nalazila se sada 
neprekinuta zavjesa neprodorne tame. Hoskins se najprije okrene 
prema kapetanu i reče: 

— Sada je na nas red — a tek se tada zajedno s ni ima zagledao 
u tamu. 

Kažeš da je nepoznato ono što se ne vidi, što je potpuno novo i 
strano? Nije tako. Jezgra nepoznatog je poznato koje je 
preokrenuto, okrenuto naglavce. Pogledaj poznato mjesto u 
drugačijim uvjetima — pusto i tamno kazalište, prazan bar danju — 
vidjet ćeš da će te obuzeti osjećaj neobičnosti jači od onoga što si ga 
osjetio gledajući niz nepoznatih mjesta. Vrati se u četvrt gdje si 
nekada živio i vidjet ćeš da se sve izmijenilo. Vrati se u vlastiti dom 
kad nikoga nema, kad su svjetla pogašena, a pokućstvo drugačije 
razmješteno — tu ću ti pokazati čudne i zastrašujuće sablasti, oblike 
što su preostali kad se stvarnost nametne predodžbama iz sjećanja. 
Vilenjaci vrebaju u sjenama tvoje vlastite sobe... 


(Oiven Miller: Eseji o noći i nepoznatom) 

Na trenutak im je zastalo srce, i učinilo im se da ih je tama 
obavila poput neumoljive ruke smrti. Instinktivno su se skupili usred 
kabine. No, kad su se uvjerili... pogledavši drugi i treći put... da je 
tama zaista tu, iako je njen uzrok još bila tajna, pola te tajnovitosti je 
nestalo, i ponovo su se odmakli jedan od drugoga. Svatko je osjećao 
teret iskušenja kojemu je bio izložen, čvrsto se opirući raspadanju, 
proma=trajući sama sebe očima drugih... 

— Samo... tu stoji — tiho reče kapetan. — čini se da se ne širi. 

Hoskins upitno pogleda u tamnu zavjesu. — Rekao bih da je 
duboka oko pola metra — promrmlja. — Tko zna od čega se sastoji? 

— Ne od plina — javi se Paresi. — Ima,.. nekakvu površinu. 

Ives — koji je kao prikovan zastao kad je prilazeći vratima 
ugledao tamnu zavjesu — priđe još dva koraka. Njegova ruka, 
napola podignuta prema vratima, s olakšanjem je nastavila svoj put 
nagore, kao da se raduje što i dalje funkcionira iako se promijenila 
svrha tog pokreta. 

— Ne dodiruj to! — oštro naredi kapetan. 

Ives okrene glavu, pogleda kapetana, a tada oklijevajući spusti 
ruku. — Zašto ne? 

— To svakako nije tekućina — naglas je razmišljao Paresi kao 
da ga nitko nije prekinuo. — Ako je to pak kruta tvar, odakle tolika 
količina materije? Da nije ušla kroz trup broda. 

Hoskins prezirno otpuhne: on je poznavao trup, znao je kako su 
ga proizveli, montirali, obradili... 

— Da je to plin — nastavi Paresi — došlo bi do difuzije. I 
konvekcije. Da je otrovan, bili bismo svi mrtvi, ili bismo valjda 
nešto nanjušili. Ni brojač ništa ne pokazuje... znači da ta tvar nije 
radioaktivna. 

— Zar vjeruješ brojaču? — gorko upita Ives. 

— Vjerujem — odvrati gotovo strasnim šapatom. — Čovjek 
mora nečemu vjerovati. Vjerujem u svaki pojedini dio ovog broda 
sve dok se dokaže da on nije vrijedan te vjere! 

— No, tada ćeš shvatiti zašto ja vjerujem u svoje ruke i 
njihova osjetila — procijedi Ives, priđe pregradnoj stijeni i dotakne 
je svojom debelom rukom. 

— Touche — promrmlja Hoskins, misleći pri tom na Ivesovu 
opasku, ili na mukli zvuk što se začuo kad je Ivesova ruka dotakla 
tamnu zavjesu. 

Johnny se u snu tiho i bezbrižno nasmijao. Bio je to 
mladenački, sretan smijeh. 

— Netko je sretan — reče Ives. 


— Paresi — javi se kapetan — što će se dogoditi kad se 
probudi? 


Paresi slegne ramenima. 


— Tko to zna. Može se praktički dogoditi svašta. On je negdje 
duboko u sebi pronašao izlaz. Za sebe... ne za nas. Možda se neće 
obazirati na ono što mi vidimo. Možda će misliti da je negdje 
drugdje, ili možda u nekom drugom vremenu. Možda će i on sam 
biti netko drugi. Možda se neće ni probuditi. 

— Tko zna nije li Johnny pronašao pravo rješenje — reče 
Ives. 


— To je već drugi put da si izustio ovakav »štos« — hladno 
reče Paresi. — Nemoj to više raditi. Ne možeš to sebi priuštiti. 

— Mi to sebi ne možemo priuštiti — ispravi ga kapetan. 

— U redu — odgovori Ives tako krotko da ga je Paresi 
pogledao iznenađeno i sumnjičavo. Krupni vezist priđe svom pultu i 
sjedne, napola okrenut od ostalih. 

— Što hoće? — odjednom se poče jadati kapetan. — Što oni 
hoće od nas? 

— Tko? — upita Paresi ne skidajući pogleda s Ivesa. 

— Oni koji su nam zaželjeli dobrodošlicu — objasni Hoskins. 

Ives se okrene prema njima i Paresi s olakšanjem uzdahne. 

— Hoće našu smrt — reče Ives. 

— Jesi li u to uvjeren? — upita ga kapetan. 

— Oni neće da napustimo brod, niti da brod napusti planet. 

— Onda hoće brod. 

— Da, ali bez nas — složi se Ives. 

— Ne možeš tako zaključivati, Ives — primijeti Paresi. — 
Oni su nas stavili u nezgodan položaj. Prepustili su nas sebi i stavili 
na kušnju našu snagu... snagu pojedinaca i snagu ekipe. No, do sada 
nam nisu učinili ništa nažao. 


Ives ga prezirno pogleda. 

— Mi smo, znači, uništili neuništive uređaje, proizveli tu 
neprodornu tamu i razgovarali sa sobom na frekvenciji koja, čini se, 
ne dolazi ni iz kakva izvora, i to o informacijama do kojih nije 
mogao doći nitko izvana? 

— Nisam to uopće rekao — Paresi zastane, pažljivo birajući 
riječi. — Oni su, naravno, izazvali te pojave. No, one nam nisu 
naudile. Naudile su nam naše reakcije na te pojave. 

— Kad sam bio klinac, rekli su mi da pad nikada nikome nije 
naudio — svadljivo će Ives — već samo iznenadno zaustavljanje. 

Paresi se nije obazirao na tu opasku. — Bez obzira na to, ipak 
tvrdim da nas nitko nije ozbiljno ugrozio, iako smo zaprepašteni, 
zaplašeni, zbunjeni i frustrirani. Naše zalihe vode, hrane i zraka su 
praktički neograničene. Naša sposobnost da živimo zajedno u 
ovakvim situacijama ispitana je maksimalno. Prema tome, moramo 
samo shvatiti da smo se sada našli u takvoj situaciji i naše će 


sposobnosti izdržati kušnju. — Paresi se odjednom nasmiješi. — 
Moglo je biti i gore, Ives. 
— Vjerojatno je tako — reče Ives. — Ta se tamna zavjesa 


mogla dalje micati sve dok nas zaista ne stisne ili... 

Prekinuo ga je Hoskins neobično tihim glasom. 

— Onaseimiče... 

Kapetan Anderson zatrese glavom. 

— Ne... — Slušajući ga, polako su shvatili da slog što ga je 
izgovorio nije bio nijekanje već uzvik... jer tama više nije bila 
duboka samo pola metra uz pregradnu stijenu. Nitko to nije prije 
opazio, ali su sada odjednom postali svjesni da je nekada gotovo 
četvrtasta kabina poprimila oblik pravokutnika kojega su stranice 
bile upravljački pult, stijena s komunikacijskim uređajima, pregradna 
stijena prema krmenom dijelu broda... i tamna zavjesa što je sve više 
napredovala. 

Drhteći, širom otvorenih očiju, Ives ustane. Iz grla mu provali 
životinjski urlik kad je jurnuo prema tami. Paresi skoči da ga 
zaustavi, ali nije bio dovoljno brz. Ivesovo tijelo muklo je tresnulo o 
nepoznatu crnu površinu i palo. Nezgrapno je pao na pod, ali ne 
ničice već je ostao klečati na koljenima, ruku smotanih pod tijelom 1 
licem na podu. Ostao je tu, bez svijesti, poput nekakve užasne 
karikature čovjeka što se klanja nekom božanstvu. 

Hitro i bez riječi Paresi okrene krupnog čovjeka na leđa te mu 
vještim prstima prijeđe preko krvava lica, prsiju, sve do kucavice na 
vratu. 

— U redu je — reče Paresi, još ga pregledavajući, a tada 
nastavi, kao da riječima hoće prisiliti sama sebe da izbjegava bilo 
kakva nagađanja: — To je druga vrst reakcije straha. Johnny je 
odabrao rješenje »bježi«, a Ives rješenje »napadni«. Empirijski 
rezultat je više-manje isti. 

— Mislio sam — oporim glasom reče Hoskins — da su i bijeg 
i borba reakcije nagona za samoodržanje. 

Paresi ustane. 

— Pa, one to i jesu. No, u krajnjoj analizi i samoubojstvo je 
reakcija nagona za samoodržanje. 

— Razmislit ću o tome — mirno reče Hoskins. 

— Paresi! — vikne Anderson. — Bio liječnik ili ne, pazi što 
govoriš! 

— Žao mi je, kapetane. To je zaista bilo sjeme panike. 
Hoskinse... 

— Ne moraš mi to tumačiti — blagim glasom prekine ga 
inženjer. — Znam na što si mislio. Samoubojstvo je neposredna 
posljedica nagona za održanjem... nagona kojima čovjek nastoji 
nešto spasiti, kao što to nastoji učiniti i borbom i bijegom. Mislim da 
ne moraš brinuti... takvo me rješenje ne privlači. Previše me zanima 
sve ovo. Sto ćeš učiniti s Ivesom? 

— Smjestiti ga na ležaj i pobrinuti se da mu prođe glavobolja 
prije negoli se probudi. Pomozi mi, molim te. 

Hoskins priđe  pregradnoj stijeni te spusti još jedan 
akceleracijski ležaj. Iako im je i kapetan pomogao, jedva su smjestili 
Ivesovo krupno tijelo na ležaj. Paresi otvori ormarić za prvu pomoć 
ispod upravljačkog pulta i priđe onesviještenom čovjeku. 

Kapetan je besciljno šetao kabinom. Bilo je očito da ne zna što 
bi učinio ili rekao. Napokon se ipak nečega dosjetio. 

— Hoskinse! 

— Molim? 

— Razmišljaš li ti obično bolje prazna želuca? 

— Ne, nikada. 

— Ni meni to nikada nije polazilo za rukom. Hoskins se 
nasmiješi. 

— Shvatio sam poruku. Priredit ću nešto toplo i zasitno. 

— Izvrsno— reče kapetan. Hoskins se izgubi u hodniku što je 
vodio prema krmi, a Anderson priđe liječniku. Stajao je i promatrao 
ga kako čisti ozljedu na Ivesovu čelu. 

— Samo kaži što te muči — reče Paresi ne dižući glavu. — 
Nemoj to držati u sebi. 

Anderson se sumorno nasmije. 

— Nisam znao da možeš čitati misli. 

Paresi mu dobaci pogled. 

— Zavisi. Ako time misliš reći jesam li prirodno osjetljiv na 
spektar napetosti, onda je odgovor pozitivan. Dodaj tome još 
nekoliko godina prakse u promatranju ljudi. No, što te muči? 

Anderson je dugo šutio kao da čeka pitanje, da ga Paresi bar 
nečim potakne. Ali, Paresi je također šutio i čekao... čekao, okrenuta 
tamnoputa lica, ne pomažući mu, ne navaljujući, ne čineći ništa čime 
bi smanjio pritisak što se kovitlao u Andersonu. 

— U redu — reče napokon kapetan razdražljivo. — Reći ću ti. 

Paresi izvadi iz pribora za prvu pomoć pincetu, retraktor, dva 
skalpera i kutiju s iglama za injekciju, te ih uredno složi na ležaj, a 
tada ponovo podigne jedan po jedan instrument i vrati ga na mjesto. 
Kad je završio, Anderson progovori. — Pitao sam se... tko je sada na 
redu! 

Paresi kimnu glavom i škljocajem zatvori kutiju, a tada pogleda 
kapetana i još jednom kimne. — Zašto bi to morao biti ti? — upita. 

— Nisam rekao da ću to biti ja! — oštrim tonom odvrati 
Anderson. 

— Nisi li? — Budući da je kapetan šutio, Paresi nastavi. — 
Zašto te to onda zabrinjava? 

— Oh... vidim na što ciljaš. Kad se počneš bojati, postaješ 
nesiguran... ne u odnosu na slabosti drugih već na vlastite slabosti. 
Jesi li na to mislio? 

— Aha. — Paresi se odjednom naceri. — Ali ti se ne bojiš, 
kapetane. 

— Vraga se ne bojim. 

Paresi zaniječe glavom. 

— Johny se bojao i izabrao je bijeg. Ives se bojao i izabrao 
sukob. Postoji samo jedan strah koji je stvarni strah... a to je strah 
koji vodi kritičnoj točki. Sve druge bojazni su beznačajne u 
usporedbi s tom. Tako beznačajne da brinu samo mene. 

— Zašto samo tebe? 

Paresi potapša kutiju s priborom za prvu pomoć. — Ja sam 
liječnik, ne zaboravi. Moj su posao simptomi. Zato moram paziti na 
njih, kapetane. Možeš mi izdavati naređenja, ali nemoj se miješati u 
moju specijalnost. 

— Neposlušan si, Paresi — reče Anderson — i to me tješi. 
Nasmiješio se, ali se gotovo u istom trenutku uozbiljio i nad očima 
mu se pojaviše vodoravne brazde. — Kaži mi zašto sam na trenutak 
posumnjao u sebe? 

— Misliš li da to mogu? 

— Možeš. — Anderson je očito bio čvrsto uvjeren da mu 
Paresi može odgovoriti. 

— Nisi sumnjao samo u sebe već i u Hoskinsa. 

— O čemu to pričaš? 

— Johnny je doživio slom. I Ives. Pitao si »tko će biti 
slijedeći?« Sumnjaš da bih to mogao biti ja, jer ja sam de facto 
momak koji zna sve odgovore. Sumnjaš da bi to mogao biti Hoskins 
jer ne možeš ekstrapolirati njegov eventualni slom... nisi čak siguran 
hoće li ga on uopće i doživjeti. Prema tome, ostao si samo ti. 

— Nisam zapravo razmišljao o tome ovako... 

— Oh, da, jesi — reče Paresi i lupi Andersona po ramenu. — 
No, zaboravi na to. Ako se okreneš prema unutarnjem vjetru, postat 
ćeš razrok, kaže Konfucije. A mi sebi ne možemo priuštiti razroka 
kapetana. Osim toga, sad su na potezu naši prijatelji izvana. 

— Ne, nisu. 

Liječnik i kapetan se naglo okrenuše, začuvši mirni glas iza 
sebe. 

— Što hoćeš time reći, Hoskinse? 

Inženjer uđe u kabinu, priđe svom radnom pultu te poče 
otvarati i zatvarati ladice. 

— Učinili su potez. — Izvukao je iz donje lađice sklopljivu 
šahovsku ploču i pravokutnu kutiju, i tek ih tada obojicu pogledao. 
— Hrana je nestala. 

— Nestala? Gdje? 

Hoskins se umorno nasmiješi. 

— Gdje su vrata? Gdje je vanjska pregradna stijena? Sve je 
prekrila ta crna materija... grijače, spremnice s hranom, uređaj za 
uklanjanje otpadaka... sve. — Skinuo je dvije stolice iz okvira na 
stijeni te ih prenio do tamne zavjese. — Vode, doduše, imamo — 
reče dok je rasklapao stolice. Postavio je šahovsku ploču na sjedalo 
jedne stolice, sjeo na drugu i primakao ploču tajanstvenoj crnoj 
stijeni. — Tama još nije prekrila spremnicu za vodu. — Glas mu je 
postajao sve tiši 1 tiši, kao da se polagano udaljavao od njih. — Ali 
hrane više nema. 

Počeo je postavljati figure, lica okrenuta prema crnoj stijeni. 

koko 

Glavna je funkcija ličnosti samoočuvanje, ali sama ličnost je 
dinamična a ne statična stvar. Osnovni faktor u razvoju ličnosti je 
upotpunjavanje; svaka nova situacija zahtijeva novo podešavanje 
koje u tom procesu mijenja ili izobličava ličnost. Prema tome, pravi 
cilj ličnosti nije trajnost i stabilnost, već sjedinjavanje. Nesposobnost 
ličnosti da se prilagodi novoj situaciji ili se spoji s njom, otpor što 
ga ličnost pruža tom spajanju i njeni napori da sačuva vlastiti 
integritet općenito se nazivaju ludilom. 

MORGAN LITTLEFIELD 
Bilješke o psihologiji 


— Hoskinse! 
Paresi zgrabi kapetana za ruku i grubo ga okrene. 


— Kapetane! Dosta! — Nastavio je blagim glasom. — Ostavi 
ga na miru. On čini ono što mora. 


Anderson je preko ramena zurio u inženjera. 

— Mora li? Do vraga, ja sam mu još pretpostavljeni! 

— Imaš li posla za njega? — hladnokrvno upita liječnik. 

Anderson pogledom preleti upravljačkim uređajima, a tada se 
kroz prozor zagleda u sanjive brežuljke. 


— Pa, nemam. Htio sam samo znati kako će reagirati na 
naređenje ako zatreba. 

— Ostavi ga na miru sve dok mu nešto zaista ne moraš 
zapovijediti, Hoskins je vrlo staložena osoba, Andersone, ali mislim 
da je sada na rubu. Nemoj ga gurati. 

Kapetan stavi ruku na oči i nasumce priđe upravljačkom pultu. 
Prišao je pilotskoj stolici i umorno se na nju naslonio. 


— U redu — reče. — Ovo sve više postaje dvoboj između 
tebe i onih... onih tvojih kolega tamo vani. Pa, mislim da bismo... da 
bih se barem mogao prestati boriti dok se ti boriš s njima. 


— Pogrešno si definirao strane — reče Paresi. — U redu, oni 
se bore protiv nas. Ali mi se borimo samo protiv sebe. Ne mislim 
time reći da se borimo jedan protiv drugoga, već da se svatko bori 
protiv sama sebe. Moramo prestati s time, kapetane. 

Anderson se tužno nasmiješi. 

— Kome li to uopće i uspijeva, i u najboljim okolnostima? 

Paresi mu uzvrati smiješak. 

— Narkomani... katatoničari... ljudi koji žive u svijetu vlastitih 
iluzija... i sveci. Na nama je hoćemo li sebe priključiti toj kategoriji. 

— A što je s mrtvacima? 

— Ives! Kad si se osvijestio? 

Krupni muškarac je sjedio na ležaju, naslonivši se na ruku. 
Stresao je glavom i zastenjao kao da ga je netko udario u pleksus. 

— Tko me je to udario i čime? — promrsi Ives kroz stisnute 
zube. 

— Učinilo ti se da je pregradna stijena papirnati obruč te si 
pokušao skočiti kroz njega — reče Paresi. Riječi su zvučale ležerno, 
ali mu je lice odražavalo oprez. 

— Uuuh... — Ives se na trenutak uhvati za glavu, a tada kroz 
prste pogleda prema tami. — Sjećam se — prošapta s mukom. 
Osvrnuo se kabinom i spazio inženjera nagnutog nad šahovsku 
ploču. — Sto to radi? 

Svi su pogledi Hoskinsa, koji je upravo pomakao figuru, i ostao 
i dalje mirno sjediti. 

— Hej, Hoskinse! 

Hoskins se nije obazirao na Ivesov volovski glas. 

— Sad mu nije do razgovora. On je... ne brini, Ives. Ostavi ga 
na miru. Sad me više ti zanimaš. Kako se osjećaš? 

— Ja? Izvrsno. Iako sam gladan. Što ima za klopu? Anderson 
se hitno umiješa. 

— Nick misli da bi bilo bolje da za sada ništa ne jedemo. 

— Hvala — ironično primijeti Paresi. 

— Pa, on je doktor — dobrodušno reče Ives. — No, nemojte 
to predugo odlagati. Ovu peć treba naložiti. — Sakom je udario po 
svojim golemim prsima. 

— No, djeluje ohrabrujući — reče Paresi. 

— Svakako — složi se kapetan. — Možda je kritična točka 
samo točka udara. Nakon toga slijedi odraz, zar ne? 

Paresi zaniječe glavom. 

— Kritična točka znači lom. No, katkada se stvari jednostavno 
ne daju slomiti. 

— Moram proći — javi se Johnnyjev glas. I pilot se 
pomaknuo. 

— Ha! — veselo reče Anderson. — Još se jedan probudio! 

— Jesi li siguran u to? — upita liječnik i obrati se pilotu. — 
Hej, Johnny! 

— Moram proći — zabrinuto reče Johnny i spusti noge na 
pod. — Znate — nastavi ozbiljnim tonom — kad ste prvi u klasi, 
stvari postaju još teže. Morate održati taj položaj, a čekaju vas 1 
ispiti. Prema tome, čekaju vas dva posla. Netko tko je četvrti u 
klasi... nema tih briga. 

Anderson začuđeno pogleda Paresija, ali mu ovaj dade znak da 
šuti. Johnny je i dalje govorio, zarivši glavu u ruke. 

— Kad se jedna varijabla mijenja upravno kao i neka druga, 
dva para njihovih odgovarajućih vrijednosti su razmjerna. — 
Pogledao ih je. — Kažu da je to ključna postavka svih vektorskih 
analiza, a bez njih ne možeš postati pilot. Ali ja to ne shvaćam. Sto 
da učinim? 

— Naspavaj se — ne čekajući reče Paresi. — Previše si učio. 
Bit će ti sve jasno kad se naspavaš. 

Johnny se naceri i istovremeno zijevne, i zabrinutosti nestane s 
njegova lica. 

— Hvala ti na tom zaista pedagoškom savjetu, momče. — 
Ponovno je legao i s uživanjem se protegnuo — To mogu shvatiti. 

Hvala ti, Martine. Neću ti to zaboraviti. — Okrenuo se na drugu 
stranu i odmah zaspao. 

— Tko je, do vraga, taj Martin? — upita Ives. 

— Ššš. Vjerojatno momak s kojim je dijelio sobu u pilotskoj 
školi. 

Anderson je zinuo. 

— Hoćeš li reći da on misli da je u školi? 

— Nisi li to shvatio? — tužno primijeti Paresi. — Rekao sam 
ti da mu je situacija postala nepodnošljivom. Kad nije mogao pobjeći 
u prostoru, pobjegao je u vremenu. Nije dovoljno maštovit da 
pobjegne u budućnost, pa se zato vratio u prošlost. 

Nešto je pretrčalo podom kabine. Ives podigne noge s poda i 
uhvati rukama gležnjeve. Nalikovao je na karikaturu Bude. — Sto je 
to bilo, zaboga? 

— Nisam ništa vidio — reče Paresi. 

— Miš — javi se Hoskins. 

— Gluposti. 

— Ne podnosim bića što gmižu i pužu — reče Ives. Glas mu je 
odjednom poprimio ženskasti ton. — Ne puštajte ih unutra! 

Iz kuta se začulo slabo grebanje i cijuk. Ives problijedi i brada 
mu zadrhti. 

— Saberi se, Ives — hladno reče Paresi. — Nema na brodu ni 
mikroba za kojeg ne bih znao. Nemoj tu sjediti poput nekakva pauka. 

— Znam što sam vidio — reče Ives, naglo se digne, okrene se 
prema tamnoj stijeni i zaurla. — Prokleti bili, pošaljite nešto protiv 
čega se mogu boriti! 

Ispod kauča izmilješe dva miša. Jedan od njih pretrči preko 
Ivesove noge, a tada oba cijučući nestadoše u hodniku. Ives skoči na 
ležaj. Anderson je ukočeno zastao na mjestu, a Paresi se odlučno 
uputio ormariću za prvu pomoć, izvadio iz njega malu crnu kutiju i 
otvorio je. 

Ives se dršćući spustio na koljena i počeo ridati, i ne 
pokušavajući da to prikrije, te ispuštati neartikulirane glasove. Paresi 
mu je polako prilazio, napola skivajući tanku metalnu cijev u ruci. 

Anderson se trgne kad mu je za oko zapelo nekakvo micanje 
po podu. Iako se svim silama trudio da se svlada, iz usta mu se oteo 
zvuk nalik na jecaj kad je spazio golema dlakava pauka koji je hitro 

pritrčao do ležaja i skočio. Doskočio je uz Ivesovo koljeno i ponovo 
skočio. Paresi zamahne prema pauku, ali ga promaši, tako da je 
rukom snažno udario Ivesa ispod pazuha. Pauk pade na pod, odskliže 
se, uspravi i odjednom nestane. Ives se sklupča na onu stranu gdje ga 
je zahvatio Paresijev udarac te se nijemo ispruži na ležaju. Anderson 
mu pritrči. 

— Sad je sve u redu — reče Paresi. — Ne obaziri se na njega! 

— Nemoj mi reći da se onesvijestio! To se Ivesu ne može 
dogoditi! 

— Nije se onesvijestio, naravno. — Paresi podigne cjevčicu. 

— Anestox! Zašto si mu to dao? Paresi ga razdraženo pogleda. 

— Zato što se u ovakvim slučajevima i daje anestox... da se 
pacijenta bezopasno omami na nekoliko sati. 

— Što bi bilo da to nisi učinio? 

— Misliš li da bi mogao podnijeti sve to gmizanje i puzanje? 

Anderson se zagleda u Ivesa. 


— Mislim da situacija nije bila tako ozbiljna. — Odjednom 
kapetan podigne glavu. — Odakle sva ta gamad? 


— Aha, tu smo. On ne voli miševe i pauke. No, ovi su bili 
nešto posebno. Nisu mogli biti ovdje, a ipak su bili. On je to smatrao 
namjernim i osobnim napadom. Ne bi bio više izdržao. 


— Odakle ta gamad? — ponovi Anderson. 

— Ne znam! — vikne Paresi. — Oprosti, kapetane. Pomalo 
gubim živce. Nisam navikao vidjeti pacijentove halucinacije. Ne 
barem tako jasno. 

— To su bile Ivesove halucinacije? 

— Sjećaš li se što je netko rekao prije negoli su se pojavili? 

— Uh... nešto je protrčalo. Miš. 

— Miš se pojavio tek pošto je netko spomenuo tu riječ. — 
Liječnik se okrene i prodorno pogleda Hoskinsa, koji je još sjedio za 
šahovskom pločom. 

— Do vraga, bio je to Hoskins. Hoskinse... što te navelo da to 
kažeš? 

Inženjer se nije ni pomakao niti odgovorio. Paresi tužno strese 
glavom. 

— Ion se povukao u sebe. Ne vrijedi ni pokušavati, kapetane. 

Anderson zakorači prema Hoskinsu, a tada se predomisli 1 
slegne ramenima. 

— Uredu. Nešto je protrčalo i Hoskins je to »nešto« definirao. 
Prihvatimo to ne ulazeći u stvaranje zaključaka. Ali tko je dozvao 
pauka? 


— Ti. 

— Ja? 

— Nemoj tu sjediti poput nekakva pauka! — ponovi Paresi, 
izvrsno oponašajući kapetanov glas. 

— Prokletstvo! — reče Anderson. — Možda bi bilo bolje da 


ništa ne govorimo. 

— Misliš li da je to važno da izgovorimo ono što mislimo? — 
gorko će Paresi. 

— Možda... 


— Nema to nikakve veze — uvjereno ga prekine Paresi. — 
Pogledaj malo kako to »nešto« izvana postupa. Najprije nas je 
zarobilo, a tada nam pokazalo tu tamnu materiju što stalno raste. To 
je sve vrlo jednostavno i razumljivo. Tada se okomilo na nas, jednog 
po jednog. Johnny je dobio strojeve koji ne rade, a on svom svojom 
dušom obožava strojeve koji funkcioniraju. Ives je dobio povelik 
naboj klaustrofobije od te crne materije i to ga je uništilo... 

— Ali se probudio. 

— I Johnny se probudio... ali u drugom subjektivnom 
vremenu. Tako da je za Njih posve bezopasan. Zato su ga i ostavili 
na miru. No, kad je Ives pokazao znakove otpora, ponovo su se 
okomili na njega. Oni hoće utvrditi kritičnu točku, kapetane. Ništa 
manje. 

— A Hoskins? 


— Mislim da je i on otišao — umorno reče Paresi. — Kao i 
Johnny, pobjegao je iz stvarnosti koju nije mogao razriješiti u drugu 
koja mu je dostupna. Doduše, umjesto regresije on je pribjegao šahu. 
Nadam se da se Johnny neće vratiti, barem zasad ne. I on je... 
kapetane! Nema ga! 


Okrenuli su se i zabuljili se u Johnnyjev ležaj. Zapravo... 


u mjesto gdje se ležaj nalazio prije nego što se tamna stijena proširila 
i progutala ga. 

... i našla sam se tu, doktore, u predvorju hotela u podne, gola 
golcata! 

— Sanjate li često takve snove? 

— Na žalost sanjam, doktore. Jesam li... zdrava... mislim... ? 

— Postavio bih vam jedno pitanje: vjerujete li da su ti 
doživljaji stvarni? 

— Ne vjerujem, naravno! 

— Tada ste, gospodo, po definiciji umno zdravi, jer je ludilo, 
zapravo, nesposobnost razlikovanja stvarnog od nestvarnog. 


Paresi i kapetan potrčaše prema mjestu gdje se nalazio 
Johnnyjev ležaj, i zajedno se zaustaviše na metar ispred tajanstvene 
tame što se pred njima izbočila. 

— Johnny! — viknu kapetan glasom hrapavim od tjeskobe. 
Prišao je tamnoj stijeni i počeo dlanom udarati po njoj. 

— Neće te čuti — sumorno reče Paresi. — Vrati se, kapetane. 
Vrati se. 

— Zašto njega? Zašto Johnnyja? Ta učinili su mu sve što su 
mogli... sam si to rekao! 

— Vrati se — ponovi Paresi blagim glasom, a tada doda 
Žustrije: — Ne shvaćaš li da njemu nisu ništa učinili? Mi smo im 
sada meta! 

Kapetan je ukočeno i dalje buljio u bezoblična tamna uljeza. 

— Mi smo meta — ponovi mehanički, a tada zatetura prema 
liječniku, koji ga čvrsto zgrabi za podlakticu i odvede do 
akceleracijskog ležaja uz upravljački pult. 

Anderson polako sjedne, okrenuvši leđa novoj invaziji. 

Paresi ga zamišljeno pogleda, a tada tiho priđe Hoskinsu. 

Inženjer je sjedio za šahovskom pločom, utonuo u 
koncentraciju. Drugi kraj ploče nazirao se neodređeno... kao da se 
djelomično gubio u tajanstvenoj crnoj zavjesi što je prekrivala 
pregradnu stijenu. 

— Hoskinse! 

Tišina. 

Paresi stavi ruku na Hoskinsovo rame i inženjer polako digne 
glavu, ali se nije okrenuo. I dalje je zurio pred sebe u tamu. No, bar 
je dignuo pogled s ploče. 

— Hoskinse — reče Paresi — zašto igraš šah? 

— Šah je šah — tiho reče Hoskins. — Njime se može 
simbolički predstaviti svaki sukob, ali šah će uvijek ostati šah. 

— Protiv koga igraš? Tišina. 

— Hoskinse .. potreban si nam. Pomozi nam. Hoskins polako 
ponovo spusti pogled na ploču. — Stvar nije u riječi — reče. — Ni u 
broju. Ni u slici, ideogramu ili simbolu... I obratno .. 

— Da, Hoskinse ... 

Paresi je čekao, ali Hoskins nije nastavio niti se pomakao. 
Paresi mu ponovo stavi ruku na rame, ali ovaj put Hoskins nije 
reagirao. Paresi odjednom prokune, sagne se i rukom žestoko baci 
ploču 1 figure na pod. . 

Kad se buka stišala, Hoskins prijazno reče: 

— Igra nije u figurama. Simboli nisu bitni... — Sjedio je, ne 
mičući se, očiju uprtih u stolicu gdje je maločas stajala ploča. 
Ispružio je ruku i pomakao figuru, iako na stolici nije više bilo ni 
figure ni ploče, a tada mirno sjedio i čekao. 

Teško dišući, Paresi se naglo okrene i vrati se do kapetana. 
Anderson ga pogleda i u njegovim očima nazreo se tračak veselja. 

— Bilo bi bolje da sjedneš i pričaš o nečem drugom, doktore. 

Iz Paresijeva grla provali životinjski urlik, mukao i dubok. 
Svalio se na ležaj pokraj kapetana te na trenutak gnječio šake. Tada 
se nasmiješio. 

— Imaš pravo, kapetane. Bilo bi bolje tako. 

Sjedili su neko vrijeme ništa ne govoreći, a tada Anderson 
ponovo potakne razgovor. 

— Što se tiče različitih kritičnih točaka... 

— Da? 

— Možda bi nekako mogao ustanoviti zbog čega razni ljudi 
doživljavaju slom na različite načine, iz različitih razloga. Htio bih 
reći... Johnnyjev slučaj mi se čini prilično jasnim, a i Hoskins je 
očito pokazao o čemu je riječ u njegovu slučaju, iako mi to nisi 
rastumačio. Ives... njega možemo za sada preskočiti, barem dok je u 

nesvijesti. No, možeš li zamisliti gdje i kako bismo se nas dvojica 
mogli skršiti... Tada bismo znali na što moramo paziti. 

— Misliš li da bi nam to pomoglo? 

— Bili bismo na to pripremljeni. 

Paresi ga prodorno pogleda. 

— Zamislimo dijete koje se boji mraka. Upitaj ga zašto, i ono 
će ti vjerojatno reći da u tami postoji nešto što će ga zaskočiti. Ako 
ga uvjeriš, upotrijebivši sav svoj autoritet, da ima pravo te da ga, 
štoviše, to »nešto« može zaskočiti svakog trenutka, što si time 
postigao? 

— Štetu — potvrdno kimne kapetan. — Ali djetetu to ne bih 
rekao. Rekao bih mu da u tami nema ničega. Dokazao bih da je tako. 

— Slažem se — odgovori Paresi. — Ali u našem slučaju 
nisam mogao učiniti ništa slično tome. Johnny je doživio slom zbog 
strojeva koji zaista nisu radili. Hoskinsa su slomile pojave koje se ne 
mogu mjeriti niti shvatiti, a Ivesa gamad što gmiže i puzi. 
Subjektivno govoreći, sve su to stvarne pojave. I mi ćemo se naći 
licem u lice sa svim skrivenim bojaznima što u nama vrebaju, ma 
kako one bile nevjerojatne. A ti hoćeš da ti kažem koje su to bojazni. 
Ne, kapetane. Bilo bi bolje da ih ostaviš u podsvijesti, tamo gdje si ih 
zakopao. 

— Ne bojim se — reče kapetan. — Reci mi, Paresi! Barem ću 
znati. Htio bih znati. Moram znati! 

— Jesi li siguran da ti mogu reći? 

— Jesam. 

— Znaš, nisam te psihoanalizirao. Neke od tih stvari je teško... 

— Ti znaš, zar ne? 

— Do vraga, znam! — Paresi ovlazi jezikom usne. — U 
redu... Možda griješim... Tebi se očito sviđa pomisao da sam ja 
nekakav lukavac koji automatski zna sve o ovakvim stvarima, i to te 
hrabri. No, iznenadit ćeš se kad ti kažem istinu. Sve ovo o čemu sam 
pričao nisam ja izmislio niti dokučio. Drugi su mi to rekli. 

— Rekli? 

— Da, rekli — ljutito ponovi Paresi. — Pazi, ovo su 
povjerljivi podari... Odjel za istraživanja ne oslanja se samo na 
testove sposobnosti prilikom izbora ekipe. Postoji još jedan faktor 
nazovimo ga faktorom nesposobnosti. Evo o čemu je riječ: 

najjednostavnije rečeno: da bi ekipa funkcionirala kako treba, nije 
dovoljno da svaki njen član obavlja svoj posao što može efikasnije. 
Svakom članu moraju biti potrebni ostali, svaki od njih pojedinačno. 
A ta potreba razumijeva pomanjkanje. Drugim riječima, nitko od nas 
nije uravnoteženi pojedinac, a te naše neuravnoteženosti odabrane su 
tako da se slažu i stapaju, tako da svi zajedno reagiramo kao 
uravnotežena skupina. Zato i znam Johnnyjeve podsvjesne porive i 
Hoskinsove i tvoje. Sve je to bio dio moje obuke. Poznata mi je sva 
vaša anamneza, svi vaši mentalni tasteri. 

— Znaš li i vlastite? — upita kapetan. 

— Uzmimo na primjer Hoskinsa — nastavi Paresi. — Sretno 
oženjen, bez djece. Fizički inferioran cijeli život. Potisnuta želja za 
čistom naukom dala mu je više nego površno znanje iz mnogih 
područja i napravila od njega izvrsnog inženjera. Velik stupanj 
idealizma... samoprijegora. Pogledaj ga kako igra šah, kako ovu 
zaista realnu situaciju pretvara u teoretsku apstrakciju... kao što je 
napustio brak da bi se uputio u bespuća svemira. 

— Johnny... to već znamo. Odgojen s nepogrešivim 
strojevima. Još se igra s njima kao s igračkama i... kao svako 
maštovito dijete... vraća se stalno svojim igračkama zbog sigurnosti. 
On osjeća potrebu da bude junak, otuda put ka zvijezdama... 

— Ives... uvijek debeo. Život ga je naučio da se ne uzrujava, 
da se smije s drugima kad se ti drugi smiju njemu... gomilajući u sebi 
napetost kad god bi se to dogodilo. Velik apetit... zato je i s nama, da 


može proždrijeti galaksije... — Zastao je. 
— Nastavi — potakne ga kapetan. — Tko je na redu? Ti? 
— Ti — odvrati liječnik. — Odrastao si sa žarkim 


zanimanjem za prirodu svijeta. No, nije to bila znatiželja 
znanstvenika već znatiželja esteta. Ti si bio jedan od malobrojnih 
koji su odbili stipendiju za studij. Došao si do vrha radeći kao obični 
član posade na komercijalnim svemirskim linijama. Postao si jedan 
od najmlađih profesora filozofije novijeg vremena. Imao si 
romantičan brak i žena ti je umrla pri porodu. Otada... preko stotinu 
ekspedicija za Službu istraživanja. Odbio si mnogobrojna 
unapređenja. Moram li ti reći i što vreba u tvojoj podsvijesti? 

— Ne — promuklo reče Anderson. — Ali ja... ja se toga ne 
bojim. Nisam imao ni pojma da ti... — s mukom je progutao slinu — 
... da ti toliko toga znaš. 

— Kamo sreće da ne znam! Radije bih da neke stvari mogu 
samo nagađati — reče Paresi. Andersona je iznenadila gorčina u 
liječnikovu glasu. Lukavo ga je pogledao. 


— No, nastavi te tvoje povijesti slučajeva. 
— Završio sam. 


— Ne, nisi. — Paresi ništa ne reče i kapetan ga lagano gurne 
rukom. — Johnny, Ives, Hoskins, ja... Nisi li nekoga zaboravio? 

— Ne, nisam — zareži Paresi — a ako očekuješ da ti kažem 
zašto bi psiholog pošao lutati zvjezdanim bespućem, uzalud čekaš. 


— Ne zanimaju me općenite stvari — reče kapetan. — Htio 
bih znati zašto si ti pošao s nama. 


Paresi je namršten šutio. Kapetan pogleda u stranu i pokuša 
sreću. 


— Bolje prvi u selu nego drugi u gradu, ha, Nick? 
Paresi prezirno otpuhne. 

Anderson se nije predavao. 

— Žene te ne vole, nije li tako, Nick? 

— Prekini — reče Paresi gotovo nečujno. 


— Voliš se igrati majke, zar ne? — nemilosrdno nastavi 
Anderson. 

Paresi problijedi. 

Kapetan sklopi oči, namršti se i naposljetku reče: — Ili 


jednostavno želiš odigrati boga? 

— Otvoreno ti kažem, sa mnom nećeš lako izići nakraj — 
procijedi Paresi kroz zube. — Možeš se skršiti na nekoliko načina, 
kao što ima više načina da slomiš cjepanicu... možeš je raznijeti 
eksplozivom, zdrobiti je, prepiliti, spaliti... Jedan od načina jest da se 
boriš protiv mene dok ne pobijediš. Protiv mene... jer nikoga drugog 
više zapravo i nema. Zato ti neću udovoljiti, a ti si previše racionalan 
da bi me napao ako to i ja ne učinim. Stoga će ti biti teško. Ako 
tražiš izlaz, morat ćeš pronaći nekakav drugi način. 

— Zar to činim? — odgovori kapetan neobično blagim 
glasom. — Nisam toga bio svjestan. Meni se samo činilo da nastojim 
iz tebe izvući tvoju anamnezu 1 ništa više. U što si se tako zabuljio? 

— Niušto. 

Paresi je rekao istinu: ni u što, jer nestalo je prednjih otvora za 
promatranje, nestalo je upravljačkog pulta, stijene s 

komunikacijskim uređajima, prednjih akceleracijskih panoa i 
spremnica; nestali su navigacijski, kompjutorski i radarski uređaji — 
sve je prekrilo ništavilo, bezoblična, nijema i neprodorna tama. Sjeli 
su na ležaj uz jednu od tamnih stijena. Pokraj njega je stajao stolić, a 
zatim prazan pod i... tama. Hoskins je i dalje sjedio na svom mjestu, 
okrenut prema tamnoj stijeni... možda je djelomično bio u njoj. Bilo 
je to teško razabrati. 

Kapetan i liječnik su sjedili i zurili jedan u drugog. Činilo se da 
više nemaju što reći. 


x kK k 


Prvi se pomaknuo kapetan. Pošao je prema preostaloj 
pregradnoj stijeni, okrenuo zavrtanj i otvorio ormarić. Izvadio je 
komplet rezervnih dijelova za radar i tri debela namota žice. Paresi 
se zaprepašteno okrene i spazi kako i Hoskins smeteno viri prema 
kapetanu. 

Anderson izvadi iz ormarića i nešto alata, a tada posegne 
duboko u ormarić i izvuče poveliku bocu. 

— Oh... — reče Paresi —... mislio sam da ćeš učiniti nešto 
konstruktivno. 

Iza njihovih leđa Hoskins se nijemo vrati svojoj igri. Kapetan 
se zagleda u bocu, baci je u zrak i ponovo uhvati. 

— Pai hoću — reče. 

Prišao je liječniku i sjeo uz njega, palcem otčepio bocu i 
žestoko povukao nekoliko puta. Paresi ga je promatrao, očiju 
bezobličnih poput tame što ih je okruživala. 

— No? — svadljivim tonom primijeti kapetan. Paresi podigne 
i spusti ruke. 

— Pitam se samo... zašto? 

— Zašto se hoću napiti kao svinja? Reći ću ti, ti lovče na 
luđake. Zato što hoću, eto zašto. Zato što mi se to sviđa. Cinim nešto 
što mi se sviđa zato što mi se sviđa. Ne činim to ni zbog kakve 
inverzije neke skrivene represije izražene zamršenim stavovima što 
su se u mom djetinjstvu pojavili prema seksualnom životu dabrova. 
Jesi li sad zadovoljan, znanstveni kateheto? Sviđa mi se, i zato to 
činim. 

— Poznavao sam čovjeka koji je odlazio spavati u starim 
cipelama jer mu se to sviđalo — hladno reče Paresi. 

Kapetan još jednom otpije i promuklo se nasmije. 

— Ništa te ne može izmijeniti, zar ne, Nick? 

Paresi se gotovo strašljivo osvrne. 

— Mogu se i ja izmijeniti — prošapta. — Ives ie nestao. Daj 
mi bocu. 

Nešto je palo na pod uz sam rub tamne zavjese. 

— Opet halucinacija — reče kapetan. — Hajde, podigni s 
poda tu halucinaciju, Nicky. 

— Nije moja — odvrati Paresi. — Podigni je sam. 

— Svakako — dobrodušno reče Anderson. Pričeka da Paresi 
otpije, te mu iz ruku uzme bocu i potegne. Obrisao je usne 
nadlanicom, glasno uzdahnuo te prišao tamnoj zavjesi. 

— Pazi, tko bi to rekao — čudio se. 

— Što je pak sad? 

Anderson podigne predmet uvis. 

— Trofej, eto. — Pogledao ga je pobliže. — Sportašu godine, 
2675. Kipić momka s pobjedničkim vijencem. Cestitam, momče. — 
Prišao je Paresiju, zgrabio bocu te polio glavu kipića. — Živio, 
momče. 

— Da vidim. 

Paresi uzme kip u ruku i okrene ga nekoliko puta, a tada ga 
odjednom ispusti kao da je užaren. — Oh, bože... 

— Š... Sto se dogodilo, Nick? — Kapetan uzme kip u ruku i 
zabulji se u njega. 

— Spusti ga, spusti — jedva izusti liječnik. — To je... to je 
Johnny. 

— Ma nemoj — prošišta kapetan. Pažljivo je stavio kipić na 
stol, trenutak oklijevao, a tada se odjednom okrenuo prema Paresiju. 


— Hej! Pa ti nisi rekao da nalikuje na Johnnyja... rekao si. da 
ovo jest Johnny! 

— Zaista? 

— Aha. — Kapetan se naceri poput vuka. — Nije loše za 
psihologa. Počeo si gledati i kroz ključanicu, zar ne? Urezani likovi! 


— Zaveži, Andersone — umorno reče Paresi. — Rekao sam ti 
da se neću dati zadirkivati. 


135 


— Hajde, samo sam se šalio — reče kapetan, svali se na ležaj 
uz liječnika i obgrli ga rukom. — Budimo prijatelji. Zapjevajmo 
nešto. 

Paresi ga odgurne. 

— Ostavi me na miru. 

Anderson se ponovo ozbiljno zagleda u kipić, pruži bocu 
prema njemu, promrmlja nešto što je valjda trebala biti zdravica 1 
otpije. — Pitam se,.. 

Nije dovršio pitanje i uskoro Paresi više nije izdržao. — Do 
vraga... što se pitaš? 

— Oh — veselo će kapetan — pitao sam se što ćeš ti biti. 

— O čemu to govoriš? 

Anderson mahne bocom prema malom kipu, što ga je 
podsjetilo da ponovo otpije. 

— Johnny se pretvorio u ono što misli da jest... mali momak s 
velikom pobjedom. A Hoskins, vidjet ćeš, on će se pretvoriti u 
logaritamsko računalo. Stari dobri Ives... to je lako: on će postati 
bačvica piva, i to puna. Uvijek se pomalo pjenio, zar ne? — Glasno 
se nasmijao spazivši Paresijevo smrknuto lice. — A ja... ja više 
nemam tajni. Ja ću biti grb... beskorisna filozofija usred polja, a u 
pozadini zvijezde. — Pritisnuo je svom snagom grlić boce na čelo, a 
tada spustio bocu i dotakao jarko crveni trag grlića. — Znak zvijeri 
— reče kao da se povjerava. — Znak kaste. Nula... to sam ja i sva 
moja obitelj. Kocka je bačena, ali onoga tko ju je bacio više nema. 
— Nešto je progunđao sam sebi, a tada se ponovo okrenuo Paresiju. 
— No, što će postati stari dobri Nicky? 

— Ne zovi me Nicky — tvrdoglavo će liječnik. 

— Znam — nastavi kapetan i pogleda ga napola sklopljenih 
očiju. — Priručnik... eto, to ćeš ti postati. Studija o... postnatalnoj 
histerektomiji... ili o tome kako otkopčati nečije predrasude i skinuti 
mu ponos... sve sam to ukrao odnekud. 

— Ne! — vikne Anderson odjednom, a tada tiho doda 
zavjereničkim tonom. — Nećeš ti biti nikakvom knjigom, Nicky! 
Korice nisu dovoljno tvrde. Ni slika slova nije prava. Slika... shvaćaš 
li? — zaurla i žestoko mune Paresija pod rebra. 

Paresi se savio poput gusjenice kad je ugrize mrav, ali nije 
ništa odgovorio. 

— Naposljetku... reče kapetan... — nećeš postati knjigom jer 
nemaš... hrpta! — Naglo je skočio na noge. — Pazi sad ovo! 

Sagnuo se i podigao s poda predmet kojeg ranije nije bilo... 
bačvicu piva. 

Podigao ju je i tresnuo na stol. 

— Hajde, Nick — naceri se. — Svi k bačvi! Evo starog 
dobrog Ivesa, kao što sam i rekao. 

Paresi je buljio u bačvicu, razrogačivši oči tako da mu se na 
kapcima jasno vidjelo kucanje bila. 

— Prestani, Andersone. Svinjo... 

Kapetan ga pogleda s gađenjem i prezirno odmahne rukom. 
Prišao je ormariću s priborom za radar te iz njega izvukao odvijač, 
stavio ga na čep i udario po dršku malim ali masivnim 
transformatorom. Cep je s praskom nestao u bačvi, a iz otvora 
pokulja bijela pjena. Paresi vrisne. 

— Uf, začepi — progunđa Anderson. Ponovo je prišao 
ormariću i preturao po stvarima sve dok nije izvukao štit elektronske 
cijevi. Omotao je komadić metalne trake za hladno lemljenje oko 
donjeg, užeg kraja štita tako da je time dobio nešto što je nalikovalo 
na čašu. Pričekao je trenutak da se lem primi, a tada je nagnuo 
bačvicu sve dok uz pjenu nije počelo teći i pivo. Napunio je 
improviziranu čašu i pružio je Paresiju. 

— Dobri stari Ives — reče sjetno. — Hajde, Paresi, popij. Ives 
časti. 

Paresi se okrene i rukama prekrije lice poput preplašene žene. 

Anderson slegne ramenima i otpije gutljaj. — Pivo je dobro — 
reče i pogleda liječnika, koji se odjednom potrbuške baci na ležaj 
tako da mu je glava visila s druge strane, izvan Andersonova 
vidokruga. Culo se samo liječnikovo dahtanje i hroptanje. 

— Jadni stari Nicky — tužno reče kapetan, ponovno napuni 
čašu i sjedne, te slobodnom rukom potapša Paresija po leđima. — 
Nije izdržao. Dobri stari Nick... 

Nastala je još dublja tišina, još sumornija tama. Paresi se 
smirio... disao je vrlo polako, zadržavajući svaki dah; izdahnuo bi, te 
čekao pune tri sekunde prije negoli bi ponovo udahnuo, kao da je 
disanje svjestan napor... štoviše, kao da je disanje jedini smisao 
života. Anderson se sav zgurio. Kad god bi zatreptao kapcima, oči bi 


137 


mu se sve više i sve duže zatvarale. Kabina je čekala napeto poput 
malog krutog trofeja pobjede na stolu. 

A tada se začula glazba. 

Bila je to nježna, veličanstvena glazba: glazba svečane 
povorke, zlatne i grimizne odjeće, glazba dragulja i šarenila što se 
nejasno gubilo u vrtoglavim visinama kamenih svodova. Bila je to 
glazba popraćena tisućama šapata, tisućama svečanih obrednih 
sibilanata što sami po sebi nisu ništa značili i služili samo jednoj 
svrsi. Glazba je bila nježna, ali ne po jačini, jer je postajala sve 
glasnija i glasnija, već nježna poput oblaka... koji su također nježni 
ma kako bili golemi i blistavi; bila je nježna i živa poput tigrova grla, 
meka poput prsa, laka poput čina utapljanja i golema poput oblaka. 

Anderson podigne glavu i počne vrtjeti čašu s pivom, tako da 
se razina tekućine u sredini čaše spustila, dok su se uokolo kovitlali 
mjehurići. Podignute glave ali spuštena pogleda promatrao je kako 
mjehurići kruže i polako nestaju. 

Paresi se polako digne i priđe sredini uskog osvijetljenog 
prostora što im je preostao. 

Ispred njega, na tamnoj stijeni ukazao se plavičasti žar — 
možda je bio tu i prije — taman gotovo poput crne površine što ga 
je okruživala, ali plav i prostorno dubok. Dubina mu se povećavala 
sve dok se nije pretvorio u nejasni otvor spilje, ušće bezimena 
mjesta. 

A u njemu je bio netko. Neka... pojava. Pozivala je znakom da 
joj priđe. 

Paresijevo lice sjalo je od znoja. 

— Mene? — zadahta. — Hoćeš... mene? 

Pozivala ga je. 


— Ne... ne vjerujem ti — reče Paresi. — Sto ću ti ja? Ti ne 
znaš tko sam... što sam učinio. Zar mene da izabereš... — Glas mu je 
zadrhtao i prešao u jedva čujni šapat... — Mene? 


Pozivala ga je. 

— Tada znaš — zaklikta Pareri glasom otkrivenja. — Nijekao 
sam te usnama ali duboko u sebi... duboko... nisam se pokolebao ni 
na trenutak. Tvoj je lik stalno bio preda mnom. 


Ustao je. Anderson ga je promatrao. 

— Ti si moj život — govorio je Paresi — moja nada, 
ostvarenje mojih težnji. Gospodaru... — promuca i uđe u plavičasti 
otvor. 

Glazba je na trenutak postala himnom, a tada je i ona utihnula. 

Anderson je teško disao. Podigao je čašu, no tada se 
predomislio i stavio je pokraj kipa sportaša. Prišao je mjestu gdje je 
nestao Paresi. 

— No? — zaurla odjednom prema tami — što čekaš? Jesam li 
ti na putu? Jesam li učinio bilo što da te spriječim? Hajde, dođi! 

Glas mu je odzvanjao od jedine preostale pregradne stijene 
broda, ali ga je tama očito prigušivala. Pričekao je da se utiša i 
posljednja jeka, a tada je uzaludno počeo udarati po jastucima na 
ležaju, zureći uokolo, naglo i napeto, poput životinje. Napokon se 
opustio, sagnuo i potražio bocu. 

— No, što čekaš? — upita mirno. — Da se otrijeznim? Da me 
tada središ? Znaš li nešto? In vino veritas... eto. Ne morate me 
čekati, momci. Sad sam mnogo više onaj pravi nego kad se od ovoga 
oporavim. — Uzeo je kip i postavio ga s druge strane bačvice. — 
Taaako, Johnny. Prijeđi ovamo, s druge strane debeljka. Napravi 
mjesta za kapetana. — Ponovo se obratio tami. — Slušaj, ja sam 
uredan čovjek i nemoj me ostavljati na pođu. Stavi me tu gore, uz 
momke. Sto ću ono ja biti? Oh, da... grb. Hej, zaboravio sam geslo. 
U redu... evo mog gesla... Sic itur ad astra... što znači »tako se ide do 
muškog WC-a«. 

Negdje je zaplakalo dijete. 

Anderson podlakticom prekrije oči. 

— ŠŠŠš — javi se netko, no dijete je i dalje plakalo. 

— Tko je to? — upita Anderson. 

— Ja, dragi. 

Duboko je uzdahnuo, jednom, dvaput, a tada prošaptao: — 
Louise? 

— Naravno. Šššš, Jeannie! 

— Jeannie je s tobom, Louise? Je li dobro? Jeste li svi... 
dobro? 

— Dođi i pogledaj — nasmije se nježni glas. 

Kapetan Anderson zaroni u tamu, i ona se nad njim tiho i 
potpuno zaklopi. 

Na stolu je stajao mali kip od bjelokosti, bačvica piva i srce. 
Nije to bio fiziološki uzorak već prije arhetip tog najsentimentalnijeg 
simbola... skladno, na jastučić nalik jarko-crveno srce. Iz njega je 
stršala zlatna strijela i bilo je posuto cvijećem: ljiljanima, bijelim 
ružama i potočnicama. Srce je snažno pulziralo... iako nije crpio krv, 
barem je time pokazivalo da je živo što ga je, možda, činilo 
privlačnijim nego što se doimalo na prvi pogled. 

Brodom je zavladala tišina... i tama. 


x kK k 


+ Uskoro ćemo sletjeti. Planet ispod nas je zelen i plav, i dugo 
putovanje je završeno... Cini mi se da bi ovdje bilo ugodno živjeti... 

»Sve ima svoje doba, i svaki posao pod nebom ima svoje 
vrijeme; vrijeme plača i vrijeme smijeha; vrijeme tugovanja i 
vrijeme plesa; vrijeme dobivanja i vrijeme gubljenja; vrijeme 
čuvanja i vrijeme odbacivanja; vrijeme rađanja i vrijeme umiranja; 
vrijeme sadenja i vrijeme čupanja onog što je zasađeno.« — to sam 
negdje pročitao. 

Barem što se mene tiče, mislim da je vrijeme došlo. Možda to 
nije vrijeme umiranja već nečeg drugog... možda nečeg konačnijeg 
ili užasnijeg. 

U svakom slučaju znam da ćeš se sjetiti onoga što smo još 
davno odlučili — da čovjek svom planetu duguje jednu od dvije 
stvari: potomstvo ili sama sebe. Nisam mogao ispuniti prvi dug... i 
zato moram ponuditi sebe i ne ustuknuti ako se prihvati doprinos. 

Iz pisma što ga je Peter Hoskins 
napisao svojoj ženi 


Hoskins se maknuo u tišini i tami. 

— Mat — reče. 

Ustao je i — ne obazirući se na predmete na stolu — prišao 
ormariću s rezervnim dijelovima, otvorio ladicu ispod njega i izvadio 
čelični metar. Zatim je s police s knjigama skinuo debeli priručnik. 
Sjeo na rub ležaja, stavio priručnik na koljena i počeo listati sve dok 
nije pronašao stranu s fizičkim mjerama što ih je tražio. Bacio je 
pogled na pod, a tada na tamnu zavjesu te na jedinu nezatamnjenu 
pregradnu stijenu. Spustio je knjigu i prišao s metrom čeličnoj 

stijeni. Magnetom je pričvrstio kraj metra na stijenu i pošao s 
metrom do tamne zavjese, te zabilježio dužinu. 

Tada je izmjerio i širinu: od točke nasuprot prednjem kraju 
stola do točke nasuprot donjem kraju ležaja, te pažljivo povukao 
okomicu na taj pravac. Zatim je još jednom uzeo metar te prišao 
tamnoj zavjesi prema vanjskoj strani broda. Na trenutak ju je 
zamišljeno promatrao, a tada bez oklijevanja uronio ruku u tamu. 
Načas je pipao, nešto okrenuo rukom te pritisnuo. Začulo se 
škljocanje, tiho zujanje, i on ustukne. 

Iz tame se odjednom pojavilo nešto golemo. Krenulo je prema 
njemu, prošlo pokraj njega, a tada se zaustavilo. 

Bila su to vrata. 

Hoskins obriše znoj s gornje usne i trepćući se zagleda u tlačnu 
pretkomoru sve dok se nisu otvorila i vanjska vrata. U kabinu je 
prodrlo toplo svjetlo poslijepodnevnog sunca i svježi povjetarac. 
Donio je sa sobom i pjev ptica i miris bilja. Hoskins se zagleda u 
vrata i oči mu se ovlažiše, a tada se okrene. 

Tame je nestalo. Ives je ležao na stražnjem ležaju, čini se u 
nesvijesti. Johnny se smiješio u snu. Kapetan je bučno hrkao, a 
Paresi se poput mačke sklupčao na podu. Kroz prednje otvore za 
promatranje prodirala je svjetlost, a na stijeni je svjetlucao kotač za 
ručno upravljanje, neslomljen. 

Hoskins se zagleda u usnulu posadu i zatrese glavom, jedva se 
nasmiješivši, a tada priđe upravljačkom pultu i skine mikrofon. 
Govorio je tiho svojim blagim, nenametljivim glasom. 

— Stvarnost je ono što jest, a ne ono što se čini. Pričin je stvar 
pojedinca, no čak i kod jednog jedinog čovjeka to se stalno mijenja. 
To je, možda, otrcana istina, ali ipak istina, kao što je istina 1 
činjenica da ovaj brod ne može iznevjeriti. Tok događaja nakon 
slijetanja bio bi potpuno drugačiji da smo jednoglasno prihvatili ono 
što znamo da je istina. No, nitko od nas se ne mora za to osjećati 
krivim. Ljudska bića ne mogu zanijekati dokaze što im pružaju 
njihova osjetila. 

U osnovi, postupci stanovnika ovog planeta bili su jednostavni 
i neposredni. Oni su morali saznati je li rasa koja je sagradila ovaj 
brod mogla to učiniti zato što je psihološki zdrava i, prema tome, 
sposobna da razumnim zaključivanjem ovlada procesom gradnje 
(među mnogim, mnogim drugim stvarima), ili samo mehanički 

spretna. Stoga su nas oni ispitivali. Ispitali su nas onako kako mi 
ispitujemo čelik... htjeli su utvrditi našu kritičnu točku. Za njih je 
ulog u toj igri bio naš zdrav razum, ali moj ulog bili su naši životi. U 
toj igri bio sam sam jer je nitko od vas ne zna. Paresi je donekle 
imao pravo kad je rekao da sam se povukao u apstrakciju... šaha. 
Međutim, pogriješio je kad je rekao da me je u to nešto natjeralo. 
Možete biti sigurni da sam sam izabrao taj put. Radilo se 
jednostavno o prevođenju materijalnih dokaza u ekvivalentni sistem 
pojmova. 

Brzo sam shvatio da se oni drže pravila kad igraju neku igru. 
Znao sam pravila šaha, ali nisam poznavao pravila njihove igre. Oni 
mi nisu rekli svoja pravila... jednostavno su mi dopustili da svoja 
pravila prenesem njima. 

Još sam nešto saznao, iako mi je za to trebalo više vremena: 
iako im je sposobnost čitanja misli nečuvena u svih sedam galaksija 
što ih poznajemo, oni mogu doprijeti samo do misli koje su, da tako 
kažem, u prednjem planu naše svijesti. Prema tome, šah mi je pružio 
priliku. Moglo ih se prisiliti da uzmu žrtvovanu figuru, ili da sami 
izgube figuru. Oni mogu prekrasno ekstrapolirati slijed... ali ih se 
može i pobijediti u razmišljanju. Toliko o tome: pobijedio sam ih u 
šahu. Ograničivši svoja nastojanja na šah, gdje sam poznavao pravila 
i gdje su ih oni poštivali, mogao sam zadržati ono što nazivamo 
zdravim razumom. Kad ste se uzbudili zbog nestanka vrata, ja sam 
ostao miran jer taj nestanak nije bio šah. 

Pitat ćete se, naravno, kako su izveli s nama ono što su izveli. 
Ne znam. No, mogu vam reći što su izveli. Oni posjeduju sposobnost 
empatije — to jest, mogu vidjeti našim očima i osjećati našim 
vršcima prstiju — tako da zapažaju ono što i mi. Drugo, oni mogu 
upravljati tim opažanjima... ubaciti krug distorzije, kako bi to rekao 
Ives, između osjetila i mozga. Na primjer, pronaći ćete otiske prstiju 
sviju nas oko uređaja za upravljanje vratima... na mjestima gdje smo 
pritiskali stijenu misleći da pritišćemo taster. 

Pitat ćete se, također, što sam učinio da se oslobodim njihove 
vlasti nad nama. Pa, jednostavno sam vjerovao u ono za što sam 
znao da je istina: da je brod neoštećen i neizmijenjen. Izmjerio sam 
ga čeličnim metrom i bilo je tako. Zašto me nisu prisilili da pogrešno 
očitam dimenzije? Bili bi to učinili da sam ga mjerio iz početka. 
Tada su bili zaokupljeni pretvaranjem svih praktičnih dokaza u 
neprikrivene laži. No, ja sam izdržao taj test. Kad su iscrpili čitav 

arsenal osjetilnih laži, ja sam još bio »čitav«. Tada su me ubacili... 
poput štakora... u labirint da vide hoću li se izvući. Ponovo su se 
držali svojih pravila. Nisu izmijenili labirint kad sam ga se napokon 
latio. 

Da ponovim drugim riječima što sam učinio. Moram reći da mi 
nije nimalo ugodno igrati se nekakva natčovjeka. Mi smo bili poput 
pet pješaka suočenih s gustim prometom na cesti. Vi ste hrabro 
pokušali prijeći cestu — gluhi i zavezanih očiju. Svi ste stradali. Ja 
nisam... ne zato što sam jači ili pametniji od vas, već jedino zato što 
sam ostao na pločniku i pričekao da se promijeni svjetlo na 
semaforu. 

I tako smo pobijedili. A sada... 

Hoskins zastane i jezikom ovlaži usne. Pogledao je drugove... 
jednog po jednog... dugim zamišljenim pogledom, i ponovo se 
nasmiješio, a tada zatresao glavom i uzeo mikrofon. 

—... Dok smo igrali šah ponudio sam im manje važnu figuru da 
postignem pobjedu, i oni su prihvatili žrtvu. Mislim da su time htjeli 
pokazati da me još hoće ispitivati. Neka vas to ne brine, ma što vam 
palo na pamet dok budete ovo slušali. Prvo: ja sam svojevoljno 
izabrao taj put, i nije mi bilo teško. Kao što je Paresi jednom 
istaknuo, ja sam velik idealist. Drugo: ja sam ipak samo nevažna 
figura, a ovo je golema igra. Uvjeren sam da nema testa kojem bi me 
sada mogli podvrgnuti, možda me i slomiti, što ga vas četvorica ne 
biste položili. 

No, nikako nemojte juriti za mnom pokušavajući me spasiti. 
Neću da se upuštate ni u kakve lude i bezumne pothvate, niti mi je to 
potrebno. Osim toga, nemojte previše osuđivati stanovnike ovog 
planeta: to zaista ne smijemo učiniti. Siguran sam... vratio se ili ne... 
da će oni biti vrijedan član galaktičke zajednice. 

Sretno, u svakom slučaju. Ako testovi ne budu preteški, vidjet 
ćemo se ponovo. Ako ne, žao mi je što ću time razbiti ekipu koja se 
ipak pokazala vrlo uspješnom. Ako se to dogodi, recite mojoj ženi 
ono što se već kaže u takvim prilikama i predajte joj pismo što ćete 
ga pronaći među mojim dokumentima. Ona se već davno pomirila s 
takvim eventualnostima. 

Johnny... domoroci će popraviti tvoj upaljač. 

Sretno i zbogom. 

Hoskins objesi mikrofon, uzme olovku i napiše: — Preslušajte 
snimku. Pete. 

A tada je, gologlav i goloruk, izišao kroz vrata na zlaćanu 
svjetlost sunca. Zastao je na trenutak i dodirnuo obrazom 
besprijekornu površinu trupa, a zatim se obronkom uputio u dolinu. 

NEH "Frederic Brown ANNE 
Answer 


m Preveo Janko Paravić 


Odgovor 


Dwar Ev svečano zalemi posljednji spoj zlatom. Pratile su ga 
oči desetaka televizijskih kamera, a subeterična mreža prenijela je 
širom svemira na desetke slika onoga što je on radio. 

Uspravio se i kimnuo Dwaru Reynu, a tada stao pokraj sklopke 
koja će uspostaviti kontakt kad je bude uključio. Bila je to sklopka 
koja je trebala spojiti, odjednom, sve goleme računske strojeve na 
svim nastanjenim planetarna u svemiru... na devedeset i šest 
milijardi planeta... u super-krug koji će ih sve spojiti u super-računar, 
u kibernetski stroj koji će ujediniti znanje svih galaksija.. 

Dwar Reyn održi kratak govor milijardama gledalaca i 
slušalaca. A tada, nakon trenutka šutnje, reče: 

— Sada, Dwar Eve. 

Dwar Ev uključi sklopku. Začulo se snažno zujanje... kad se 
uzburkala energija devedeset i šest milijarda planeta. Na ploči, 
dugačkoj tko zna koliko milja, palila su se 1 gasila svjetla. 

Dwar Ev se odmakne i duboko uzdahne. 

— Dwar Reyn, vi imate čast da postavite prvo pitanje. 

— Hvala vam —reče Dwar Reyn. — Bit će to pitanje na koje 
do sada ni jedan jedini kibernetski stroj nije mogao odgovoriti. 

Okrenuo se prema stroju. 

— Imali boga? 

Moćni glas odgovori bez oklijevanja, bez krckanja i jednog 
jedinog releja. 

— Da. sada ima Boga. 

Na licu Dwar Eva odjednom se ukaže strah. Skočio je prema 
sklopci. 

Munja iz vedra neba obori ga i zatali sklopku. 

(Objavljeno prema dogovoru s G. P. A., München) 

U IDUĆEM 26. BROJU »SIRIUSA« MOĆI 
ĆETE PROČITATI IZMEĐU OSTALOGA I OVO: 


ČUDOVIŠNA NOĆ. Znanstveno-fantastični 
kriminalistički roman Andrea Caroffa, uzbudljiv 
i napet kakvi već znaju biti krimići, 
intrigirajuće zanimljiv kakvi već znaju biti 
znanfanići. A možda i dosadan — za sve one 
koji ne vole takvu vrst štiva; no koliko je 
takvih »Siriusovaca«? 


LJETO NA IKARUSU. Nakon duže stanke, 
opet jedan Arthur C. Clarke u »Siriusu« — kao 
i uvijek svjež idejom, blistavo jasan u izrazu, 
gotovo drsko napet u fabuli koju pripovijeda. I 
posve u skladu s mjesecom u kajem priča 
izlazi u »Siriusu«, što se može zaključiti već iz 
naslova. 


DESET KRATKIH PRIČA od deset autora. Da 
mnogo ne nabrajamo: uz Isaaca Asimova, 
Dmitrija Bilenkina, Macka Reynoldsa i druge 
asove sf-a, tu su i naši autori: Alemko Gluhak, 
te Borut Geršak, prvi slovenski pisac čije se 
djelce pojavljuje na stranicama  »Siriusa«. 
Djelce kratko, ali... 


OSJEĆAŠ LI NEŠTO KAD RADIM OVO? 
Jasno, riječ je o seksi priči. A ako je uz to i sf, 
te ako joj je autor Robert Sheckley, tada joj 
nisu potrebne druge preporuke... Radije 
spomenimo još jednu priču u tom broju: TKO 
MOŽE ZAMIJENITI ČOVJEKA od Briana Aldissa. 

U OVOM BROJU »SIRIUSA« 
MOŽETE PROČITATI: 


SPACE OPERA — pomalo prerrena podvrsta znanstvene 
fantastike — zauzela je djel ovaj broj SIRIUSA. Buduci da 
se pisci poput Bradburyja, Asimova ili Browna nisu ustezali 
da »zagrizu« u space operu, nema razloga ni da se usteže 
SIRIUS. Pogotovu kad se ir izbora priča kakav je u ovom 
broju može vidjeti da space opera nipošto ne mora bati 
samo «svemirski vestem« ili — poput prizora na naslovnoj 
stranici — nekakva moderna bajka u kojo sa glavni junak 
bori, blasterom umjesto mačem, da glavnu ljepoticu oslo- 
bodi iz pandža jedno-, dvo-, ili sedmoglavog zmaja, Možda 
upravo izbor space opera u ovom SIRIJSU potvr uje staro, 
pli mnogima nedokazivo pravilo: da nema dobrih i loših łan- 
rova u književnosti nego samo dobrih i loših tekstova. 


